
VI PRAEFATIO. 

num vocabulum aUenum una cum Bentleio censere malui, quam 

litlcrarum ductibus parlim inhaerescens partim insultans co- 

rumpUm dicere ex coorhm depravatum esse. Similiter egt 

cum VI, 45 

et quaecumque in eo fiunt ^ertque necessest 
pleraque dissolvi 

ubi cum Lachmannus fierique mutaret in faieare , lenius visum 

est sic versari ut fieri e glossemate orlum, a Lucretio aulem 

scriptum esse ^\xiQ\\kx possunique cum eadem orationis brevitate,, 

qua ulitur V, 527 : 

sed quid possit fiatque per omne 
in variis mundis varia ratione creatis , 
id doceo. 

Neque in minutorum vocabulorum additamentis substitit inter^ 

polatio. Verum cum sat magnus Lucrelianorum versuum nu- 

merus a lectore quodam marginibus comparandi causa ascriptus 

fuisset , abierunt postea isli versus alienis locis in Lucretianorum 

verborum ordinem (Nov. Mus. Rh. V, 574). Deinde vero vcl 

idem lector vel alius quis ne a versibus quidcm de suo faciendis 

temperavit partim ut explicaret Lucretium partim ut irrideret. 

Huius temeritatis exempla, quae quidem ipseagnovit, ex ora> 

tione Lucretiana eiecit Lachmannus unaque composuit in indice 

8. V. interpolaior carminis Lucr. Reliquit vero alia , quae ean- 

dem originem non minus aperte prae se ferunt. Ut hoc utar, 

propugnatores iietefi^xdiSsoag eo compulerat Lucretius libro 

111, ut nunquam in bestiarum corpora abire dicerent humanas 

aniuias sed semper in sola corpora humana : 

758 sin animas hominum dicent in corpora semper 
ire humana , tamen quaeram cur e sapienti 
stulta queat fleri nec prudens sit puer ullus 

Cum tali quaestione quis ferat coniungi id quod continelur eo 

versu , quem superioribus Lachmannus una cum reliquis omni 

bus editoribus subiecit: 

762 nec tam doctus equae puiius quam fortis equi vis 

ubi prorsus contra hypothesin equinae animae irrepunt in so 
cietatem humanarum. Vel solo raliocinandi auxilio facetias 
scilicet interpolatoris perspiceremus , qui Lucretianam quaestio- 
nem , quae ad homines perlinct , soluturus est exemplo repetito 

a bestiis. Plane eadem cum importunitate idem nugator paula 
supra eum Lucretius quaesivisset 

739 Denique cur acris violentia triste leoDum 

seminium sequitur, volpes doius et fuga cervos 

ascripsit responsum 

741 a patribus datur et patrius pavor incitat artuo 

ubi et 'doctus quidam' apud Lambinum interpoiationem et Lach- 

mannus irridendi studium agnovit ex solo senlentiarum connexu. 

In eo autemloco, de quo agimus (III, 758 — 62), accedit inter- 

polationis indicium a scripturis codicum. Neque enim in codi- 

cibus idem fit quod in edilionibus ut post versum 760 stulta queat 

fieri statim sequatur is cuius initium est nec iam doctuSy sed 

interiicitur alius sic quidem : 

760 Btulta queat fieri, neo prudens sit puer uilus , 

si non , certa suo quia semiue seminioque 
762 nec tam doctus equae pullus quam fortis equi vis. 

Iste medius versus ileratur ex vs. 744 huius iibri terlii , ubi per- 
git Lucretius sic : 

744 si non, cerla suo quia semine semiuioque 

745 vis animi pariter crescit cum corpore toto ? 

tam talis iteratio a nullo inslitui poluit nisi ab interpoiatore , qui 
quidem eo consilio illuc respicere iussit iectores , ut ipsum sibi 
contradicere ostenderet Lucretium. Supra enim (744, 745) 
quia vim animi pariter cum corpore crescere statuit poeta , hic 
(760) cur puer nuiius sit prudens interrogari non debuisse opi- 
natas est interpolator. (Similis ratio versuum 646 — 651 libri 
secundi iterationem post 1, 43 progenuit ; vid. Nov. Mus. Rh. V, 
576.) Ex eadem igitur officina , ex qua iteratio illa , prodiit 
etiam versus iste nec iam doctus, quo logicas ineptias suas scur- 
rili irrisione cumulavit versificator. — Eandem autem malam 
manum deprehendere nobis videmur in talibus versibus quales 
le^untur III, 683; IV, 793; V, 312, qui, nisi codicum scripturas 
▼iolenter mutaveris , non poterunt Lucrelianorum verborum te- 
nori adaptari. Contra aut nihil aut ievissima mutanda sunt, ut 
vel irrisio vel explicatio interpolatoris appareat. 

Duo haec corrupteiarum genera ullra fines , quos eis con- 
stituit Lachmannus , pertinere putavimus. Contrarium accidit in 
eo genere, ad quod iam transimus quodque continetur versuum 

(ranspositione, Aliquoties enim ubi Lachmannus a codlcuni or • 
dine recedit, nos ordinem illum servavimus vel sine uUa vei 
cum minima verborum mutatione. Utriusque rei exempla ex- 
promam e primo libro. Ibi inde a versu 566 hic est codicum 
ordo: 

565 huc accedit uti , solidissima materiai 

corpora cum constant , possiut tamen omnia reddi 
mollia quae fiunt, aer, aqua, terra, vapores, 
quo pacto fiant et qua vi quaeque gerautur, 
admixtum quonlam semel est in rebus inane 

ibi v. 568 deleri voluit 'Bentleius iuvenis'; Lachmanuus aulem, 

<;ui post 567 ^sententiam interrumpere' visus est, coilocavit eum 

post 586, ubi si minus molestus, certe neuliquam necessarius vi- 

•deri potest. Verum ne post 567 quidem molestiam affert ullam, 

dummodo reddi v. 566 eo significatu accipiatur , quo dicitur IL 

178, 179 = V, 196, 197 

hoc tamen ex ipsis caeii rationibus ausim 
confirmare aliisque ex rebus reddere multis. 

lliic enim procul dubio reddere idem valel quod rationem red- 

dere, probare. Eodem modo si in hoc, de quo agimus, loco di- 

citur reddi, aptissime versus 568 coniungitur cum versu 567 sic : 

si solida sunt primordia rerum, omines res, quae molles fiunt, 

possint probari atque ostendi quo pacto ex solidis primordiis 

fiant molles, quia admixtum est rebus inane. Contra 

si mollia sint primordia rerum 
571 unde queaut validi silices ferrumque creari 
non poterit ratio reddu 

Horum igitur versuum tralaticium ordinem sine ulla verborum 

mutatione tutati sumus. In altero eiusdem primi libri loco ut 

transponendi opera supersedeamus , recedendum quidem est a 

nostrorum codicum scriptura , neque tamen ad coniecturas con- 

fugiendum, sed alia auctorilas sequenda nostris codicibus haud- 

quaquam deterior. Etenim inde a versu 805 sic exstat in co- 

dicibus : 

805 et nisi tempestas indulget tempore fausto 
imbribus et tabe uimbonim arbusta vacillent 
solque sua pro parte fovet tribuitque calorem 
crescere non possint fruges arbusta animantis 

In hoc versuum ordine cum v. 806 coniunctivus modus vacUlent 

non habeat quo referatur , totum locum Iransponendo , mutando, 
distinguendo administravit Lachmannus sic: 

805 et uisi tempestas indalget tempore iausto 

807 solque sua pro parte fovet tribuitque calorein , 

806 imbribus et tabe nimborum ambusta vaoillent, 

808 crescere non possint fruges arbusta animantis. 

Itaque ante versum 806 collocavil versum 807, alque in ex~ 
tremo huius 807 versiculi vocabulo calorem finiri protasin sta- 
tuit, apodoseos autempriorem partem contineri in vcrsu 806 el 
huic priori parti aitvvditoog addi alteram in versu 808. Deinde 
vero v. 806 arhusta mmavit in ambusta , alque mbribus et tabe 
fwnborum ambusta vacillent explicari voluit sic:'omnia imbrium 
ffigore ambusta vacillent atque nutenf, allalis aliorum scriplo- 
rum locis tribus , quorum unum suppeditavit Valerius Flaccus 
qui IV, 70 saevis ambusta pruinis Lumina (oculos) Promethei 
dixit; reliqui duo loci reperiuntur apud Columellam XI, S, 13 
brumae frigoribus etpruinisinurenda, X, 74 quae canis iaceant 
urenda prwnis. Ai uifrigore amburi etlatine et in quavis lin- 
gua recte dici possit, ut ab hac locutione profecti tales scriptores 
quales sunt Valerius Flaccus et Columella etiam pruinis amburi 
dicere possint, cum in pruinis frigoris notio penitus inhaerescat: 
tamen ne uUum quidem vestigium sive frig^oris sive pruinae re- 
peritur in versu Lucretiano. Dixissit Lucretius secundum Lach- 
manni scripluram imbribus ambusta. Atque huiusmodi quid 
neque a Lucretio neque ab ullo casto scriptore dici potuisse mihi 
quidem persuasum est. Quare relicta Lachmanniana ratione ex- 
periamur , utrum codicum ordo retineri possit , si a Prisciano 
p. 768 accipiamus imbribus u t tabe nimborum arbusta vadllent 
atque sic distinguamus ut tmbribus v. 806 pendeat ab indulget 
V. 805. Quo facto talis exstitit oratio : 

805 et nisi tempestas induiget tempore fausto 

imbribus , ut tabe nimborum arbusta vacillent , 
solque sua pro parte fovet tribuitque calorem , 
crescere non possint fruges arbusta auimantis. 

lam protasis pertinet usque ad cahrem v. 807 , in eaque primum 
dicitur de imbribus , qui tempore verno fiunt. Eis ita agitantur 
flrutices et arbusta, ut huc atque illuc nutent perculsa tabenim- 
borum i. e. nubibus tabescentibus in pluviam , sicut Lucanus X, 
3S4 tabem nivis dixit liquefactas nives. His imbribus eliam solis 

calores accedere necesse est (v. 807). Alioquin (v. 808) cres- 
cere nequeunt et fruges arbustaque et animalia, quorum pabula 
sunt fruf^es. 

In his igitur atque in aliquot aliis exemplis cum a codicum 
ordine contra Lachmanni transpositiones steterimus, rarissime 
contrarium accidil ut transpositio visa sit Lachmannianae ver- 
borum mutationi praestare. Velut inde a versu 197 Hbri quarti 
le^ntur haec: 

praeterea si quae penitus corpuscula rerum 
ex altoque foras mittuntnr , solis uti lux 
ac vapor , haec puncto cemuntur lapsa diel 

200 per totum caeli spatium diffundere sese 
perque volare mare ac terras caelumque rigare. 

Ubi 'foedum nec ferendum vitium* adesse vidit Lachmannus in 
V. 201 c a e l u m que rigare , quod post v. 200 c a e 1 i spalium 
inepte rcevrohyysi, quamquam eonlun^i yocabulsi caelum rigare 
non magis hic offensioni est quam V, 593 caelumque rigando. 
'Delevit' igitur vitium islud *scribendo circumg^w^ rigare id 
est undique.' Illam mutationem ne admitlamus prohibemur ar- 
gumenti conciiisione , quae haec est : 

cum iaciuntur et emissum res nulia moratur , 

quod superest^ ubi tam volucri levitate feruntur, 

quone vides citius debere et longius ire 
205 multiplexque loci spatium transcurrere eodem 

tempore quo solis pervolgant lumina caelum. 

Ibi enim V. 206 ^o/t^ p^rvo/^an^ /t/mma caelum sic respicit ad 

solum V. 200 ut nuUa praecessisse videatur maris ac terrarum 

menlio, qualis fit in versu 201. Quare ilium versum 201 non eo 

loco , ubi nunc in codicibus legitur , a poeta positum esse existi- 

mamus , praesertim cum etiam in proximis versibus verum or- 

dinem turbaverint librarii (v. Lachm. in v. 195). Illuc autem 

eum traiecimus ubi ne litlerula quidem mutata ab omni xaino^ 

XoyUtg culpa vacat post v. 186: 

in quo iam genere est solls iux et vapor eius 
propterea quia sunt e primis facta minutis , 
185 quae quasi cuduntur perque aeris intervailum 
non dubitant transire sequenti concita plaga 

201 perque voktre mare ac terras caelumque rigare. 

Atque haec quidem hactenus dicta sunto de singulis corrupte- 
larum generibus. Praeterea brevlier hoc loco perstringere per- 

velim par difficillimum versuum , quod quia variis simul corrup- 
telarum generibus pessumdatum est, non aeque atque alibi 
sperare possum fore ut vel me tacente ratio emendandi patescat. 
Scribuntur isti versus , qui sunt 42,43 libri secundi , rubris litteris 
oncialibus in Oblongo codice , desunt in Quadrato tribus versi- 
colis vacantibus, ut fere semper (v. Mus. Rhen. p. 543) fit in hoc 
codice ubicunque in Oblongo rubrae litterae reperiuntur. In Ob- 
longo igitur exstanthaec: 

SUBSIDIIS MAGNIS EPICURI CONSTABILITAS 
ORNATAS ARMIS ITASTATUASTARITERQ: ANIMATAS 

punctis sub AT a prima manu factis. Hos versus cum priores 
edilores fere omnes de emendatione desperantes eiecerint, Lach- 
mannus in verborum ordinem admisit sic quidem scriplos : 

40 si non forte tuas legiones per loca campi 
fervere cum videas , belli simulacra cientis , 
subsidiis magnls^e elephaniis constabilitas, 
ornatas armis , validas , pariterque animatas 

Lachmannus inde proficiscitur quod Lucretius Y, 1225 scripsit: 
Induperaiorem classis super aequora verril Cum v a I i d i s pariter 
legion^ms aique e I e p h a n t i s. Unde apparere dixit etiam hoc 
loco pro EPICURI scribendum esse elephaniis, pro ITASTATUAS 
autem validas. Sane haec emendandi ratio licet nil habeat cur 
nequeat ferri, tamen neque a sententia neque a ductibus littera- 
nim ita comparata est ut supervacaneum sit anquirere aliam. 
Quod sic instituimus ut primum quidem in EPICURI glossema 
agnosceremus ab initio ad suhsidiis v. 42 ascriptum ; IntKOVQOi 
enim Graecis eidem sunt qui Latinis copiac auxiliares. Id glos- 
sema ad Gargettii philosophi nomen trahebatur ab imperitis li- 
brariis eoque facilius immiscebatur versui 42. In hunc autem 
versum cum inferciretur , e loco suo , qui erat versus 42 , de- 
trusit in eandem alterius 43 versiculi regionem id vocabulum, 
cuius nunc hae supersunt mendosae litterae: ITASTATUAS. 
Quibus corrigendis id adhibendum est quod in codicibus Lucre- 
tianis fieri observavi ut litlerae H et IT inter se permutentur. 
Sic IV, 820 pro eo quod csse debet et in Oblongo etiam esl in 
kis scribitur in Quadrato iniHs; neque aliunde I, 721 in locum 
simplicis lidHae pervenit ffaeliae, quod 'putidae eruditionis' 
specie tamdiu editores fefellit; denique huc rcdit praeclara 

emendatio Lachmanni, qui II, 515 codicum Memisque correxit in 
tierusque, Exhuiusmodi igitur mendo sipriores duae litterae 
in ITASTATUAS ortae sunt, faeile inde id vocabulum eiicitur, 
quod in yersum42 asciscimus sic: subsidiis magnis hastatis 
consiabilHas, lam vero mancus evasit alter versus 43. Eum vix 
aptius puto suppleri posse quam idem vocabulum etiam post 
armis ponendo quod cum animaias coniunxit Lucretius: omaias 
armis ^SLTiieT parilerque animaias, quo legiones non minus 
animo quam armis pares esse dicuntur. 



Restat utindicem signorum, quibus usus sum, signiiicatio- 
nes. Ac primum quidem 

[ ] uncis includuntur omnia , quae interpolator (vid. supra 
p. VI.) vel aiienis locis iteravit vel ipse confecit Deinde 

II lineolis in initiis et in finibus notantur eae particulae, 
quas scripsit quidem Lucretius sed seiunctim a carminis conti- 
nuitate in singularibus schedulis consignavit. Eas Q. Cicero, 
qui post poetae mortem carmen Lucretianum edidit, ibi coUo- 
cavit quo pertinere videbantur, neque tamen effugere potuit quin 
interrumpi aequabilem carminis tenorem talis lector sentiat qua- 
lis fuit Lachmannus , qui quidem in istis particulis segregandis 
ita versatus est, ut nesciamus utrum sagacitatem magis admire- 
mur an temperantiam. Denique 

ea vocabula, quae non exstant in codicibus sed vel a su- 
perioribus editoribus vel a Lachmanno vel a me excogitata sunt 
ad explendas versiculorum mensuras, cursivOy quod vocatur, 
Utierarum genere exprimenda curavi, ne amplius lexicographos 
grammaticosve fallant. 

Praeterea cum IV, 1122 codicum scripturam alidensia nemo- 
dum explicaverit , Lachmanniani autem inventi icXidsvGia ne 
Graecum quidem exemplum ullum invcniatur , satius visum est 
codicum scripturam alidensia exhibere nota f apposita. 

Scr. Bonnae m. Martio a. MDCCCLII. 

Aeneadum genetrix, hominum divomque voluptas, 
alma Venus , caeli snbter labentia signa 
quae mare naTigerum, quae terras frugiferentis 
concelebras , per te quoniam genus omne animantum 
5 concipitur visitque exortum lumina solis. 
te , dea , te fugiunt venti , te nubila caeli 
adventumque tuum , tibi suavis daedala tellus 
summittit llores , tibi rident aequora ponti 
placatumque nitet diffuso lumine caelum. 

10 nam simul ac species patefactast verna diei 
et reserata viget genitabilis aura favoni , 
a6riae primum volucres te , diva , tuumque 
significant initum perculsae corda tua vi. 
inde ferae pecudes persultant pabula laeta 

15 et rapidos tranant amnis : ita capta lepore 

te sequitur cupide quo quamque inducere pergfs. 
denique per maria ac montis fluviosque rapacis 
frondiferasque domos avium camposque virentis 
omnibus incutiens blandum per pectora amorem 

20 efficis ut cupide generatim saecla propagent. 
quae quoniam rerum naturam sola gubernas , 
nec sine te quicquam dias in luminis oras 
exoritur neque fit laetum neque amabile quicquam , 
te sociam studeo scribendis versibus esse , 

25 quos ego de rerum natura pangere conor 

Hemmiadae nostro, quem tu, dea, tempore in omni 
omm'bus ornatum voluisti excellere rebus. 

LUCIIETIUS. 1 

qno magis aeternum da dictis , diva , leporem. 
effice ut interea fera moenera militiai 

30 per maria ac terras omnis sopita quiescant: 
nam tu sola potes tranquilla pace iuvare 
mortalis, quoniam belli fera moenera Havors 
armipotens regit, in gremium qui saepe tuum se 
reicit aeterno devictus vulnere amoris , 

35 atque ita suspiciens , tereti cervice reposta , 
pascit amore avidos , inhians in te , dea, visus , 
eque tuo pendet resupini spiritus ore. 
hunc tu , diva , tuo recubantem corpore sancto 
circum fusa super, suavis ex ore loquellas 

40 funde petens placidam Romanis , incluta, pacem: 
nam neque nos agere hoc patriai tempore iniquo 
possumus aequo animo nec Memmi clara propago 
talibus in rebus communi desse saluti. 
[omnis enim per se divum natura necessest 

45 immortali aevo summa cum pace fruatur 
semota ab nostris rebus seiunctaque longe 
nam privata dolore omni privata periclis 
ipsa suis pollens opibus nihil indiga nostri 
nec bene promeritis capitur nec tangitur ira] 



50 quod super est , vacuas auris animumque sagacem 

« semotum a curis adhibe veram ad rationem ; 
ne mea dona tibi studio disposta fideli , 
intellecta prius quam sint , contempta relinquas. 
nam tibi de summa caeli ratione deumque 

55 disserere incipiam , et rerum primordia pandam , 
unde omnis natura creet res , auctet , alatque , 
quove eadem rursum natura perempta resolvat ; 
quae nos materiem et genitalia corpora rebus 
reddunda in ratione vocare et semina rerum 

60 appellare su^mus et haec eadem usurpare 
corpora prima , quod ex iUis sunt omnia primis. 
Humana ante oculos foede cum vita iaceret 

in terris oppressa gravi sub religione. 
({uae caput a caeli regionibus ostendebat 

65 horribili super aspectu mortalibus instans , 
primum Graius homo mortalis tendere contra 
est oculos ausus primusque obsistere contra ; 
({uem neque fana deum nec fulmina nec minitanti 
murmure compressit caelum , sed eo magis acrem 

70 inritat animi yirtutem, effringere ut arta 
naturae primus portarum claustra cupiret. 
ergo yivida vis animi pervicit , et extra 
processit longe flammantia moenia mundi 
atque omne immensum peragravit mente animoque ; 

75 unde refert nobis victor quid possit oriri , 
quid nequeat , finita potestas denique cuique 
qna nam sit ratione atque alte terminus haerens. 
quare rehgio pedibus subiecta vicissim 
opteritur, nos exaequat victoria caelo. 

80 lUud in his rebus vereor, ne forte rearis 
inpia te rationis inire elementa viamque 
indugredi sceleris. quod contra saepius illa 
reh'gio peperit scelerosa atque impia facta. 
Aulide quo pacto Triviai virginis aram 

85 Iphianassai turparunt sanguine foede 
ductores Danaum delecti , prima virorum. 
cui simul infula virgineos circum data comptus 
ex utraque pari malarum parte profusast , 
et maestum simul ante aras adstare parentem 

90 sensit , et hunc propter ferrum celare ministros , 
aspectuque suo lacrimas effundere civis , 
muta metu terram genibus summissa petebat : 
nec miserae prodesse in tali tempore quibat 
quod patrio princeps donarat nomine regem: 

95 nam subiata virum manibus tremibundaque ad aras 
deductast, non ut sollemni more sacrorum 
perfecto posset claro comitari Hymenaeo , 
sed casta inceste , nubendi tempore in ipso , 
hostia concideret mactatu maesta parentis, 

100 exitus ut classi felix faustusque daretur. 

1' 

tantum religio potuit suadere malorum. 

Tutemet a nobis iam quovis tempore vatum 
lerriloquis victus dictis desciscere quaeres. 
quippe etenim quam multa tibi iam fingere possunt 

105 somnia, quae vitae rationes vertere possint 
fortunasque tuas omnis turbare timore ! 
et merito : nam si certam finem esse viderent 
aerumnarum homines , aliqua ratione valerent 
religionibus atque minis obsistere vatum : 

110 nunc ratio nuUa est restandi , nulla facultas , 
aeternas quoniam poenas in morte timendumst. 
ignoratur enim quae sit natura animai , 
iiata sit , au contra nascentibus insiuuetur , 
et simul intereat nobiscum morte dirempta , 

115 an tenebras Orci visat vastasque lacunas , 
an pecudes alias divinitus insinuet se , 
Ennius ut noster cecinit , qui primus amoeno 
detulit exHelicone perenni fronde coronam, 
per gentis Italas hominum quae clara clueret; 

120 etsi praeterea tamen esse Acherusia templa 
Ennius aeternis exponit versibus edens , 
quo neque permaneant animae neque corpora nostra , 
sed quaedam simulacra modis pallentia miris ; 
unde sibi exortam semper florentis Homeri 

125 commemorat speciem lacrimas eifundere salsas 
coepisse et rerum naturam expandere dictis. 
qua propter bene cum superis de rebus habenda 
nobis est ratio , solis lunaeque meatus 
qua fiant ratione , et qua vi quaeque gerantur 

130 in terris , tum cum primis ratione sagaci 

unde anima atque animi constet natura videndum, 
et quae res nobis vigilantibus obvia mentes 
terrificet morbo adfectis somnoque sepultis, 
cernere uti videamur eos audireque coram , 

135 morte obita quorum tellus amplectitur ossa. 

Nec me animi fallit Graiorum obscura reperta 
difficile inlustrare Latinis versibus esse , 
multa novis verbis praesertim cum sit agendum 

propter egestatem linguae et rerum novitatem: 

140 sed tna me yirtas tamen et sperata voluptas 
snayis amicitiae quemvis sufferre laborem 
suadet et inducit noctes vigilare serenas , 
ipiaerentem dictis quibus et quo carmine demum 
clara tuae possim praepandere lumina menti, 

145 res qm*bu8 occultas penitus conyisere possis. 

Hunc igitur terrorem animi tenebrasque necessesl 
non radii solis neque lucida tela diei 
discutiant, sed naturae species ratioque. 
principium cuius hinc nobis exordia sumet, 

150 nullam rem e niio gigni divinitus umquam. 
quippe ita formido mortalis continet omnis , 
quod multa in terris fieri caeloque tuentur , 
quorum operum causas nulla ratione videre 
possunt ac fieri divino numine rentur. 

155 quas ob res ubi viderimus nil posse creari 
de nilo, tum quod sequimur iam rectius inde 
perspiciemus , et unde queat res quaeque creari 
et quo quaeque modo fiant opera sine divom. 
Nam si de nilo fierent , ex omnibu' rebus 

160 omne genus nasci posset, nil semine egeret. 
e mare primum homines , e terra posset oriri 
squamigerum genus et volucres erumpere caelo: 
armenta atque aliae pecudes, genus omne ferarum, 
incerto partu culta ac deserta tenerent : 

165 nec fructus idem arboribus eonstare solerent , 
sed mutarentur , ferre omnes omnia possent. 
quippe , ubi non essent genitalia corpora cuique , 
qui posset mater rebus consistere certa? 
at nunc seminibus quia certis quaeque creantur , 

170 inde enascitur atque oras in luminis exit , 
materies ubi inest cuiusque et corpora prima : 
atque hac re nequeunt ex omnibus omnia gigni , 
quod certis in rebus inest secreta facultas. 
praeterea cur vere rosam , frumenta calore , 

175 vites autumno fundi suadente videmus , 
si non , certa suo quia tempore semina rerum 

cum confluxerunt, patefit quod cumque creator, 
dum tempestates adsunt et vivida tellus 
tuto res teneras effert in luminis oras? 

180 quod si de nilo fierent, subito exorerentur 
incerto spatio atque alienis partibus anni; 
quippe ubi nulia forent primordia, quae genitali 
conciiio possent arceri tempore iniquo. 
nec porro augendis rebus spatio foret usus, 

185 seminis ad coitum, si e nilo crescere possent 
nam fierent iuvenes subito ex infantibu' parvis , 
e terraque exorta repente arbusta salirent. 
quomm nil fieri manifestum est , omnia quando 
paulatim crescunt, ut par est semine certo 

190 crescere, resque genus servant; ut noscere possis 
quicque sua de materia grandescere alique. 
huc accedit uti sine certis imbribus anni 
laetificos nequeat fetus submittere tellus , 
nec porro secreta cibo natura animantum 

195 propagare genus possit vitamque tueri ; 
ut potius multis communia corpora rebus 
multa putes esse , ut verbis elementa videmus , 
quam sine principiis uilam rem existere posse. 
denique cur homines tantos natura parare 

200 non potuit, pedibus qui pontum per vada possent 
transire et magnos manibus divellere montis 
multaque vivendo vitalia vincere saecla, 
si non , materies quia rebus reddita certast 
gignundis, e qua constat quid possit oriri? 

205 nil igitur fieri de nilo posse fatendumst, 

semine quando opus est rebus , quo quaeque creata^ 
a^ris in teneras possint proferrier auras. 
postremo quoniam incultis praestare videmus 
culta loca et manibus melioris reddere fetus , 

210 esse videlicet in terris primordia rerum , 
quae nos fecundas vertentes vomere glebas 
terraique solum subigentes cimus ad ortus : 
quod si nuUa forent , nostro sine quaeque labore 
sponte sua multo fieri meliora videres. 

215 Huc accedit uti quicque in sua corpora rursum 
dissoluat natura neque ad nilum interemat res. 
nam siquid mortale e cunctis partibus esset ^ 
ex oculis res quaeque repente erepta periret: 
nulia vi foret usus enim, quae partibuseius 

220 discidium parere et nexus exsolvere posset. 

quod nunc , aetemo quia constant semine quaeque | 
donec vis obiit, quae res diverberet ictu 
aut intus penetret per inania dissoluatque , 
nullius exitium patitur natura yideri. 

225 praeterea quae cumque vetustate amovet aetas , 
si penitus peremit consumens materiem omnem, 
unde animale genus generatim in lumina vitae 
redducit Yenus , aut redductum daedala tellus 
unde alit atque auget generatim pabula praebens? 

230 unde maFe ingenui fontes externaque large 
flumina suppeditant? unde aether sidera pascit? 
omnia enim debet , mortaii corpore quae sunt, 
infinita aetas consumpse ante acta diesque. 
quod si in eo spatio atque ante acta aetate fuere 

235 e quibus haec rerum consistit summa refecta , 
inmortali sunt natura praedita certe , 
haut igitur possunt ad niium quaeque reverti. 
denique res omnis eadem vis causaque volgo 
conficeret , nisi materies aeterna teneret , 

240 inter se nexu minus aut magis indupedita : 
tactus enim leti satis esset causa profecto ; 
quippe, ubi nulla forent aetenio corpore, quorum 
contextum vis deberet dissolvere quaeque. 
at nunc , inter se quia nexus principiorum 

245 dissimiles constant aeternaque materies est, 
incolumi remanent res corpore , dum satis acris 
vis obeat pro textura cuiusque reperta. 
haud igitur redit ad nilum res uUa , sed omnes 
discidio redeunt in corpora materiai. 

250 postremo pereunt imbres , ubi eos pater aether 
in gremium matris terrai praeeipitavit : 
at nitidae surgunt fruges , ramique virescunt 

arboribus, crescunt ipsae fetuque grayantur: 
hinc alitur porro nostrum genus atque ferarum: 

2t»5 hinc laetas urbes pueris florere yidemus , 

frondiferasque novis avibus canere undique silva»: 
hinc fessae pecudes pingui per pabuia laeta 
corpora deponunt , et candens lacteus umor 
uberibus manat distentis : hinc nova proles 

260 artubus infirmis teneras lasciva per herbas 
ludit lacte mero mentes perculsa novellas. 
haud igitur penitus pereunt quaecumque videnturx 
quando alid ex alio reGcit natura , nec ullam 
rem gigni patitur , nisi morte adiuta ah*ena. 

265 Nunc age , res quoniam docui non posse creari 
de nilo neque item genitas ad nil revocari , 
ne qua forte tamen coeptes diffidere dictis , 
quod nequeunt oculis rerum primordia cem^, 
accipe praeterea quae corpora tute necessest 

270 confiteare esse in rebus nec posse videri. 
principio venti vis verberat incita pontum 
ingentisque ruit navis et nubila differt , 
interdum rapido percurrens turbine campos 
arboribus magnis sterm't montisque supremos 

275 silvifragis vexat flabris : ita perfurit acri 

cum fremitu saevitque minaci murmure ventus. 
sunt igitur venti, nimirum, corpora caeca , 
quae mare , quae terras , quae denique nubila caeli 
verrunt ac subito vexantia turbine raptant , 

280 nec ratione fluunt alia stragemque propagant , 
et cum mollis aquae fertur natura repente 
flumine abundanti , quam largis imbribus auget 
montibus ex altis magnus decursus aquai , 
fragmina coniciens silvarum arbustaque tota , 

285 nec validi possunt pontes venientis aquai 
vim subitam tolerare: ita magno turbidus imbri 
molibus incurrii^ , validis cum viribus , amnis , 
dat sonitu magno stragem , volvitque sub undis 
grandiasaxa, ruunt quae quidquid fluctibus obstat. 

290 sic igitur debent venti quoque flamina ferri, 

qaae reluti validum cum flumen procubaere 
qaam Ubet in parlem , trndunt res ante mnntque 
impetibus crebris , interdum vertice torto 
corripinnt rapideque rotanti turbine portant. 

295 quare etiam atque etiam sunt venti corpora caeca, 
quandoquidem factis et moribus aemula magnis 
amnibus inveniuntur, aperto corpore qui sunt. 
tnm porro yarios rerum sentimus odores , 
nec tamen ad naris venientis cemimus umquam , 

300 nec calidos aestus tuimur, nec frigora quimus 
usurpare oculis , nec voces cemere suemus ; 
quae tamen omnia corporea constare necessest 
natura, quoniam sensus inpellere possunt: 
tangere enim et tangi , nisi corpus , nulla potest res. 

305 denique fluctifrago suspensae in litore restes 
uvescunt , eaedem dispansae in sole serescunt. 
at neque quo pacto persederit umor aquai 
vlsumst, nec rarsum quo pacto fugerit aestu. 
in parvas igitur partis dispergitur umor , 

310 quas oculi nulla possunt ratione videre. 
quin etiam multis solis redeuntibus annis 
anulus in digito subter tenuatur habendo , 
stilicidi casus lapidem cavat , uncus aratri 
ferreus occulte decrescit vomer in arvis , 

315 strataque lam volgi pedibus detrita viarum 
saxea conspicimus: tum, portas propter, aena 
signa manus dextras ostendunt adtenuari 
saepe salutantum tactu praeterque meantum. 
haec igitur minui , cum sint detrita , videmus : 

320 sed quae corpora decedant in tempore quoque , 
invida praeclusit spatium natura videndi. 
postremo quaecumque dies naturaque rebus 
paulatim tribuit , moderatim crescere cogens , 
nulla potcst oculomm acies contenta tueri , 

885 nec porro quaecumque aevo macieque senescunt 
nec , mare quae inpendent , vesco sale saxa peresa 
qnid quoque amittant in tempore cemere possis. 
corporibus caecis igitur natura gerit res. 

Nec tamen undique corporea stipata tenenlur 

330 omnia natura: namque est in rebus inane. 
quod tibi cognosse in multis erit utiie rebus , 
nec sinet errantem dubitare et quaerere semper 
de summa rerum et nostris diffidere dictis. 
[quapropter locus est intactus inane vacansque] 

335 quod si non esset , nulla ratione moveri 

res possent : namque officium quod corporis exstat , 
officere atque obstare , id in omni tempore adesset 
onmibus : haud igitur quicquam procedere posset , 
principium quoniam cedendi nulla daret res. 

340 at nunc per maria ac terras sublimaque caeli 
multa modis multis varia ratione moveri 
cernimus ante oculos ; quae , si non esset inane , 
non tam sollicito motu privata carerent 
quam genita omnino nuUa ratione fuissent , 

345 undique materies quoniam stipata quiesset. 
praeterea quamvis solidae res esse putentur , 
hinc tamen esse licet raro cum corpore cemas. 
in saxis ac speluncis permanat aquarum 
liquidus umor et uberibus flent omnia guttis. 

350 dissipat in corpus sese cibus omne animantum : 
crescunt arbusta et fetus in tempore fundunt, 
quod cibus in totas usque ab radicibus imis 
per truncos ac per ramos diffunditur omnis. 
inter saepta meant voces et clausa domorum 

355 transvolitant, rigidum permanat frigus ad ossa. 
quod nisi inania sint , qua corpora quaeque valerent 
transire haud ulla fieri ratione videres. 
denique cur alias aliis praestare videmus 
pondere res rebus nilo maiore figura? 

360 nam si tantundemst in lanae glomere quantum 

corporis in plumbo est , tantundem pendere par est ; 
corporis officiumst quoniam premere omnia deorsum, 
contra autem natura manet sine pondere inanis. 
ergo quod magnumst aeque leviusque videtur, 

365 nimirum, plus esse sibi declarat inanis : 
at contra gravius plus in se corporis esse 

dedicat et malto yacuum minus intus habere. 
est igitur, nimlrom, id quod ratione sagaci 
quaerimus , admixtum rebus, quod inane vocamus. 

370 Hlud in his rebus ne te deducere vero 

possit, quod quidam fingunt, praecurrere cogor. 
cedere squamigeris latices nitentibus aiunt 
et liquidas aperire vias , quia post loca pisces 
linquant, quo possint cedentes confluere undae: 

375 sic alias quoque res inter se posse moveri 
et mutare locum, quamvis sint omnia plena 
scilicet , id falsa totum ratione receptumst. 
nam quo squamigeri poterunt procedere tandem, 
ni spatium dederint latices? concedere porro 

380 quo poterunt undae, cum pisces ire nequibunt? 
aut igitur motu privandumst corpora quaeque , 
aut esse admixtum dicundumst rebus inane , 
unde initum primum capiat res qnaeque movendL 
postremo duo de concursu coi*pora lata 

385 si cita dissiliant , nempe a6r omne necessest , 
inter corpora quod fiat, possidat inane: 
is porro quamvis circum celerantibus auris 
confluat, haud poterit tamen uno tempore totum 
compleri spatium: nam primum quemque necessesf 

390 occupet ille locum, deinde omnia possideantur. 
quod si forte aliquis , cum corpora dissiluere , 
tum putat id fieri quia se condenseat a^r , 
errat: nam vacuum tum fit quod non fuit ante , 
et repletur item vacuum quod constitit ante , 

395 nec tali ratione potest denserier a^r , 

nec, si iam posset, sine inani posset, opinor. 
ipse in se trahere et partis conducere in unum. 
' Qua propter, quamvis causando multa moreris 
esse in rebus inane tamen fateare necessest. 

400 mnltaque praeterea tibi possum commemorando 
argumenta fidem dictis conradere nostris. 
verum animo satis haec vestigia parva sagaci 
gunt , per quae possis cognoscere cetera tute : 
namque canes ut montivagae persaepe ferai 

405 naribus myeniant intectas fronde quietes , 
cum semel fnstiterunt vestigia certa viai , 
slc alid ex alio per te tute ipse videre 
talibus in rebus poteris caecasque latebras 
insinuare omnis et verum protrahere inde. 

410 quod si pigraris pauiumve recesseris ab re , 
hoc tibi de plano possum promittere , Memmi : 
usque adeo largis haustos e fontibus amnis 
lingua meo suavis diti de pectore fundet , 
ut verear ne tarda prius per membra senectus 

415 serpat et in nobis vitai claustra resolvat , 
quam tibi de quavis una re versibus omnis 
argumentorum sit copia missa per auns. 

Sed nunc ut repetam coeptum pertexere dictis , 
omnis , ut est , igitur per se natura duabus 

420 constitit in rebus : nam corpora sunt , et inane , 
haec in quo sita sunt et qua diversa moventur. 
corpus enim per se communis dedicat esse 
sensus ; cui nisi prima fides fundata valebit , 
haut erit occultis de rebus quo referentes 

425 confirmare animi quicquam ratione queamus. 

tum porro locus ac spatium , quod inane vocamus , 
si nullum foret , haut usquam sita corpora possent 
esse nequc omnino quoquam diversa meare ; 
id quod iam supera tibi paulo ostendimus ante. 

430 praeterea nil est quod possis dicere ab omni 
corpore seiunctum secretumque esse ab inani , 
quod quasi tertia sit numero natura reperta. 
nam quodcumque erit, esse aliquid debebit id ipsum; 
cui si tactus erit quamvis levis exiguusque , 

435 augmine vel grandi vel parvo denique , dum sit , 
corporis augebit numerum summamque sequ^tur: 
sin intactile erit, nuUa de parte quod ullam 
rem prohibere queat per se transire meantem , 
scilicet, hoc id erit, vacuum quod inane vocamus. 

440 praeterea per se quod cumque erit, aut faciet quid 
aut aliis fungi debebit agentibus ipsum , 
aut erit ut possint in eo res esse gerique : 

at facere et fungi sine corpore nulla potest res, 
nec praebere locum porro nisi inane vacansque. 

445 ergo , praeter inane et corpora , tertia per se 
nulla potest rerum in numero natura relinqui , 
nec quae sub sensus cadat uUo tempore nostros , 
nec ratione animi quam quisquam possit apisci. 
Nam quae cumque cluent , aut his coniuncta duabus 

450 rebus ea invenies aut horum eventa videbis. 
coniunctum est id quod nusquam sine pemiciali 
discidio potis est seiungi seque gregari ; 
pondus uti saxist , calor ignis , liquor aquai. 
[tactus corporibus cunctis intactus inanij 

455 servitium contra, paupertas, divitiaeque, 
libertas, bellum, concordia, cetera quorum 
adventu manet incolumis natura abituque, 
haec soliti sumus , ut par est, eventa vocare. 
tempus item per se nou est , sed rebus ab ipsis 

460 consequitur sensus , transactum quid sit in aevo , 
tum quae res instet, quid porro deinde sequatur: 
nec per se quemquam tempus sentire fatendumst 
semotum ab rerum motu placidaque quiete. 
denique Tyndaridem raptam belloque subactas 

465 Troiugenas gentis cum dicunt esse , videndumst 
ne forte haec per se cogant nos esse fateri , 
quando ea saecla hominum, quorum haec eventa fuerunt, 
inrevocabilis abstulerit iam praeterita aetas : 
namque aliud saeclis , aliud regionibus ipsis 

470 eventum dici poterit quodcumque erit actum. 
denique materies si rerum nulla fuisset , 
nec locus ac spatium, res in quo quaeque geruntur, 
numquam Tyndaridis formae conflatus amore 
ignis , Alcxandri Phrygio sub pectore gliscens, 

475 clara accendisset saevi certamina belli , 
nec clam durateus Troianis Pergama partu 
inflammasset equos nocturno Graiugenarum ; 
perspicere ut possis res gestas funditus omnis 
non ita uti corpus per se constare neque esse , 

480 nec ratione ciuere eadem qua constet inane , 

sed magls ut merito possis eventa vocare 
corporis , atque loci , res in quo quaeque gerantur. 

Corpora sunt porro partim primordia rerura , 
partim concilio quae constant principiorura. 

485 sed quae sunt rerum primordia , nulla potest vis 
stinguere : nam solido vincunt ea corpore demum. 
etsi difficile esse videtur credere quicquam 
in rebus soiido reperiri corpore posse. 
transit enim fulmen caelum , per saepta domonim 

490 clamor it ac voces , ferrura candescit in igni , 
dissiliuntque fero ferventia saxa vapore : 
tum labefactatus rigor auri solvitur aestn : 
tum glacies aeris flamraa devicta liquescit , 
permanat calor argentum penetraleque frigus, 

495 quando utrumqne manu retinentes pocula rite 
sensimus infuso lympharum rore superne. 
usque adeo in rebus solidi nil esse videtur. 
sed quia vera tamen ratio naturaque rerum 
cogit, ades, paucis dum vcrsibus expediamus 

500 esse ea quae solido atque aetemo corpore constent , 
semina quae rerum primordiaque esse docemus , 
unde omnis rerum nunc constet sumraa creata. 

Principio quoniam duplex natura duarum 
dissimilis rerum longe constare repertast , 

505 corporis, atque ioci, res in quo quaeque geruntur, 
esse utramque sibi per se puramque necessest. 
nam quacumque vacat spatium , quod inane vocamus ^ 
corpus ea non est : qua porro cumque tenet se 
corpus , ea vacuum nequaquam constat inane. 

510 sunt igitur solida ac sine inani corpora prima. 
praeterea quoniam genitis in rebus inanest , 
materiem circum solidam constare necessest * 
nec res ulia potest vera ratione probari 
corpore inane suo celare atque intus habere , 

515 si non , quod cohibet , solidum constare relinquas * 
id porro nil esse potest nisi materiai 
concilium , quod inaue queat verum cohibere. 
materies igitur , solido quae corpore constat , 

esse aeterna potest , cum cetera dissoluantur. 
520tum porro si nil esset quod inane vacaret, 
omne foret solidum : nisi contra corpora certa 
essent, quae loca complerent quaecumque tenerent, 
omne quod est , spatium vacuum constaret inane. 
alternis igitur, nimirum, corpus inani 

525 distinctum quoniam nec plenum naviter extat 
nec porro vacuum , sunt ergo corpora certa , 
quae spatium pleno possint distinguere inane. 
haec neque dissolui plagis extrinsecus icta 
possunt, nec porro penitus penetrata retexi 

530 nec ratione queunt alia temptata labare ; 
id quod iam supra tibi paulo ostendimus ante. 
nam neque conlidi sine inani posse videtur 
quicquam nec frangi nec Hndi in bina secando , 
nec capere umorem neque item manabile frigus 

535 nec penetralem ignem, quibus omnia conficiuntur * 
et quo quaeque magis cehibet res intus inane , 
tam magis his rebus penitus temptata labascit. 
ergo si soiida ac sine inani corpora prima 
sunt ita uti docui, sint haec aetema necessest. 

540 praeterea nisi materies aetema fuisset, 

antehac ad nilum penitus res quaeque redissent, 
de niloque renata forent quaecumque videmus. 
at quomam supra docui nil posse creari 
de nilo neque quod genitum est ad nil revocari , 

545 esse inmortali primordia corpore debent, 

dissolui quo quaeque supremo tempore possint^ 
materies ut subpeditet rebus reparandis. 
sunt igitur solida primordia simplicitate , 
nec ratione queunt alia servata per aevom 

550 ex infinito iam tempore res reparare. 

Denique si nullam finem natura parasset 
frangendis rebus , iam corpora materiai 
usque redacta forent aevo frangente priore, 
ut nil ex illis a certo tempore posset 

655 conceptum summa aetatis pervadere (inis. 
nam quidvis citius dissolvi posse videmus 

quam rursus refici ; qua propter longa diei 

infinita aetas ante acti temporis omnis 

quod fregisset adhuc disturbans dissoluensque, 

560 numquam relicuo reparari tempore posset. 
at nunc, nimirum, frangendi reddita finis 
certa manet, quoniam refici rem quamque videmus 
et finita simul generatim tempora rebus 
stare , quibus possint aevi contingere florem. 

565 huc accedit uti, solidissima materiai 

corpora cum constant , possint tamen omnia reddi 
mollia quae fiunt, a6r, aqua, terra, vapores, 
quo pacto fiant et qua vi quaeque gerantur , 
admixtum quoniam semel est in rebus inane : 

570 at contra si mollia sint primordia rerum, 
unde queant validi siiices ferrumque creari 
non poterit ratio reddi: nam funditus omnis 
principio fundamenti natura carebit. 
sunt igitur solida pollentia simplicitate , 

575 quorum condenso magis omnia conciliatu 
artari possunt validasque ostendere viris. 
Porro si nullast frangendis reddita finis 
corporibus , tamen ex aetemo tempore quaedam 
nunc etiam superare necessest corpora rebus , 

580 quae nondum clueant ullo temptata periclo : 
at quoniam fragil; natura praedita constant , 
discrepat aetemimi tempus potuisse manere 
innumerabilibus plagis vexata per aevom. 
denique iam quoniam generatim reddita finis 

585 crescendi rebus constat vitamque tenendi , 
et quid quaeque queant per foedera naturai, 
quid porro nequeant , sancitum quandoquidem extat, 
nec commutatur quicquam, quin omnia constent 
usque adeo, variae volucres ut in ordine cuuctae 

590 ostendant maculas generalis corpore inesse , 
inmutabili' materiae quoque corpus habere 
debent , nimirum: nam si primordia rerum 
commutari aliqua possent ratione revicta , 
incertum quogue iam constet quid possit oriri, 

695 quid nequeat , finita potestas deniqiie cuique 

qoanam sit ratione atque alte terminus haerens, 

nec totiens possent generatim saecla referre 

naturam mores victum motusque parentum. 
Tum porro quod iam est extremum quodque caciimeii 
M corporis uUius , quod nostri cernere sensus 

iam nequeunt , id , nimirum, sine partibus extat 

et minima constat natura , nec fuit umquam 

per se secretum neque posthac esse valebit, 

alterius quoniamst ipsum pars , primaque et una 
05 inde aliae atque ahae similes ex ordine partes 

agmine condenso naturam corporis explent; 

quae quoniam per se nequeunt constare , necessest 

haerere unde queant nulla ratione revelli. 

sunt igitur solida primordia simplicitate , 
JO quae minimis stipata cohaerent partibus arte, 

non ex uUorum conventu conciliata , 

sed magis aetema pollentia simplicitate , 

unde neque aveili quicquam neque deminui iam 

concedit natura reservans semina rebus. 
15 praeterea nisi erit minimum, parvissima quaeque 

corpora constabunt ex partibus infinitis; 

quippe ubi dimidiae partis pars semper habebit 

dimidiam partem , nec res praefiniet ulla. 

ergo rerum iuter summam minimamque quid escit? 
20 nil erit ut distet : nam quamvis funditus omnis 

sunmia sit infinita, tamen, parvissima quae sunt, 

ex infinitis constabunt partibus aeque. 

quod quoniam ratio reclamat vera negatque 

credere posse animum , victus fateare necessest 
i25 esse ea quae nullis iam praedita partibus extent 

et minima constent natura. quae quoniam sunt, 

illa quoque esse tibi solida atque aetema fatendum. 

denique ni minimas in partis cuncta resolvi 

cogere consuesset rerum natura creatrix, 
130 iam nil ex iilis eadem reparare valeret 

propterea quia , quae multis sunt partibus aucta, 

n(Fl possunt ea quae debet genitalis habere 

LUCRXTIUS. ^ 

materies , yarios conexus , pondera , plagas , 
concursus , motus , per quae res quaeque geruntur. 

635 Quapropter qui materiem rerum esse putarunt 
ignem atque ex ignl summam consistere solo , 
magno opere a vera lapsi ratione videntur. 
Heraclitus init quorum dux proelia primus , 
clarus ob obscuram linguam magis inter inanis 

640 quamde gravis inter Graios , qui vera requirunt : 
omnia enim stolidi magis admirantur amantque , 
inversis quae sub verbis latitantia cernunt , 
veraque constituunt quae belle tangere possunt 
auris et lepido quae sunt fucata sonore. 

645 Nam cur tam variae res possent esse , requiro ^ 
ex uno si sunt igni puroque creatae? 
nil prodesset enim calidum denserier ignem 
nec rarefieri , si partes ignis eandem 
naturam quam totus habet super ignis haberent. 

650 acrior ardor enim conductis partibus esset , 
languidior porro disiectis disque supatis : 
amplius hoc fieri nil est quod posse rearis 
talibus in causis , nedum variantia rerum 
tanta queat densis rarisque ex ignibus esse. 

655 id quoque , si faciant admixtum rebus inane , 
denseri poterunt ignes rarique relinqui : 
sed quia multa sibi cernunt contraria amussim 
et fugitant in rebus inane relinquere purum , 
ardua dum metuunt , amittunt vera viai , 

660 nec rursum cernunt exempto rebus inani 
omnia denseri fierique ex omnibus unum 
corpus , nil ab se quod possit mittere raptim; 
aestifer ignis uti lumen iacit atque vaporem , 
ut videas non e stipatis partibus esse. 

665 quod si forte alia credunt ratione potesse 
ignis in coetu stingui mutareque corpus , 
scilicet , ex nulla facere id si parte reparcent , 
occidet ad nilum, ni mirum, funditus ardor 
omnis et e nilo fient quaecumque creantur: 

670 nam quodcumque suis mutatum finibus exit « 

continao hoc mors est illius quod fuit ante. 
proinde aliquid superare necesse est incolume ollis , 
ne tibi res redeant ad nilum funditus omnes 
de niloque renata vigescat copia rerum. 

675 nunc igitur quoniam certissima corpora quaedam 
sunt , quae conservant naturam semper eandem , 
quorum abitu aut aditu mutatoque ordinc mutant 
naturam res et convertunt corpora sesc , 
scire licet non esse haec ignea corpora rerum. 

680 nil referret enim quaedam decedere , abire , 
atque alio adtribui , mutarique ordine quaedam , 
si tamen ardoris naturam cuncta tenerent: 
ignis enim foret omnimodis quodcumque crearent. 
verum, ut opinor, itast: sunt quaedam corpora, quorum 

685 concursus motus ordo positura figurae 
efficiunt ignis , mutatoque ordine mutant 
naturam, neque sunt igni simulata neque ulli 
praeterea rei quae corpora mittere possit 
sensibus et nostros adiectu tangere tactus. 

690 Dicere porro ignem res omnis esse , neque ullam 
rem veram in numero rerum constare nisi ignem , 
quod facit hic idem , perdelirum esse videtur. 
nam contra sensus ab sensibus ipse repugnat , 
et labefactat eos , unde omnia credita pendent , 

695 unde hic cognitus est ipsi quem nominat ignem : 
credit enim sensus ignem cognoscere vere , 
cetera non credit , quae nilo clara minus sunt. 
quod mihi cum vanum tum delirum esse videtur - 
quo referemus enim ? qnid nobis certius ipsis 

700 sensibus esse potest , qui vera ac falsa notemus? 
praeterea quare quisquam magis omnia tollat 
et velit ardoris naturam linquere solam , 
quam neget esse ignis, quidma tamen esse relinquat? 
aequa videtur enim dementia dicere utrumque. 
705 Quapropter qui materiem rerum esse putarunt 
ignem atque ex igni summam consistere posse , 
et qui principium gignundis a^ra rebus 
constitnere , aut umorem quicumque putarunt 

fingere res ipsum per se , terramve creare 

710 omnia nt in rerum naturas vertier omnis , 
magno opere a vero longe derrasse videntur. 
adde etiam qui conduplicant primordia rerum , 
a^ra iungentes igni , terramque liquori , 
et qui quattuor ex rebus posse omnia rentur 

715 ex igni terra atque anima procrescere et imbrL 
quorum Acragantinus cum primis Empedocies est, 
insula quem triquetris terrarum gessit in oris , 
quam fluitans circum magnis anfractibus aequor 
lonium glaucis aspargit virus ab undis , 

720 angustoque fretu rapidum mare dividit almae 
Italiae terrarum oras a finibus eius. 
hic est vasta Charybdis , et hic Aetnaea minantur 
murmura flammarum rursum se coliigere iras , 
faucibus eruptos iterum vis ut vomat ignis 

7^5 ad caelumque ferat flammai fulgura rursum. 
quae cum magna modis multis miranda videtur 
gentibus humanis regio visendaque fertur , 
rebus opima bonis , multa munita virum vi , 
nil tamen hoc habuisse viro praeclarius in se 

730 nec sanctum magis et mirum carumque videtur. 
carmina quin etiam divini pectoris eius 
vociferantur et exponunt praeclara reperta , 
ut vix hnmana videatur stirpe creatus. 

Hic tamen et supra quos diximus inferiores 

735 partibus egregie multis multoque minores , 
quamquam multa bene ac divinitus invenientes 
ex adyto tamquam cordis responsa dedere 
sanctius et multo certa ratione magis quam 
Pythia quae tripodi a Phoebi lauroque profatur , 

740 principiis tamen in rerum fecere ruinas 
et graviter magni magno cecidere ibi casu ; 
primum quod motus exempto rebus inani 
constituunt , et res mollis rarasque relinquont , 
aera , solem , ignem , terras , animalia , fruges , 

745 nec tamen admiscent in eorum corpus inane ; 
deinde quod omnino finem non esse secandfs 

corporibns faciunt , neque pausam stare fragon , 

nec prorsum in rebus minimum consistere quicquam ; 

cam yideamus id extremum cuiusque cacumen 
750 esse quod ad sensus nostros minimum esse videtur , 

conicere ut possis ex hoc , quae cernere non quis 

extremum quod habent , minimum consistere prorsnm. 

huc accedit uti, quoniam primordia rerum 

mollia constituunt , quae nos nativa videmus 
756 esse et mortali cum corpore , funditus usque 

debeat ad nilum iam rerum summa reverti 

de niloque renata vigescere copia rerum ; 

quorum utrumque quid a vero iam distet habebis. 

deinde inimica modis multis sunt atque veneno 
760 ipsa sibi inter se ; quare aut congressa peribunt , 

aut ita diffugient ut tempestate coacta 

fnlmina diffugere atque imbris ventosque videmus. 
Denique quattuor ex rebus si cuncta creantur 

atque in eas rursum res omnia dissoluuntur , 
765 qui magis illa queunt rerum primordia dici 

quam contra res illorum retroque putari? 

altemis gignuntur enim mutantque colorem 

et totam inter se naturam tempore ab omni. 
770 sin ita forte putas ignis terraeque coire 

corpus et aSrias auras roremque liquoris , 

nil in concilio naturam ut mutet eorum , 

nnlla tibi ex illis poterit res esse creata , 

non animans , non exanimo cum corpore , ut arbos : 
775 quippe suam quicque in coetu variantis acervi 

naturam ostendet, mixtusque videbitur a6r 

cnm terra simul atque ardor cum rore manere. 

at primordia gignundis in rebu' necessest 

naturam clandestinam caecamque adhibere ; 
780 enuneat ne quid , quod contra pugnet et obstet 

quo minus esse queat proprie quodcumque creatur. 
Quin etiam repetunt a caelo atque ignibus eius , 

et primum faciunt ignem se vertere in auras 

a^ris , hinc imbrem glgni , terramque creari 
785 ex imbri , retroque a terra cuncta reverti, 



I 



22 I 

umorein primum, post afira, deinde calorem, 
nec cesflare haec inter se mutare , meare 
a caelo ad terram , de terra ad sidera mundi. 
quofi facere haud ulio debent primordia pacto. 

790 immutabile enim quiddam superare necessest , 
ne res ad nilum redigantur funditus omnes : 
nam quodcumque suis mutatum finibus exit , 
continuo hoc mors est iUius quod fuit ante. 
quapropter quoniam quae paulo diximus ante 

795 in commutatum veniunt, constare necessest 
ex ah'is ea , quae nequeant convertier usquam , 
ne tibi res redeant ad nilum funditus omnes. 
quin potius tali natura praedita quaedam 
corpora constituas , ignem si forte crearint , 

800 posse eadem , demptis paucis paucisque tribntis , 
ordine mutato et motu , facere a^ris auras , 
sic alias aliis rebus mutarier omnis? 

'At manifesta palam res indicat' inquisin auras 
a^ris e terra res omnis crescere alique : 

805 et nisi tempestas indulget tempore fausto 
imbribus , ut tabe nimborum arbusta vacillent , 
solque sua pro parte fovet tribuitque calorem , 
crescere non possint fruges arbusta animantis.' 
scilicet , et nisi nos cibus aridus et tener umor 

810 adiuvet, amisso iam corpore vita quoque omnis 
omnibus e nervis atque ossibus exsoluatur: 
adiutamur enim dubio procul atque alimur nos 
certis ab rcbus , certis ah*ae atque aliae res. 
nimurum , quia multa modis communia multis 

815 multarum rerum in rebus primordia mixta 
sunt , ideo variis variae res rebus aluntur. 
atque eadem magni refert primordia saepe 
cum quibus et quali positura contineantur 
et quos inter se dent motus accipiantque * 

820 namque eadem caelum mare terras flumina soleni 
constituunt , eadem fruges arbusta animantis , 
yerum aliis alioque modo commixta moyentur. 
quin etiam passim nostris in yersibus ipsis 

malta elementa vides multis communia verbis , 
825 cum tamen inter se versus ac verba necessest 

confiteare et re et sonitu distare sonanti. 

tantum elementa queunt permutato ordine solo : 

at rerum quae sunt primordia , plura adhibere 

possunt unde queant variae res quaeque creari. 
830 Nunc et Anaxagorae scrutemur homoeomerian 

quam Grai memorant nec nostra dicere lingua 

concedit nobis patrii sermonis egestas, 

sed tamen ipsam rem facilest exponere verbis. 

principio , rerum quom dicit homoeomerian , 
Sdb ossa , videlicet , e pauxillis atque minutis 

ossibus hic et de pauxilhs atque minutis 

visceribus viscus gigni sanguenque creari 

sanguinis inter se multis co^untibu' guttis 

ex aurique putat micis consistere posse 
840 aurum et de terris terram concrescere parvis , 

ignibus ex ignis , umorem umoribus esse , 

cetera consimili fingit ratione putatque. 

nec tamen esse ulia idem ex parte in rebus inane 

concedit , neque corporibus finem esse secandis. 
845 quare in utraque mihi pariter ratione videtur 

errare atque illi , supra quos diximus ante. 

adde quod inbecilla nimis primordia fingit ; 

si primordia sunt , simili quae praedita constant 

natura atque ipsae res sunt , aequeque laborant 
850 et pereunt , neque ab exitio res ulla refrenat. 

nam quid in oppressu valido durabit eorum , 

ut mortem effugiat, leti sub dentibus ipsis? 

ignis, an umor , an aura? quid horum? sanguen , an ossa? 

nil , ut opinor , ubi ex aequo res funditus omnis 
855 tam mortalis erit quam quae manifesta videmus 

ex oculis nostris sdiqua vi victa perire. 

at neque reccidere ad nilum res posse neque autem 

crescere de nilo testor res ante probatas. 

praeterea quoniam cibus auget corpus alitque , 
860 scire h'cet nobis venas et sanguen et ossa 

give cibog omnis commixto corpore dicent 
esse et habere in se nervorum corpora parva 
ossaque et omnino venas partisque cruoris , 
Qet uti cibus omnis , et aridus et liquor ipse , 

865 ex alienigenis rebus constare putetur , 

ossibus et nervis sanieque et sanguine mixtim. 
praeterea quaecumque e terra corpora crescunt 
si sunt in terris , terram constare necessest 
ex alienigenis , quae terris exoriuntur. 

870 transfer item , totidem verbis utare licebit. 
in lignis si flamma latet fumusque cinisque , 
ex alienigenis consistant ligna necessest. 
praetetea tellus quae corpora cumque alit , auget 
ex alienigenis , quae alienigem's oriuntur. 

875 Linquitur hic quaedam latitandi copia tenvis , 
id quod Anaxagoras sibi sumit , ut omnibus omnis 
res putet inmixtas rebus latitare , sed illud 
apparere unum , cuius sint plurima mixta 
et magis in promptu primaque in fronte locata. 

880 quod tamen a vera longe ratione repulsumst. 
conveniebat enim fruges quoque saepe , minaci 
robore cum saxi franguntur , mittere signum 
sanguinis aut aliquid, nostro quae corpore aluntur; 
cum lapidi lapidem terimus , manare cruorem. 

885 consimili ratione herbas quoque saepe decebat 
et laticis dulcis guttas similique sapore 
mittere , lanigerae quali sunt ubere lactis , 
scilicet, et glebis terrarum saepe friatis 
herbarum genera et fruges frondesque videri 

890 dispertita inter terram latitare minute , 

postremo in b'gnis cinerem fumumque videri , 
cum praefracta forent , ignisque latere minutos. 
quorum nil fieri quoniam manifesta docet res, 
scire licet non esse in rebus res ita mixtas , 

895 verum semina multimodis inmixta latere 
multarum rernm in rebus communia debent. 

'At saepe in magnis fit montibus' inquis^ut altis 
arboribus vicina cacumina summa terantur 

inter se, validig facere id cogentibus austris , 

900 donec flammai fulserunt flore coorto.' 

scilicet , et non est lignis tamen insitus ignis , 
yerum semina sunt ardoris muUa , terendo 
quae cum confluxere , creant incendia silvis: 
quod si facta foret silvis abscondita flanuna, 

905 non possent ullum tempus celarier ignes , 
conficerent volgo silvas , arbusta cremarent. 
iamne vides igitur , paulo quod diximus ante , 
permagni referre eadem primordia saepe 
cum quibus et quali positura contineautur 

910 et quos inter se dent motus accipiantquci 
atque eadem paulo inter se mutata creare 
ignes et lignum? quo pacto verba quoque ipsa 
inter se paulo mutatis sunt elementis , 
cum ligna atque ignes distincta voce noteraus. 

915 denique iam quae cumque in rebus cemis apertis 
si fieri non posse putas , quin materiai 
corpora consimili natura praedita fingas , 
hac ratione tibi pereunt primordia rerum : 
fiet uti risu tremulo concussa cachinnent 

920 et lacrimis salsis umectent ora genasque. 

Nunc age, quod super est cognosce et clarius audi. 
nec me animi fallit quam sint obscura : sed acri 
percussit thyrso laudis spes magna meum cor 
et simul incussit suavem mi in pectus amorem 

925 musarum , quo nunc instinctus mente vigenti 
avia Pieridum peragro loca nuUius ante 
trita solo. iuvat integros accedere fontis 
atque haurire , iuvatque novos decerpere flores 
insignemque meo capiti petere inde coronam , 
930 unde prius nulli velannt tempora musae ; 
primum quod magnis doceo de rebus et arlis 
religionum animum nodis exsolvere pergo , 
deinde quod obscura de re tam lucida pango 
carmina , musaeo contingens cuncta lepore. 
935 id quoque enim non ab nulla ratione videtur : 
sed veluti pueris absinthia tactra medentes 

cum dare conantur, prius oras, pocula circum, 
contingunt mellis dulci flavoque liquore , 
ut puerorum aetas inprovida ludiGcetur 

940 labrorum tenus , interea perpotet amarum 
absinthi laticem , deceptaque non capiatur , 
sed potius tali pacto recreata valescat , 
sic ego nunc , quoniam haec ratio plerumque videtur 
tristior esse quibus non est tractata , retroque 

945 volgus abhorret ab hac , volui tibi suaviloquenti 
carmine Pierio rationem exponere nostram 
et quasi musaeo dulci contingere melle ; 
si tibi forte animum tali ratione tenere 
versibus in nostris possem , dum perspicis omnem 

950 naturam rerum , qua constet compta Ggura. 
Sed quoniam docui solidissima materiai 
corpora perpetuo volitare invicta per aevom , 
nunc age , summai quaedam sit Gnis eorum , 
necne sit , evolvamus : item quod inane repertumst 

955 seu locus ac spatium , res in quo quaeque gerantur , 
pervideamus utrum finitum funditus omne 
constet, an inmiensum pateat vasteque profundum. 

Omne quod est igitur nulla regione viarum 
finitumst : namque extremum debebat habere : 

960 extremum porro nullius posse videtur 
esse , nisi ultra sit quod finiat ; ut videatur 
quo non longius haec sensus natura sequatur. 
nunc extra summam quoniam nil esse fatendum , 
non habet extremum, caret ergo fine modoque. 

965 nec refert quibus adsistas regionibus eius : 

usque adeo , quem quisque locum possedit , in omnis 
tantundem partis infinitum omne relinquit. 
praeterea si iam finitum constituatur 
omne quod est spatium, siquis procurrat ad oras 

970 ultimus extremas iaciatque volatile telum , 
id validis utrum contortum viribus ire 
quo fuerit missum mavis longeque volare , 
an prohibere aliquid censes obstareque posse ? 
alterutrum fatearis enim sumasque necessest. 

976 qoorum utrumque tibi eiTugium praecludit et omne 

cog^t ut exempta concedas fine patere. 

nam sive est aiiquid quod probeat efficiatque 

quo minu' quo missum est veniat finique locet se , 

sive foras fertur , non est a fine profectum. 
980 hoc pacto sequar atque , oras ubicumque locaris 

extremas , quaeram quid telo denique fiat. 

fiet uti nusquam possit consistere finis , 

effugiumque fugae prolatet copia semper. 
Praeterea spatium summai totius omne 
985 undique si inclusum certis consisteret oris 

finitumque foret, iam copia materiai 

ondique ponderibus solidis confluxet ad imum , 

nec res ulla geri sub caeli tegmine posset , 

nec foret omnino caelum neque lumina solis ; 
990 quippe ubi materies omnis cumulata iaceret 

ex infinito iam tempore subsidendo. 

at nunc , nimirum , requies data principiorum 

corporibus nullast , quia nil est funditus imum , 

quo quasi confluere et sedes ubi ponere possint. 
995 semper in adsiduo motu res quaeque geruntur 

partibus e cunctis , aeternaque suppeditantur 

ex infinito cita corpora materiai. 

Postremo ante oculos res rem finire videtur : 

a^r dissaepit collis atque a^ra montes , 
1000 terra mare et contra mare terras terminat omnis : 

omne quidem vero nil est quod finiat extra 

est igitur natura loci spatiumque profundi , 

quod neque clara suo percurrere fulmina cursu 

perpetuo possint aevi labentia tractu 
1005 nec prorsum facere ut restet minus ire meando * 

usque adeo passim patet ingens copia rebus , 

finibus exemptis , in cunctas undique partis. 

ipsa modum porro sibi rerum suinma parare 

ne possit, natura tenet, quae corpus inani 
1010 et quod inane autem est finiri corpore cogit , 

ut sic altemis infinita omnia reddat. 

aut etiam alterutrum , nisi terminet alterum , eorum 

simplice natura pateat tamen inmoderatum, 
nec mare nec tellus neque caeli lucida templa 

1015 nec mortale genus nec divum corpora sancta 
exiguum possent horai sistere tempus : 
nam dispulsa suo de coetu materiai 
copia ferretur magnum per inane soluta , 
sive adeo potius numquam concreta creasset 

1020 ullam rem , quoniam cogi disiecta nequisset. 
nam certe neque consilio primordia rerum 
ordine se suo quaeque sagaci mente locarunt 
nec quos quaeque darent motus pepigere profecto , 
sed quia multa modis multis mutata per omne 

1025 ex infinito vexantur percita plagis , 

omne genus motus et coetus experiundo 
tandem deveniunt in talis disposituras , 
qualibus haec rerum consistit summa creata, 
et multos etiam magnos servata per annos 

1030 ut semel in motus com'e€tast convenientis, 
efficit ut largis avidum mare fluminis undis 
integrent amnes et solis terra vapore 
fota novet fetus summissaque gens animantum 
floreat et yivant labentes aetheris ignes ; 

1085 quod nullo facerent pacto, nisi materiai 
ex infinito suboriri copia posset , 
unde amissa solent reparare in tempore quaeque. 
nam veluti privata cibo natura animantum 
diffluit amittens corpus, sic omnia debent 

1040 dissolui simul ac defecit suppeditare 
materies aliqua ratione aversa viaque. 
nec plagae possunt extrinsecus undique summam 
conservare omnem , quaecumque est conciliata. 
cudere enim crebro possunt partemque morari « 

1045 dum veniant aliae ac suppleri summa queatur 
interdum resilire tamen coguntur et una 
principiis rerum spatium tempusque fugai 
largiri , ut possint a coetu libera ferri. 
quare etiam atque etiam suboriri multa necessest , 

1050 et tamen ut plagae quoque possint suppetere ipsae, 

infinita opus est vis undique materiai. 

niud in his rebus longe fuge credere , Memmi , 

in medium summae quod dicunt omnia niti , 

atque ideo mundi naturam stare sine ullis 
1055 ictibus extemis neque quoquam posse resolvi 

summa atque ima, quod in medium sint omnia nixa; 

ipsum si quicquam posse in se sistere credis , 

et quae pondera sunt sub terris omnia sursum 

nitier in terraque retro requiescere posta. 
1060 ut per aquas quae nunc rerum simulacra videmus , 

adsimili ratione animalia suppa vagari 

contendunt, neque posse e terris in loca caeli 

reccidere inferiora magis quam corpora nostra 

sponte sua possint in caeli templa volare 
1065 illi cum videant solem, nos sidera noctis 

cemere , et altemis nobiscum tempora caeli 

dividere et noctes parilis agitare diebus. 

sed vanus stolidis haec 

amplexi quod habent perv 
1070 nam medium nil esse potest 

infinita. neque onmino , si iam medium sit^ 

possit ibi quicquam consistere 

quam quavis alia longe ratione 

omnis enim Iqcus ac spatium , quod inane vocamus^ 
1075 per medium , per non medium , concedere debet 

aeque ponderibus , motus qua cumque ferantur. 

nec quisquam locus est, quo corpora cum venemnt, 

ponderis amissa vi possint stare in inani : 

nec quod inane autem est ulli subsistere debet , 
1080 quin, sua quod natura petit , concedere pergat. 

haud igitur possunt tali ratione teneri 

res in concilium medii cuppedine vinctae. 
Praeterea quoniam non omnia corpora fingunt 

in medium niti , sed terrarum atque liquoris , 
1085 et quasi terreno quae corpore contineantur, 

umorem ponti magnasque e montibus undas , 

at contra tenuis exponunt aeris auras 

et calidos simul a medio difTerrier ignis , 
atque ideo totum circum tremere aethera signis 
090 et solis flammam per caeli caerula pasci , 

quod calor a medio fugiens se ibi conligat omnis , 
nec prorsum arboribus summos frondescere ramos 
posse , nisi a terris paulatim cuique cibatum 



ne Yolucri ritu flanmiarum moenia mundi 
1095 difTugiant subito magnum per inane soluta , 
et ne cetera consimili ratione sequantur , 
neve ruant caeli penetralia templa superne 
terraque se pedibus raptim subducat et omne 
inter permixtas rerum caelique ruinas 
1100 corpora solventes abeat per inane profundum, 
temporis ut puncto nil extet reliquiarum , 
desertum praeter spatium et primordia caeca. 
nam quacumque prius de parti corpora desse 
constitues , haec rebus erit pars ianua leti: 
1105 hac se turba foras dabit omnis materiai. 

Haec , sis , pemoscas parva perdoctus opella. 
namque alid ex alio elarescet , nec tibi caeca 
nox iter eripiet , quin ultima naturai 
pervideas: ita res accendent lumina rebus. 

(jaaye , mari magno turbantibus aequora ventis , 
e terra magnum alterius spectare laborem ; 
non quia yexari quemquamst iucunda voluptas , 
sed quibus ipse malis careas quia cernere suave est : 
5 suave etiam belli Gcrtamina magna tueri 
per campos instructa , tua sine parte pericli 
sed nil dulcius est, bene quam munita tenere 
edita doctrina sapientum templa serena , 
despicere unde queas alios passimque videre 

10 errare atque viam palantis quaerere vitae , 
certare ingenio , contendere nobilitate , 
noctes atque dies niti praestante labore 
ad summas emergere opes rerumque potiri. 
miseras hominum mentes , o pectora caeca ! 

15 qualibus in tenebris vitae quantisque periclis 
degitur hoc aevi quodcumquest ! nonne videre 
nil aliud sibi naturam latrare , nisi ut , cui 
corpore seiunctus dolor absit , menti' fruatur 
iucundo sensu, cura semotu' metuque? 

20 ergo corpoream ad naturam pauca videmus 

esse opus omnino , quae demant cumque dolorem ^ 
delicias quoque uti multas substernere possint. 
gratius interdum neque natura ipsa requirit , 
si non aurea sunt iuvenum simulacra per aedes 

25 lampadas igniferas manibus retinentia dextris , 
lumina noctumis epulis ut suppeditentur , 
nec domus argento fulgenti auroque renidet , 
nec citharae reboant laqueata arquataque tecta, 
cum tamen inter se prostrati in gramine molli 

30 propter aquae rivum sub ramis arboris altae 
non magnis opibus iucunde corpora curant. 

praeserlim cum tempestas adridet et anni 
tempora conspergunt viridantis floribus herbas 
ndc calidae citius decedunt corpore febres, 

35 textilibus si in picturis ostroque rubenti 

iacteris , quam si in plebeia veste cubandum est. 
quapropter quoniam nil nostro in corpore gazae 
proficiunt neque nobilitas nec gloria regni , 
quod superest , animo quoque nil prodesse putandan 

40 si non forte tuas legiones per loca campi 
fervere cum videas , belli simulacra cientis , 
sttbsidiis magnis hastatis constabilitas , 
omatas armis pariter pariterque animatas , 
fervere cum videas classem lateque yagari , 
his tibi tum rebus timefactae religiones 

45 efTugiunt animo pavide , mortisque timores 
tum vacuum pectus lincunt curaque solutum. 
quod si ridicula haec ludibriaque esse videmus , 
re veraque metus hominum curaeque sequaces 
nec metuunt sonitus armorum nec fera tela , 

50 audacterque inter reges rerumque potentis 
versantur , neque fiilgorem reverentur ab auro 
nec clarum vestis splendorem purpureai , 
quid dubitas quin omni' sit haec rationi' potestas ? 
omnis cum in tenebris praesertim vita laboret : 

55 nam velnti pueri trepidant atqne omnia caecis 
in tenebris metuunt , sic nos in luce timemus 
interdum , nilo quae sunt metuenda magis quam 
quae pueri in tenebris pavitant finguntque futura. 
hunc igitur terrorem animi tenebrasque necessest 

60 non radii solis neque lucida tela diei 
discutiant , sed naturae species ratioque. 
Nunc age , quo motu genitalia materiai 
corpora res varias gignant genitasque resolvant , 
et qua vi faoere id cogantur, quaeque sit ollis 

65 reddita mobilitas magnum per inane meandi , 
expediam: tu te dictis praebere memento 
nam certe non inter se stipata cohaeret 
materies , quoniam minui rem quamque videmus , 

el quasi longinquo fluere omnia cernimus aeTO 

70 ez oculisque yetustatem subducere nostris , 
cum tamen incolumis videatur summa manere 
propterea quia , quae decedunt corpora cuique , 
unde abeunt minuunt , quo venere augmine donanl. 
illa senescere at haec contra florescere cogunt, 

75 nec remorantur ibi. sic rerum summa novatur 
semper, et inter se mortales mutua viYunt. 
augescunt aliae gentes , aliae minuuntur , 
inque brevi spatio mutantur saecla animantum 
et quasi cursores vitai lampada tradunt. 

80 Si cessare putas rerum primordia posse 
cessandoque noTOS rerum progignere motus, 
ayius a rera longe ratione vagaris. 
nam quoniam per inane vagantur , cuncta necessest 
aut gravitate sua ferri primordia rerum , 

85 aut ictuforte alterius. nam cum cita saepe 
obvia conflixere , fit ut diversa repente 
dissiliant : neque enim mirum , durissima quae sint 
ponderibus solidis neque quicquam a tergo ibus obstet. 
et quo iactari magis omnia materiai 

90 corpora penrideas , reminiscere totius imum 

nil esse in summa, neque habere ubi corpora prima 
consistant; quoniam spatium sine fine modoquest, 
inmensumque patere in cunctas undique partis 
pluribus ostendi et certa ratione probatumst. 

95 quod quoniam constat, nimirum , nulla quies est 
reddita corporibus primis per inane profundum, 
sed magis adsiduo yarioque exercita motu 
partim interyallis magnis confulta resultant, 
pars etiam brevibus spatiis vexantur ab ictu. 

100 et quaecumque magis condenso conciliatu 
exiguis intervallis convecta resultant, 
indupedita suis perplexis ipsa figuris , 
haec yalidas saxi radices et fera ferri 
corpora constituunt, et cetera de genere horum 

105 paucula quae porro magnum per inane vagantur 

cetera dissiliunt longe , longeque recursant 
LucRETiua. 3 

bk magnis interyallis : haec aera rarum 
sufficiunt nobis et splendida lumina solis. 
multaque praeterea magnum per inane vagantur ^ 

110 conciliis rerum quae sunt reiecta nec usquam 
consociare etiam motus potuere recepta. 
cuius , uti memoro , rei simulacrum et imago 
ante oculos semper nobis versatur et instat. 
contemplator enim, cum solis lumina cumque 

115 inserti fundunt radii per opaca domorum: 
multa minuta modis multis per inane videbis 
corpora misceri , radiorum lumine in ipso , 
et velut aetemo certamine proelia pugnas 
edere turmatim certantia /lec dare pausam , 

120 conciliis et discidiis exercita crebris; 

conicere ut possis ex hoc , primordia rerum 
quale sit in magno iactari semper inani. 
dumtaxat , rerum magnarum panra potest res 
exemplare dare et vestigia notitiai. 

125 hoc etiam magis haec animum te advertere par est 
corpora quae in solis radiis turbare videntur , 
quod tales turbae motus quoque materiai 
significant clandestinos caecosque subesse. 
multa videbis enim plagis ibi percita caecis 

130 coDunutare viam retroque repulsa reverti , 
nunc huc nunc illuc , in cunctas undique partis. 
scilicet , hic a principiis est omnibus error. 
prima moventur enim per se primordia rerum : 
inde ea quae parvo sunt corpora conciliatu 
. 135 et quasi proxima sunt ad yiris principiorum, 
ictibus illorum caecis inpulsa cientur, 
ipsaque proporro paulo maiora lacessunt. 
sic a principiis ascendit motus et exil 
paulatim uostros ad sensus , ut moveantur 

140 illa quoque , in solis quae lumine cernere quimus 
nec quibus id faciant plagis apparet aperte. 
Nunc quae mobilitas sit reddita materiai 
corporibus , paucis licet hinc cognoscere , MemmL 
primum aurora novo cum spargit lumine terras , 

146 et variae volacreB nemora avia pervolitantes 
afira per tenemm liqnidis loca vocibus opplent , 
quam subito soleat sol ortus tempore tali 
conyestire sna perfiindens omnia Ince , 
omm'bns in promptu manifestumque esse yidemus. 

150 at vapor is quem sol mittit lumenque serenum , 
non per inane meat vacuum; quo tardius ire 
cogitur , aSrias quasi dum diverberet undas : 
nec singillatim corpuscula quaeque yaporis 
sed complexa meant inter se conque globata; 

155 quapropter simul inter se retrahuntur et extra 
officiuntur, uti cogantur tardius ire. 
at quae sunt solida primordia simplicitate, 
cum per inane meant yacuum , nec res remoratur 
ulla foris , atque ipsa suis e partibus unum , 

160 unum , in quem coepere locum conixa feruntnr , 
debent, ni mirum, praecellere mobilitate , 
et multo citius ferri quam lumina solis , 
multiplexque loci spatium transcurrere eodem 
tempore quo solis peryolgant fulgura caelum. 

165 II At quidam contra haec, ignari materiai 
nec persectati primordia singula quaeque , 
ut yideant qua quicque geratur cum ratione , 
natnram non posse , deum sine numine , rentur 
tanto opere humanis rationibus admoderate 

170 tempora mutare annorum , frugesque creare , 
et iam cetera , mortalis quae suadet adire 
ipsaque deducit dux yitae dia yoluptas 
et res per Veneris blanditur saecla propagent , 
ne genus occidat humanum. quorum omnia causa 

175 constituisse deos cum fingunt , omnibu' rebus 
magno opere a yera lapsi ratione yidentur. 
nam quamyis rerum ignorem primordia quae sint, 
hoc tamen ex ipsis caeli rationibus ausim 
confirmare aliisque ex rebus reddere multis, 

180 nequaquam nobis diyinitus esse creatam 
natnram mundi : tanta stat praedita culpa. 
quae tibi posterius , Memmi , faciemus aperta : 

3* 

nunc id quod superest de motibus expediemus. || 
Nunc locus est, ut opinor, in his illud quoque rebug 

186 confirmare tibi, nullam rem posse sua vi 
corpoream sursum ferri sursumque meare ; 
ne tibi dent in eo flammarum corpora fraudem. 
sursus enim versus gignuntur et augmina sumunt 
et sursum nitidae firuges arbustaque crescunt, 

190 pondera, quantum in se est, cumdeorsumcuncta ferautur. 
nec cum subsiliunt igues ad tecta domorum 
et celeri flanuna degustant tigna trabesque , 
sponte sua facere id sine vi subeunte putandum est. 
quod genus est, nostro cum missus corpore sanguis 

195 emicat exultans aite spargitque cruorem. 
nonne vides etiam quanta vi tigna trabesque 
respuat umor aquae? nam quo magis ursimus alte 
deiecta et magna vi multi pressimus aegre , 
tam cupide sursum revomit magis atque remittit, 

900 plus ut parte foras emergant exiliantque. 

nec tamen haec, quantum estin se, dubitamus, opinor, 
quin yacuum per inane deorsum cuncta ferantur. 
sic igitur debent flammae quoque posse per auras 
a^ris expressae sursum succedere , quamquam 

205 pondera, quantum in $e est, deversus ducere pugnent 
noctumasque faces caeli , sublime volantis , 
nonne vides longos flanmiarum ducere tractus 
in quascumque dedit partis natura meatum? 
non cadere in terram stellas et sidera cemis? 

210 sol etiam caeli de vertice dissipat onmis 
ardorem in partis et lumine conserit arva: 
in terras igitur quoque solis vergitur ardor. 
transversosque volare per imbris fulmina cemis, 
nunc hinc nunc illinc abrupti nubibus ignes 

215 concursant: cadit in terras tIs flanmieayolgo. 

Ulud in his quoquo te rebus cognoscere avemos, 
corpora cum deorsum rectum per inane feruntur, 
ponderibus propriis incerto tempore ferme 
incertisque loci spatiis decellere paulum, 

220 tantnm qood momen mutatum dicere possis. 

qaod nbi declinare solerent , omnia deorsum, 
bnbrig nti g^ttae, caderent per inane profundum, 
nec foret offenBns natus nec plaga creata 
principiis : ita nil umquam natura creasset. 

235 Quod si forte aliquis credit graviora potesse 
corpora , quo citius rectum per inane feruntur , 
incidere ex supero leyioribus , atque ita plagas 
gignere , quae possint genitalis reddere motus , 
avius a yera longe ratione recedit. 

230 nam per aquas quaecumque cadunt atque a^ra rarum , 
haec pro ponderibus casus celerare necessest 
propterea quia corpus aquae naturaque tenvis 
a^ris haut possunt aeque rem quamque morari , 
sed citius cedunt grayioribus exsuperata: 

235 at contra nulli de nulla parte neque ullo 
tempore inane potest yacuum subsistere rei , 
quin , sua quod natura petit , concedere pergat; 
omnia quapropter debent per inane quietum 
aeque ponderibus non aequis concita ferri. 

240 haud igitnr poterunt leyioribus incidere umquam 
ex supero grayiora, neque ictus gignere per se^ 
qui yarient motus , per quos natura gerat res. 
quare etiam atque etiam paulum inclinare necessest 
corpora; nec plus quam minimum , ne Gngere motus 

245 obliquos yideamur et id res yera refutet. 

namque hoc in promptu manifestumque esse yidemus , 
pondera , quantum in se est , non posse obliqua mearoi 
ex supero cum praecipitant, quod cemere possis: 
sed nil omnino nulla regione yiai 

250 declinare quis est qui possit cernere sensus? 
Denique si semper motus conectitur omnis 
et vetere exoritur semper noyus ordine certo, 
nec declinando faciunt primordia motus 
principium quoddam, quod fati foedera rumpat, 

255 ex infinito ne causam causa sequatur , 

libera per terras unde haec animantibus exstat, 

nnde est haec, inquam, fatis ayolsa potestas , 

per qnam progredimur quo ducit quemque yoluntas, 

declinamus item motus nec tempore certo 

260 nec regione loci certa , sed ubi ipsa tulit mens 7 
nam dubio procul his rebus sua cuique voluntas 
principium dat , et hinc motus per membra rigantur. 
nonne vides etiam patefactis tempore puncto 
carceribns non posse tamen prorumpere equorum 

265 vim cupidam tam de subito quam mens avet ipsa? 
omnis enim, totum per corpus, materiai 
copia conciri debet, concita per artus 
omnis ut studium mentis conixa sequatur; 
ut videas initum motus a corde creari , 

270 ex animique roluntate id procedere primum , 
inde dari porro per totum corpus et artus. 
nec similest ut cum impulsi procedimns ictu , 
viribus alterius magnis magnoque coactu * 
nam tum materiem totius corporis onmem 

275 perspicuumst nobis invitis ire rapique , 
donec eam refirenavit per membra voluntas. 
iamne vides igitur , quamquam vis extera multos 
pellat et invitos cogat procedere saepe 
praecipitesque rapi, tamen esse in pectore nostro 

280 quiddam quod contra pugnare obstareque possit? 
cuius ad arbitrium quoque copia materiai 
cogitur interdum flecti per membra per artus , 
et proiecta refrenatur retroque residit. 
quare in seminibus quoque idem fateare necessest, 

285 esse aliam praeter plagas et pondera causam 
motibus, unde haec est nobis innata potestas ; 
de nilo quoniam fieri nil posse videmus. 
pondus enim prohibet ne plagis omnia fiant 
externa quasi vl: sed ne mens ipsa necessum 

290 intestinum habeat cunctis in rebus agendis 
et devicta quasi id cogatur ferre patique, 
id facit exiguum clinamen principiorum 
nec regione loci certa nec tempore certo. 
Nec stipata magis fuit umquam materiai 

296 copia nec porro maioribus intervallis : 

nam neque adaugescit quicquam neque deperit inde. 

quapropter quo nunc in motu principiorum 
corpora sunt, in eodem ante acta aetate fuere 
et po8t haec semper simili ratione ferentur , 

300 et quae consuerint gigni gignentur eadem 
condicione et erunt et crescent yique valebunt , 
quantnm cuique datum est per foedera naturai. 
nec rerum summam conunutare uUa potest vis : 
nam neque quo possit genus ullum materiai 

d05 effugere ez omni quicquam est usquam , neque in omae 
unde coorta queat nova vis inrumpere et omnem 
naturam rerum mutare et rertere motus. 

Ulud in his rebus non est mirabile , quare , 
omnia cum rerum primordia sint in motu , 

310 sunmia tamen sununa videatur stare quiete , 
praeter quam siquid proprio dat corpore motus. 
omnis enim longe nostris ab sensibus infra 
primorum natura iacet; quapropter, ubi ipsa 
cemere iam nequeas , motus quoque surpere debent; 

315 praesertim cum, quae possimns cemere, celent 
saepe tamen motus , spatio diducta locomm. 
nam saepe in colli tondentes pabula laeta 
lanigerae reptant pecudes quo quamque vocantes 
invitant herbae genmiantes rore recenti, 

320 et satiati agni ludunt blandeque comscant ; 
onmia quae nobis longe confusa videntur 
et velut in viridi candor consistere colli. 
praeterea magnae legiones cum loca cursu 
campomm complent , belli simulacra cientes , 

325 fulgor ibi ad caelum se tollit , totaque circum 
aere renidescit tellus, supterque viram vi 
excitur pedibus som'tus , clamoreque montes 
icti reiectant voces ad sidera mundi , 
et circum volitant equites mediosque repente 

330 tramittunt valido quatientes impete campos : 
et tamen est quidam locus altis montibus, unde 
Btare videntur et in campis consistere fulgor. 

Nunc age, iam deinceps cunctamm exordia rerum 
qualia sint et quam longe distantia formis 

386 percfpe, multigenis quam sint variata figuris; 
non quo multa parum simili sint praedita forma, 
sed quia non volgo paria omnibus omnia constenL 
nec mirum : nam cum sit eorum copia tanta , 
ut neque finis, uti docui, neque summa sit ulla, 

340 debent , nimirum, non omnibus omnia prorsum 
esse pari filo similique adfecta figuJra. 
parturiunt genus humanum mutaeque natantes 
squamigerum pecudes et laeta armenta feraeque, 
et variae volucres , laetantia quae loca aquarum 

345 concelebrant circumripas fontisque lacusque, 
et quae pervolgant nemora avia pervolitantes; 
quorum unum quidvis generatim sumere perge : 
invenies tamen inter se differre figuris. 
nec ratione alia proles cognoscere matrem 

350 nec mater posset prolem ; quod posse videmus , 
nec minus atque homines inter se nota clnere. 
nam saepe ante deum vitulus delubra decora 
turicremas propter mactatus concidit aras , 
sangninis expirans calidum de pectore flumen : 

355 at mater viridis saltus orbata peragrans 
noscit humi pedibus vestigia pressa bisulcis , 
omnia convisens oculis loca , si queat usquam 
conspicere amissum fetum , completque querellis 
frondiferum nemus adsiduis , et crebra revisit 

360 ad stabulum, desiderio perfixa iuvenci, 

nec tenerae salices atque herbae rore vigentes 
fluminaque illa queunt summis labentia ripis 
oblectare animum dubiamque avertere curam, 
nec vitulorum aliae species per pabula laeta 

365 derivare queunt animum curaque levare : 

usque adeo quiddam proprium notumque requiril. 
praeterea teneri tremulis cum vocibus haedi 
comigeras norant matres , agnique petulci 
balantum pecudes: ita, quod natura reposcit, 

370 ad sua quisque fere decurrunt ubera lactis. 
postremo quodvis frumentum non tamen omne 
qulque suo genere inter se simile esse videbis. 

quin intercorrat quaedam distantia formis. 
concharumqne genus parili ratione videmus 

375 pingere telluris grenuum, qua mollibus undia 
litoria incunri bibulam payit aequor harenam. 
quare etiam atque etiam simili ratione necessest , 
natura quoniam constant neque facta manu sunt 
nnius ad certam formam primordia rerum, 

380 disflimili inter se quaedam volitare figura. 

Perfacile est parili ratione exsolvere nobis 
quare fnlmineus multo penetralior ignis 
quam noster fuat e taecUs terrestribus ortus : 
^cere enim possis caelestem fulminis ignem 

385 subtilem magis e parvis constare figuris , 
atque ideo transire foramina quae nequit ignis 
noster hic e lignis ortu taedaque creatus. 
praeterea lumen per cornum transit, at imber 
respuitur. quare f m'si luminis illa minora 

390 corpora sunt quam de quibus est liquor almus aquarum. 
et quamvis subito per colum vina videmus 
perfluere : at contra tardum cunctatur olivom , 
aut quia , nimirum , maioribus est elementis 
aut magis hamatis inter se perque plicatis , 

395 atque ideo fit uti non tam diducta repente 
inter se possint primordia singula quaeque 
singula per cuiusque foramina permanare. 
Huc accedit uti mellis lactisque liquores 
iucundo sensu linguaettractentur in ore: 

400 at contra taetra absinthi natura ferique 
centauri foedo pertorquent.ora sapore ; 
ut facile agnoscas e levibus atque rutundis 
esse ea quae sensus iucunde tangere possunt , 
at contra quae amara atque aspera cumque videntur, 

405 haec magis hamatis inter se nexa teneri , 
proptereaque solere vias rescindere nostris 
sensibus introituque suo penrumpere corpus. 

Onmia postremo bona sensibus et mala tactu 
dissimili inter se pug^ant perfecta fignra; 

410 ne tu forte putes serrae stridentis acerbum 

horrorem constare elementis levibus aeque 
ac musaea mele, per chordas organici quae 
mobilibus digitis expergefacta figurant ; 
neu simili penetrare putes primordia forma 

415 in nares hominum, cum taetra cadavera torrent, 
-et cum scena croco Cilici perfusa recens est 
araque Panchaeos exhalat propter odores; 
neve bonos rerum simili constare colores 
semine constituas , oculos qui pascere possunt , 

420 et qui conpungunt aciem lacrimareque cogunt 
aut foeda specie diri turpesque videntur. 
omnis enim, sensus quae mulcet cnmq^ie ^ /igura 
haut sine principiali aliquo levore creatast : 
at contra quaecumque molesta atque aspera constat 

425 non aliquo sine materiae squalore repertast. 
sunt etiam quae lam nec levia iure putantur 
esse neque omnino flexis mucronibus unca, 
sed magis angellis paulum prostantibus, unde 
titillare magis sensus quam laedere possunt ; 

430 fecula iam quo de genere est inulaeque sapores. 
denique iam calidos ignis gelidamque pruinam 
dissimili dentata modo conpungere sensus 
corporis , indicio nobis est tactus uterque. 
tactus enun, tactus, pro, divum numina sancta, 

435 corporis est sensus, vel cum res extera sese 
insinuat , vel cum laedit quae in corpore natast 
aut iuvat egrediens genitalis per Veneris res. 
atque ex ofTensu cum turbant corpore in ipso 
semina, confundunt inter se concita sensum; 

440 ut si forte manu quamvis iam corporis ipse 
tute tibi partem ferias atque experiare. 
qua propter longe formas distare necessest 
principiis, varios quae possint edere sensus. 
Denique quae nobis durata ac spissa videutur, 

445 haec magis hamatis inter sese esse necessest 
et quasi ramosis alte compacta teneri. 
in quo iam generc in primis adamantina saxa 
prima acie constant, ictus contenmere sueta, 

et validi silices , ac duri robora ferri , 

m aeraque quae claustrig restantia vociferantur. 
illa quidem debent e levibus atque rutundis 
esse magis , fluYido quae corpore liquida constant. 
namque papayeris haustus itemst facilis quasi aquarum 
nec retinentur enim inter se glomeramina quaeque, 

455 et procursus item proclive volubilis exstat. 
omnia postremo quae puncto tempore cemis 
diffugere, ut fumum nebulas fiammasque, necessest, 
si minus onmibu* sunt e levibus atque rutundis, 
at non esse tamen perplexis indupedita, 

460 pungere uti possint corpus penetrareque sese , 
nec tamen haerere inter se quod cumque videmus 
ventis esse datum, facile ut cognoscere possis 
non e perplexis sed acutis esse elementis. 
sed quod amara vides eadem quae fluvida constant, 

465 sudor uti maris est , minime mirabile debet 



nam quod fluvidus est, e levibus atque rutundis 
est, et squalida sunl illis admixta doloris 
corpora. nec tamen haec retineri hamata necessumst : 
scilicet esse globosa tamen, cum squalida constent , 

470 provolvi simul nt possint et laedere sensus. 
et quo mixta putes magis aspera levibus esse 
principiis, nnde est Neptuni corpus acerbum, 
est ratio secernendi seorsumque videndi : 
linquit enim supera taetri primordia viri 

475 umor dulcis, ubi per terras crebrius idem 
percolatur, ut in foveam fluat ac mansuescat, 
aspera quo magis in terris haerescere possint. 

Quod quoniam docui, pergam conecterd rem quae 
ex hoc apta fidem ducat, primordia rerum 

480 finita variare figurarum ratione. 

quod si non ita sit , rursum iam semina quaedam 
esse infinito debebunt corporis auctu. 
namque eadem unius cuiusvis in brevitate 
corporis inter se multum variare figurae 

485 non possunt. fac enim minimis e partibus esse 

corpora prima tribus, vel paulo pluribus auge: 
nempe ubi eas partis nniufl corporis omnis , 
summa atque ima locans, transmutans dextera laevis, 
omnimodis expertus eris, quam quisque det ordo 

490 formai speciem totius corporis eius , 

quod superest , si forte voles variare figuras , 
addendum partis alias erit. inde sequetur , 
adsimili ratione alias ut postulet ordo, 
si tu forte voles etiam variare figuras. 

495 ergo formarum novitatem corporis augmen 
subsequitur. quare non est ut credere possis 
esse infinitis distantia semina formis , 
ne quaedam cogas inmani maximitate 
esse , supra quod iam docui non posse probari. 

500 iam tibi barbaricae vestes Heliboeaque fulgens 
purpura Thessalico concharum tacta colore 
caudaque pavonum ridenti imbuta lepore 
caeca novo rerum superata colore iacerent 
et contemptus odor smymae mellisque sapores, 

505 et cycnea mele Phoebeaque daedala chordis 
carmina consimili ratione oppressa silerent : 
namque aliis aliud praestantius exoreretur. 
cedere item retro possent in deteriores 
omnia sic partis , ut diximus in melioris : 

510 namque aliis aliud retro quoque taetrius esset 
naribus auribus atque oculis orisque sapori. 
quae quoniam non sunt , sed rebus reddita certa 
finis utrimque tenet summam , fateare necessest 
materiem quoque finitis differre figuris. 

515 denique ab ignibus ad gelidas iter usque pruinas 
finitumst retroque pari ratione remensumst. 
ambit enim calor ac frigus, mediique tepores 
interutraque iacent explentes ordine summam: 
ergo finita distant ratione creata, 

520 ancipiti quoniam mucroni utrimque notantur, 
hinc flammis illinc rigidis infesta pruinis. 

l| Quod quoniam docui , pergam conectere rem quae 
ex hoc apta fidem ducat , primordia rerum , 

inter se simili quae sunt perfecta figura, 
525 infiiiita cluere. etenim distantia cum sit 

formarum finita, necesse est quae similes sinl 

esse infinitas , aut summam materiai 

finitam constare , id quod non ess6 probavi. [| 



versibus ostendam corpuscula materiai 

530 ez infinito summam rerum usque tenere, 
undique protelo plagarum continuato. 
nam quod rara vides magis esse animalia quaedam, 
fecundamque minus naturam cemis in illis , 
at regione locoque alio terrisque remotis 

535 multa licet genere esse in eo numerumque repleri; 
sicut quadripedum cum primis esse videmus 
in genere anguimanus elephantos , India quorum 
milibus e multis vallo munitur ebumo , 
ut penitus nequeat penetrari: tanta ferarum 

540 vis est ; quamm nos perpauca exempla videmus. 
sed tamen id quoque uti concedam, quam lubet esto 
unica res quaedam nativo corpore sola, 
cui similis toto terrarum nuUa sit orbi : 
infinita tamen nisi erit vis materiai , 

545 unde ea progigni possit concepta , creari 

non poterit, neque, quod superest, procrescere al'qae 
quippe etenim si manticuler finita per omne 
corpora iactari unius genitalia rei, 
unde ubi qua vi et quo pacto congressa coibunt 

550 materiSie tanto in pelago turbaque aliena? 
non , ut opinor , habent rationem conciliandi : 
sed quasi naufragiis magnis multisque coortis 
disiectare solet magnum mare transtra , gubema, 
antemnas , proram, malos , tonsasque natantis, 

555 per terrarum omnis oras fluitantia aplustra 
ut videantur et indicium mortalibus edant, 
infidi maris insidias virisque dolumque 
ut vitare velint, neve ullo tempore credant, 

subdola cum ridet placidi pellacia ponti , 

560 sic tibi si (inita semel primordia quaedam 

constitues , aevom debebunt sparsa per omnem 
disiectare aestus diyersi materiai, 
numqu^ in concilium ut possint compulsa coire 
nec remorari in concilio nec crescere adaucta; 

565 quorum utrumque palam fieri manifesta docet res , 

et res progigni et genitas procrescere posse. 

esse igitur genere in quovis primordia rerum 

infinita palam est , unde onmia suppeditantur. 

Nec superare queunt motus itaque exitiales 

570 perpetuo neque in aeternum sepelire salutem , 
nec porro rerum genitales auctificique 
motus perpetuo possunt servare creata. 
sic aequo geritur certamine principiorum 
ex infinito contractum tempore bellum. 

575 nunc hic nunc illic superant vitalia rerum, 
et superantur item. miscetur funere vagor , 
quem pueri tollunt visentis luminis oras : 
nec nox ulla diem neque noctem aurora secutast| 
quae non audierit mixtos vagitibus aegris 

580 ploratus , mortis comites et funeris atri. 

Illud in his obsignatum quoque rebus habere 
convenit et memori mandatum mente tenere, 
nil esse , in promptu quorum natura videtur , 
quod genere ex uno consistat principiorum, 

585 nec quicquam quod non permixto semine constet: 
et quodcumque magis vis multas possidet in se 
atque potestates , ita plurima principiorum 
in sese genera ac varias docet esse figuras. 
principio tellus habet in se corpora prima , 

590 unde mare inmensum volventes frigora fontes 
adsidue renovent , habet ignes unde oriantur : 
nam multis succensa locis ardent sola terrae , 
eximiis vero furit ignibus impetus Aetnae : 
tum porro nitidas fruges arbustaque laeta 

595 gentibus humanis habet unde extollere possit) 
unde etiam fluvios frondes et pabula laeta 

montiyago generi possit praebere ferarum. 
qiiare magna deum mater materque ferarum 
el nostri genetrix haec dicta est corporis una. 
600 Hanc veteres Graium docti cecinere poetae 

sedibus in curru biiugos agitare leones, 
a^ris in spatio magnam pendere docentes 
tellurem , neque posse in terra sistere terram. 
adiunzere feras , quia quamvis eiTera proles 

605 officiis debet molliri victa parentum. 

muralique caput summum cinxere corona , 
eximiis munita locis quia sustinet urbes; 
quo nunc insigni per magnas praedita terras 
horrifice fertur divinae matris imago. 

610 hanc variae gentes antiquo more sacrorum 
Idaeam vocitant matrem, Phrygiasque catervas 
dant comites , quia primum ex iih's finibus edunt 
per terrarum orbem fruges coepisse creari. 
gallos attribuunt, quia, numen qui violarint 

615 matris et ingrati genitoribus inventi sint, 
significare volunt indignos esse putandos , 
ylyam progeniem qui in oras luminis edant. 
tympana tenta tonant palmis et cymbala circum 
concaya, raucisonoque minantur cornua cantu, 

620 et Phrygio stimulat numero caya tibia mentis , 
telaque praeportant, yiolenti signa furoris , 
ingratos animos atque impia pectora yolgi 
conterrere metu quae possint numini' divae. 
ergo cum primom magnas inyecta per urbis 

625 munificat tacita mortalis muta salute , 

aere atque argento stemunt iter omne yiarum , 
largifica stipe ditantes , ninguntqute rosarum 
floribus umbrantes matrem comitumque cateryas. 
hic armata manus , Curetas nomine Grai 

630 quos memorant Phrygios , inter se forte quod armis 
ludunt in numerumque exultant sanguinolenti , 
terrificas capitum quatientes momine crisf as , 
Dictaeos refemnt Curetas , qui loyis illum 

yagitum in Creta quondam occoltasse feruntur 

635 cum pueri circum puerum pemice chorea 
armatiin numerum pulsarent aeribus aera, 
ne Satumus eum malis mandaret adeptus 
aetemumque daret matri sub pectore volnus. 

640 propterea magnam matrem armati comitantur, 
aut quia significant divam praedicere ut armis 
ac virtute velint patriam defendere terram , 
praesidioque parent decorique parentibus esse. 
quae bene et eximie quamvis disposta ferantur, 

645 longe sunt tamen a vera ratione repulsa. 
omnis enim per se divom natura necessest 
inmortali aevo summa cum pace fmatur 
semota ab nostris rebus seiunctaque longe : 
nam privata dolore omui, privata periclis , 

650 ipsa suis poUens opibus , uil indiga nostri , 
nec beue promeritis capitur neque tangitur ira. 
terra quidem vero caret omni tempore sensu, 
et quia multaram potitur primordia renim, 
multa modis multis effert in lumina solis. 

655 hic siquis mare Neptunum Cereremque vocare 
constituit fruges et Bacchi nomine abuti 
mavolt quam laticis proprium proferre vocamen^ 
concedamus ut hic terrarum dictitet orbem 
esse deum matrem, dum vera re tamen ipse 

660 religione animum turpi contingere parcat. 

Saepe itaque ex uno tondentes gramina campo 
lanigerae pecudes et equorum dueliica proles 
buceriaeque greges eodem sub tegmine caeli 
ex unoque sitim sedantes fiumine aquai 

665 dissimili vivont specie, retinentque parentum 
naturam et mores generatim quaeque imitantur. 
tanta est , in quovis genere herbae , materiai 
dissimilis ratio , tanta est in flumine quoque. 
hinc porro quamvis animantem ex omnibus unam 

670 ossa cmor venae calor umor viscera nervi 
constituunt, quae sunt porro distantia longe, 
dissimili perfecta figura principioram. 

tamporro qaaecumque igni flammata cremantur, 

si nil praeterea, tamen haec in corpore cludunt, 
S75 unde ignem iacere et lumen summittere possint 

scintillasque agere ac late differre fayillam. 

cetera consimili mentis ratione peragrans 

inyenies igitur multarum semina rerum 

corpore celare et varias cohibere figuras. 
580 denique multa vides , quibus et color et sapor una 

reddita sunt cum odore , in primis pleraque dona 

haec igitur yariis debent constare figuris : 
nidor enim penetrat qua fucus non it in artus , 
fucus item sorsum , sorsum sapor insinuatur 

)85 sensibus ; ut noscas privis differe figuris. 
dissimiles igitur formae glomeramen in unum 
conveniunt , et res permixto semine constant. 
quin etiam passim nostris in versibus ipsis 
multa elementa vides multis communia verbis , 

)90 cum tamen inter se versus ac verba necesse est 
confiteare alia ex aliis constare elementis ; 
non quo multa parum communis littera currat 
aut nulli inter se duo sint ex omnibus idem , 
sed quia non volgo paria omnibus omnia constent. 

i95 sic aliis in rebus item communia multa 
multarum rerum cum sint primordia , verum 
dissimili tamen inter se consistere summa 
possunt ; ut merito ex aliis constare feratur 
humanum genus et fruges arbustaque laeta. 

roo Nec tamen omnimodis conecti posse putandum est 
omnia : nam volgo fieri portenta videres , 
semiferas hominum species existere , et altos 
interdum ramos egigni corpore vivo , 
multaque conecti terrestria membra marinis , 

^05 tum flammam taetro spirantis ore Chimaeras 
pascere naturam per terras omniparentis. 
quorum nil fieri manifestum est , omnia quando 
seminibus certis certa genetrice creata 
conservare genus crescentia posse videmus. 

LUCRETIUS. 4 

710 scilicet , id certa fieri ratione necessust. 

nam sua cuique cibis ex omnibus intus in artus 
corpora discedunt conexaque convenientis 
efficiunt motus : at contra aliena videmus 
reicere in terras naturam , multaque caecis 

715 corporibus fugiunt e corpore , percita plagis , 
quae neque conecti quoquam potuere neque in se 
vitalis motus consentire atque imitari. 
sed ne forte putes animalia sola teneri 
legibus hisce , eadem ratio disterminat omne. 

720 nam veluti tota natura dissimiles sunt 

inter se genitae res quaeque , ita quamqne necessest 
dissimili constare figura principiorum ; 
non quo multa parum simili sint praodita forma , 
sed quia non volgo paria omnibus omnia constent ; 

725 semina cum porro distent , differre necessust 
intervalla , vias , conexus , pondera , plagas , 
concursus , motus ; quae non animalia solum 
corpora seiungunt , sed terras ac mare totum 
secemunt caelumque a terris omne retentant. 

730 Nunc age dicta meo dulci quaesita labore 
percipe , ne forte haec albis ex alba rearis 
principiis esse , ante oculos quae candida cernis , 
aut ea quae nigrant nigro de semine nata ; 
nive aUum quemvis , quo sunt inbuta colore , 

735 propterea gerere hunc credas , quod materiai 
corpora consimili sint eius tincta colore : 
nuUus enim color est omnino materiai 
corporibus , neque par rebus neque denique dispar. 
in quae corpora si nullus tibi forte videtnr 

740 posse animi iniectus fieri , procul avius erras. 
nam cnm caecigeni , solis qui lumina numquam 
dispexere , tamen cognoscant corpora tactu , 
scire licet nostrae quoque menti corpora posse 
vorti in notitiam nullo circum lita fuco. 

745 denique nos ipsi caecis quaecumque tenebris 
tangimus , haud ullo sentimus tincta colore. 
quod quoniam vinco fieri , nunc esse docebo 

ex ineunte aevo nullo coniuncta colore. 
omnis enim color omnino mutatur in omnis ; 

750 quod facere haud ullo debent primordia pacto. 
immutabile enim quiddam superare necessest, 
ne res ad nilum redigantur funditus omnes : 
nam quodcumque suis mutatum finibus exit, 
continuo hoc mors est illius quod fuit ante. 

755 proinde colore cave contingas semina rerum , 
ne tibir res redeant ad nilum funditus omnes. 

Praeterea si nulla coloris principiis est 
reddita natura et variis sunt praedita formis , 
e quibus omne genus gignunt variantque colores 

760 propterea , magni quod refert semina quaeque 
cum quibus et quali positura contineantur 
et quos inter se dent motus accipiantque , 
perfacile extemplo rationem reddere passis , 
cur ea quae nigro fuerint paulo ante colore , 

765 marmoreo fieri possint candore repente ; 

ut mare , cum magni commorunt aequora venti , 
vertitur in canos candenti marmore fluctus : 
dicere enim possis , nigrum quod saepe videmus , 
materies ubi permixta est illius et ordo 

770 principiis mutatus et addita demptaque quaedam , 
continuo id fieri ut candens videatur et album. 
quod si caeruleis constarent aequora ponti 
seminibus , nullo possent albescere pacto : 
nam quocumque modo perturbes caerula quae sint, 

775 numquam in marmoreum possunt migrare colorem. 
sin alio atque alio sunt semina tincta colore , 
quae maris efficiunt unum purumque nitorem , 
ut saepe ex aliis formis variisque figuris 
efficitur quiddam quadratum unaque figura , 

780 conveniebat , ut in quadrato cemimus esse 
dissimiles formas , ita cernere in aequore ponti 
aut alio in quovis uno puroque nitore 
dissimiles l^onge inter se variosque colores. 
praeterea nil officiunt obstantque figurae 

'85 dissimiles , quo quadratum minus omne sit extra : 

4* 

at Yarii rerum inpediunt prohibentque coloref , 
quo minus esse uno possit res tota nitore. 

Tum porro quae ducit et inlicit ut tribuamug 
principiis rerum nonnumquam causa colores , 

790 occidit , ex albis quoniam non alba creantur , 
nec quae nigra cluent de nigris , sed variis ex. 
quippe etenim multo proclivius exorientur 
candida de nullo quam nigro nata colore , 
aut alio quovis , qui contra pugnet et obstet. 

795 Praeterea quoniam nequeunt sine luce colores 
esse , neque in lucem existunt primordia rerum , 
scire licet quam sint nullo velata colore : 
qualis enim caecis poterit color esse tenebris? 
lumine quin ipso mutatur propterea quod 

SOO recta aut obliqua percussus luce refulgit ; 
plnma columbarum quo pacto in sole videtnr, 
quae sita cervices circum collumque coronat : 
namque alias fit uti claro sit rubra pyropo , 
interdum quodam sensu fit uti videatur 

805 inter curalium viridis miscere zmaragdos. 
caudaque pavonis, larga cum luce repleta est, 
consimili mutat ratione obversa colores ; 
qui quoniam quodam gignuntur luminis ictu, 
scire licet , sine eo fieri non posse putandum est. 

810 et quoniam plagae quoddam genus excipit in se 
pupula, cum sentire colorem dicitur album , 
atque aliud porro , nigrum cum et cetera sentit , 
nec refert ea quae tangas quo forte colore 
praedita sint , verum quali magis apta figura , 

815 scire licet nil principiis opus esse colores , 
sed variis formis variantes edere tactus. 

Praeterea quoniam non certis certa figuris 
est natura coloris et omnia principiorum 
formamenta queunt in quovis esse nitore, 

820 cur ea quae constant ex illis non pariter sunt 
omne genus perfusa coloribus in genere omni? 
conveniebat enim corvos quoque saepe volantis 
ex albis album pinnis iactare colorem, 



U 5S 

t nigros fieri nigro de semine cycnos 
mt alio quoYis uno yarioque colore. 

Quin etiam quanto in partes res quaeque minutas 
distrahitnr magis , hoc magis est ut cemere possis 
evanescere paulatim stinguique colorem ; 
ut fit ubi in parvas partis discerpitur usu 
I purpura , poeniceusque color clarissimu* multo, 
filatim cum distracta est , dispergitur onmis ; 
noscere ut hinc possis prius omnem efflare colorem 
particulas , quam discedant ad semina rerum. 
Postremo quoniam non omnia corpora vocem 
55 mittere concedis neque odorem, propterea fit 
ut non onmibus adtribuas som'tus et odores : 
sic oculis quoniam non omnia cemere quimus , 
scire licet quaedam tam constare orba colore 
qoam sine odore ullo quaedam sonituque remota, 

840 nec minus haec animum cognoscere posse sagacem 
qoam quae sunt aliis rebus privata notare. 
Sed ne forte putes solo spoliata colore 
corpora prima manere , etiam secreta teporis 
snnt ac frigoris onmino calidique vaporis , 

915 et sonitu sterila et suco ieiuna feruntur, 
nec iaciunt ullum proprio de corpore odorem. 
sicut amaracini blandum stactaeque liquorem 
et nardi florem , nectar qui naribus halat , 
cum facere instituas, cum primis quaerere par est, 

850 quoad licet ac potis es reperire , inolentis olivi 
naturam , nullam quae mittat naribus auram , 
quam minime ut possit mixtos in corpore odores 
concoctosque suo contractans perdere viro , 
propter eandem rem debent primordia rerum 

855 non adhibere suum gignundis rebus odorem, 
nec sonitum, quoniam nil ab se mittere possunt , 
nec simili ratione saporem denique quemquam 
nec frigus neque item calidum tepidumque vaporem , 
cetera; quae cum ita sunt tamen ut mortalia constent, 

860 molli lenta , fragosa putri , cava corpore raro , 
omma sint a principiis seiuncta necessest| 

mmortalia si volumus subiungere rebus 
fundamenta, quibus nitatur smnma salutis; 
ne tibi res redeant ad nilum funditus omnes. 

865 Nunc ea quae sentire videmus cumque necessest 
ex insensilibus tamen omnia confiteare 
principiis constare. neque id manufesta refutant 
nec contra pugnant , in promptu cognita quae sunt , 
sed magis ipsa manu ducunt et credere cogunt 

870 ex insensilibus , quod dico , animalia gigni. 
quippe videre licet vivos existere vermes 
stercore de taetro , putorem cum sibi nacta est 
intempestivis ex imbribus umida tellus ; 
praeterea cunctas itidem res vertere sese. 

875 vertunt se fluvii frondes et pabula laeta 

in pecudes , vertunt pecudes in corpora nostra 
naturam , et nostro de corpore saepe ferarum 
augescunt vires et corpora pennipotentum. 
ergo omnes natura cibos in corpora viva 

880 vertit et hinc sensus animantum procreat omnes , 
non alia longe ratione atque arida ligna 
explicat in flammas et in ignis omnia versat. 
iamne vides igitur magni primordia rerum 
referre in quali sint ordine quaeque locaja 

885 et commixta quibus dent motus accipiantque ? 

Tum porro quid id est , ajoimum quod percutit , ipsui 
quod movet et varios sensus expromere cogit , 
ex insensilibus ne credas sensile gigni? 
nimirum, lapides et ligna et terra quod una 

890 mixta tamen nequeunt vitalem reddere sensum. 
illud in his igitur rebus meminisse decebit , 
non ex omnibus omnino , quaecumque creant res , 
sensile et extemplo me gigni dicere sensus , 
sed magni referre ea primum quantula constent, 

695 sensile quae faciunt, et qua sint praedita forma, 
motibus ordinibus posituris denique quae sint. 
quarum nil rerum in lignis glaebisque videmus : 
et tamen haec , cum sunt quasi putrefacta per imbres , 
vermiculos pariunt , quia corpora materiai 

900 antiquifl ex ordinibus permota nora re 
conciliantur ita ut debent animalia gigni. 
deinde ea, sensilibus qui sensile posse creari 
constitaunt, porro ex aliis sentire suetis 
mollia conficiunt : nam sensus iungitur omnis 

905 Yisceribus nervis venis , quae cuncta videmus 
mollia mortali consistere corpore creta. 
sed tamen esto iam posse haec aeterna manere : 
nempe tamen debent aut sensum partis habere 
aut simili totis animalibus esse putari. 

)10 at nequeant per se partes sentire necesse est : 
nam ratio sensns membrorum respuit omnis , 
nec manus a nobis potis est secreta neque ulla 
corporis omnino sensum pars sola tenere. 
linqnitur ut totis animantibus adsimulentur. 

916 sic itidem quae sentimus sentire necessest , 
vitali ut possint consentire undique sensu. 
qui poterunt igitur rerum primordia dici 
et leti vitare vias , animalia cum sint , 
atque am'malia sint mortalibus una eademque ? 

920 quod tamen ut possint , at coetu concilioque 
nil facient praeter volgum turbamque animantum , 
scilicet , ut nequeunt homines armenta feraeque 
inter sese ullam rem gignere conveniundo. 
^ quod si forte suum dimittunt corpore sensum 

925 atque alium capiunt , quid opus fuit adtribui id quod 
detrahitur? tum praeterea, quod fngimus ante, 
quatenus in pullos animalis vertier ova 
cemimus alituum , vermisque effervere , terram 
intempestivos quom putor cepit ob imbris , 

930 scire licet gigni posse ex non seusibu' sensus. 
Quod si forte aliquis dicet , dumtaxat , oriri 
posse ex non sensu sensum mutabilitate , 
aut aliquo tamqnam partu quod proditur extra , 
huic satis illud erit planum facere atque probare ^ 

935 non (ieri partum nisi coucilio ante coacto , 
nec quicquam commutari sine conciliatu. 
principio nequeunt uUius corporis esse 

sensus ante ipsam genitam naturam animantis y 
ni mirum , quia materies disiecta tenetur 

940a6re, fluminibus, terris, aethraque creatis, 
nec congressa modo vitalis convenientes 
contulit inter se motus , quibus omnicientes 
accensi sensus animantem quamque tuentur. 
Praeterea quamvis animantem grandior ictus 

945 quam patitur natura , repente adfligit et omm's 
corporis atque animi pergit confundere sensus. 
dissoluuntur enim positurae principiorum , 
et penitus motus vitales inpediuntur , 
donec materies , omnis concussa per artus , 

950 vitalis animae nodos a corpore solvit 

dispersamque foras per caulas eiecit omnis : 
nam quid praeterea facere ictum posse reamur 
oblatum , m'si discutere ac dissolvere quaeque ? 
fit quoque uti soleant minus oblato acriter ictu 

955 reliqiii motus vitalis vincere saepe , 

vincere , et ingentis plagae sedare tumnltus , 
inque suos quicquid rursus revocare meatus , 
et qnasi iam leti dominantem in corpore motum 
discutere, ac paene amissos accendere sensus: 

960 nam quare potius leti iam limine ab ipso 
ad vitam possit conlecta mente reverti , 
quam quo decursum prope iam siet ire et abire ? 
propterea , quoniam dolor est , ubi materiai 
corpora vi quadam per viscera viva per artus 

965 sollicitata suis trepidant in sedibus intus , 

inque locum quando remigrant , lit blanda voluptas , 
scire licet nullo primordia posse dolore 
temptari nullamque voluptatem capere ex se ; 
quandoquidem non sunt, ex ullis principiorum 

970 corporibus , quorum motus novitate laborent 
aut aliquem fructum capiant dulcedinis almae : 
haut igitur debent esse ulio praedita sensu. 

Denique uti possint sentire animalia quaeque , 
principiis si iam est sensus tribuendus eorum , 

975 quid, genus humanum propritim de quibu' factumst? 

scilicet , et risn tremulo concussa cachinnant 
et lacrimis spargnnt rorantibus ora genasque , 
miiltaque de rerum mixtura dicere callent, 
et sibi proporro quae sint primordia quaerunt ; 
980 quandoquidem totis mortalibus adsimulata 
ipsa quoque ex aliis debent constare elementis , 
inde alia ex aliis , nusquam consistere ut ausis : 
quippe sequar, quodcumque loqui ridereque dices 
et sapere , ex aliis eadem haec facientibus ut sit. 

985 qnod si delira haec furiosaque cemimus esse , 
et ridere potest non ex ridentibu' factus , 
et sapere et doctis rationem reddere dictis 
non ex senunibus sapientibus atque disertis , 
qui minus esse queant ea quae sentire videmus 

990 senunibus permixta carentibus undique sensu? 

Denique caelesti sumus omnes semine oriundi: 
omnibus ille idem pater est , unde alma liquentis 
umoris guttas mater cum terra recepit , 
feta parit nitidas fruges arbustaque laeta 
995 et genus humanum , parit omnia saecla ferarum , 
pabula cum praebet , quibus omnes corpora pascunt 
et dulcem ducunt vitam prolemque propagant ; 
quapropter merito maternum nomen adepta est. 
cedit item retro , de terra quod fuit ante , 

1000 in terras, et quod missumst ex aetheris oris, 
id rursum caeli rellatum templa receptant. 
nec sic interemitmors res, ut materiai 
corpora conficiat , sed coetum dissupat ollis : 
inde aliis aliud coniungitur , et fit ut omnes 

1005 res ita convertant formas mutentque colores 
et capiant sensus et puncto tempore reddant , 
ut noscas referre eadem primordia rerum 
cum quibus et quali positura contineantur 
et quos inter se dent motus accipiantque , 

1010 neve putes aetema penesresidere potesse 

corpora prima , quod in cunclis fluitare videniu^ 
rebus et interdum nasci subitoque perire. 
II Quin etiam refert nostris in versibus ipsis 

cum quibus et quali sint ordine quaeque locata. 

1015 [namque eadem caelum mare terras flumina solem 
significant eadem fruges arbusta animantis] 
si non omnia sunt , at multo maxima pars est 
consimilis : verum positura discrepitant res. 
sic ipsis in rebus item iam materiai 

1020 [intervalla yias conexus pondera plagas] 
concursus motus ordo positura figurae 
cum permutantur, mutari res quoque debent. 

Nunc animuin nobis adhibe veram ad rationem. 
nam tibi vemeitf er nova res molitur ad auris 

1025 accidere et nova se species ostendere rerum. 
sed neque tam facilis res ulla est , quin ea primum 
difficilis magis ad credendum constet , itemque 
nil adeo magnum neque tam mirabile quicquam, 
quod non paulatim mittant mirarier omnes. 

1030 suspicito caeli clarum purumque colorem, 
quaeque in se coliibet, palantia sidera passim, 
lunamque et solis praeclara luce nitorem; 
omnia quae nunc si primum mortalibus essent 
ex inproviso visu subiecta repente , 

1035 quid magis his rebus poterat mirabile dici , 

aut minus ante quod auderent fore credere gentes? 
nil , ut opinor : ita haec species miranda fuisset. 
quam tibi iam nemo , fessus satiate videndi, 
suspicere in caeli dignatur lucida templa ! 

1040 desine quapropter novitate exterritus ipsa 
expuere ex animo rationem , sed magis acri 
iudicio perpende, et si tibi vera videntur, 
dede manus , aut , si falsum est , accingere contra. 
quaerit enim rationem animus , cum summa loci sit 

1045 infinita foris haec extra moeiiia mundi , 

quid sit ibi porro , quo prospicere usque velit men» 
atque animi iactus liber quo pervolet ipse. 
Principio nobis in cunctas undique partis 
et latere ex utroque supra supterque per omne 

1050 nulla est finis; uti docui, res ipsaque per se 
Yociferatur, et elucet natura profundi. 



II 59 

nuUo iam pacto veri simile esse putandumst, 
undique cum vorsum spatium vacet infinitum 
seminaque innumero numero summaque profunda 
65 multimodis volitent aetemo percita motu , 

hunc unum terrarum orbem caelumque creatum, 
nil agere illa foris tot corpora materfai ; 
cum praesertim hic sit natura factus , et ipsa 
sponte sua forte olFensando ut semina rerum 

l060 multimodis temere iu cassum frustraque coacta 
tandem coluerunt ea quae convecta repente 
magnarum rerum fierent exordia semper, 
terrai maris et caeli generisque animantum. 
quare etiam atque etiam talis fateare necesse est 

1065 esse alios alibi congressus materiai , 

qualis hic est , avido complexu quem tenet aether. 

Praeterea cum materies est multa parata , 
cum locus est praesto , nec res nec causa moratur 
ulla, geri debent , nimirum, et confieri res. 

1070 nunc ex seminibus , si tanta est copia quantam 
enumerare aetas animantum non queat omnis , 
quis eadem natura manet , quae semina rerum 
conicere in loca quaeque queat simili ratione 
atque huc sunt coniecta , necesse est confiteare 

1075 esse alios aliis terrarum in partibus orbis 
et varias hominum gentis et saecla ferarum. 

Huc accedit ut in summa res nulla sit una , 
unica quae gignatur et unica solaque crescat , 
quin aliquoiu* siet saecli permultaque eodem 

1080 sint genere. in primis animalibus , inclute Memmi , 
invenies sic montivagum genus esse ferarum , 
sic hominum genitam prolem , sic denique mutas 
squanugerum pecudes et corpora cuncta volantum. 
quapropter caelum simili ratione fatendumst, 

1085 terramque et solem, lunam, mare, cetera quae sunt, 
noQ esse unica, sed numero magis innumerali; 
quandoquidem yitae depactus terminus alte 
tam manet haec, et tam nativo corpore constant, 
quam genus onme auod hic generatim rebus abundat. 

1090 Quae bene cognita si teneas , natura yidetur 
libera continuo , dominis privata superbis , 
ipsa sua per se sponte omnia dis agere expers. 
nam pro , sancta deum tranquilla pectora pace 
quae placidum degunt aevom vitamque serenam , 

1095 quis regere immensi summam , quis habere profundi 
indu manu validas potis est moderanter habenas , 
quis pariter caelos omnis convertere et omnis 
ignibus aetheriis terras suffire feracis , 
omnibus inve locis esse omni tempore praesto , 

1100 nubibus ut tenebras faciat caelique serena 
concutiat sonitu , tum fulmina mittat et aedis 
saepe suas disturbet et in deserta recedens 
saeviat , exercens telum , quod saepe nocentes 
praeterit exanimatque indignos inquemerentes? |[ 

1105 Multaque post mundi tempus genitale diemque 
primigenum maris et terrae solisque coortum 
addita corpora sunt extrinsecus , addita circum 
semina , quae magnum iaculando contulit omne ; 
unde mare et terrae possent augescere , et unde 

1110 appareret spatium caeli domus altaque tecta 
tolleret a terns procul, et consurgeret a6r. 
nam sua cuique, locis ex omnibus , omnia plagis 
corpora distribuuntur et ad sua saecla recedunt , 
umor ad umorem, terreno corpore terra 

1115 crescit , et ignem ignes procudunt a^raque aer , 
donique ad extremam crescendi perfica finem 
omnia perduxit rerum natura creatrix; 
ut fit ubi nilo iam plus est quod datur intra 
vitalis venas quam quod fluit atque recedit. 

1120 omnibus his aetas debet consistere rebus : 
hic natura suis refrenat viribus auctum. 
nam quaecumque vides hilaro grandescere adauctu 
paulatimque gradus aetatis scandere adultae , 
plura sibi adsumunt quam de se corpora mittunt , 

1125 dum facile in venas cibus omnis inditur, et dum 
non ita sunt late dispersa , ut multa remittant 
et plus dispendi faciant quam yescitur aetas. 

nam certe fluere atque recedere corpora rebus 
multa manus dandum est: sed plura accedere debenl, 

1130 donec alescendi summum tetigere cacumen. 
inde minutatim vires et robur adultum 
frangit et in partem peiorem liquitur aetas. 
quippe etenim quanto est res amplior, augmine adempto, 
et quo latior est , in cunctas undique partis 

1185 plura modo dispargit et ab se corpora mittit , 
nec facile in venas cibus omnis diditur ei , 
nec satis est , pro quam largos exaestuat aestus , 
unde queat tantum suboriri ac subpeditare. 
iure igitur pereunt , cum rarefacta fluendo 

1140 sunt et cum externis succumbunt omnia plagis; 
quandoquidem grandi cibus aevo denique defit, 
nec tuditantia rem cessant extrinsecus ullam 
corpora conficere et plagis infesta domare. 
Sic igitur magni quoque circum moenia mundi 

1145 expugnata dabunt laben^ putrisque ruinas: 
omnia debet enim cibus integrare novando 
et fulcire cibus , cibus omnia sustentare , 
nequiquam, quoniam nec venae perpetiuntur 
quod satis est, neque quantum opus est natura ministrat. 

1150 iamque adeo fracta est aetas , effetaque tellus 
vix animalia parva creat , quae cuncta creavit 
saecla deditque ferarum ingentia corpora partu. 
haud, ut opinor, enim mortalia saecla supeme 
aurea de caelo demisit fum's in arva , 

1155 nec mare nec flttctus plangentis saxa crearunt, 
sed genuit tellus eadem quae nunc alit ex se. 
praeterea nitidas fruges vinetaque laeta 
sponte sua primum mortalibus ipsa creavit , 
ipsa dedit dulcis fetus et pabula laeta; 

1160 quae nunc vix nostro grandescunt aucta labore, 
conterimusque boves et viris agricolarum, 
conficimus ferrum, vix arvis suppeditati: 
usque adeo parcunt fetus augentque labore. 
iamque caput quassans grandis suspirat arator 

1165 crebrius, incassum manuum cecidisse labores, 

et cum tempora temporibus praesentia confert 
praeteritis , laudat fortunas saepe parentls. 
tristis item vetulae vitis sator atque vietae 
temporis incusat momen , caelumque fatigat , 
li70 et crepat, antiquum genus ut pietate repletum 
perfacile angustis tolerarit finibus aevom , 
cum minor esset agri multo modus ante yiritim : 
nec tenet omnia paulatim tabescere et ire 
ad capulum , spatio aetatis defessa vetusto. 



T. LUGRETI GARI 

DE RERUM NATUR A 

LIBER TERTIUS. 



fii tenebris tantis tam clarum extollere lumen 
qui primus potuisti inlustrans commoda vitae , 
te sequor , o Graiae gentis decus , inque tuis nunc 
ficta pedum pono pressis vestigia signis , 
5 non ita certandi cupidus quam propter amorem 
quod te imitari aveo: quid enim contendat hirundo 
cycnis , aut quid nam tremulis facere artubus haedi 
consimile in cursu possint et fortis equi vis ? 
tu , pater , es rerum inventor , tu patria nobis 

10 suppeditas praecepta, tuisque ex, inclute, chartis, 
floriferis ut apes in saltibus omnia libant , 
omnia nos itidem depascimur aurea dicta, 
aurea , perpetua semper dignissima vita. 
nam simul ac ratio tua coepit vociferari 

15 naturam rerum , divina mente coorta, 
diffugiunt animi terrores, moenia mundi 
disceduht, totum video per inane geri res. 

apparet diTom numen sedesqiie quietae , 
quas neque concutiunt venti nec nubila nirobis 
20 aspergunt neque nix acri concreta pruina 
cana cadens violat semperque innubilus aether 
integit, et large diffuso lumine rident: 
omnia suppeditat porro natura, neque ulla 
res animi pacem delibat tempore in ullo. 

25 at contra nusquam apparent Acherusia templa , 
nec tellns obstat quin omnia dispiciantur, 
sub pedibus quaecumque infra per inane geruntur. 
his ibi me rebus quaedam divina voluptas 
percipit atque horror, quod sic natura tua yi 

30 tam manifesta patens ex omni parte retecta est. 
Et quoniam docui, cunctarum exordia rerum 
qualia sint et quam variis distantia formis 
sponte sua volitent aetemo percita motu, 
quove modo possint res ex his quaeque creari , 

35 hasce secundum res animi natura yidetur 
atque animae claranda meis iam versibus esse , 
et metus ille foras praeceps Acheruntis agendus, 
funditus humanam qui yitam turbat ab imo , 
omnia suffundens mortis nigrore , neque ullam 

40 esse voluptatem Hquidam puramque rehnquit. 

nam quod saepe homines morbos magis esse timendos 
infamemque ferunt vitam quam Tartara leti , 
et se scire animae naturam sanguinis esse , 
aut etiam venti, si fert ita forte voluntas , 

45 nec prosum quicquam nostrae rationis egere , 
hinc licet advertas animum magis omnia laudis 
iactari causa quam quod res ipsa probetur. 
extorres idem patria longeque fugati 
conspectu ex hominum, foedati crimine turpi, 

50 omnibus erumnis adfecti denique yiyunt , 
et quocumque tamen miseri venere parentant 
et nigras mactant pecudes et manibu* divis 
inferias mittunt, multoque in rebus acerbis 
acrius advertunt animos ad religionem. 

55 quo magis in dubiis hominem spectare periclis 

ccmYenit adTersisque in rebus noscere qoi sil. 
nam verae voces tnm demum pectore ab imo 
eliciuntur, et eripitur persona, manet res. 
denique avarities et honorum caeca cupido , 

60 quae miseros homines cogunt transcendere fines 
iuris et interdum socios scelerum atque ministroa 
noctes atque dies niti praestante labore 
ad summas emergere opes , haec vulnera vitae 
non minimam partem mortis formidine aluntur. 

65 turpis enim ferme contemptus et acris egestas 
semota ab dulci vita stabilique videntur 
et quasi iam leti portas cunctarier ante ; 
unde homines dum se falso terrore coacti 
effugisse volunt longe , longeque remosse , 

70 sanguine civili rem conflant divitiasque 

conduplicant avidi , caedem caede accumulantes , 
crudeles gaudent in tristi funere fratris, 
et consanguineum mensas odere timentque. 
consimili ratione ab eodem saepe timore 

75 macerat invidia. ante oculos illum esse potentem^ 
illum aspectari , claro qui incedit honore , 
ipsi se in tenebris volvi caenoque queruntur. 
intereunt partim statuarum et nominis ergo. 
et saepe usque adeo , mortis formidine , vitae 

80 percipit humanos odium lucisque videndae , 
ut sibi consciscant maereuti pectore letum , 
obliti fontem curarum hunc esse timorem, 
hunc vexare pudorem, hunc vincula amicitiai 
rumpere et in summa pietatem evertere clade: 

85 nam iam saepe homines patriam carosque parentiA 
prodiderunt , vitare Acherusia templa petentes. 
nam veluti pueri trepidant atque omnia caecis 
in tenebris metuunt , sic nos in luce timemus 
interdum , nilo quae sunt metuenda magis quam 

90 quae pueri in tenebris pavitant finguntque futura. 
hunc igitur terrorem animi tenebrasque necessest 
non radii solis neque lucida tela diei 
discutiant, sed naturae species ratioque. 

Primum animam dico , mentem quam saepe vocamus ^ 
95 in quo consilium vitae regimenque locatum est, 
esse hominis partem nilo minus ac manus et pes 
atque oculi partes animantis totius extant. 

sensum animi certa non esse in parte locatum , 
verum habitum quendam vitalem corporis esse , 

100 harmoniam Grai quam dicunt , quod faciat nos 
vivere cum sensu , nulla cum in parte siet mens; 
ut bona saepe valetudo cum dicitur esse 
corporis , et non est tamen haec pars ulla valentis. 
sic animi sensum non certa parte reponunt ; 

105 magno opere in quo mi diversi errare videntur. 

saepe itaque , in promptu corpus quod cemitur , aegret , 
cum tamen ex alia laetamur parte latenti : 
et retro fit uti contra sit saepe vicissim , 
com miser ex animo laetatur corpore toto ; 

110 non alio pacto quam si, pes cum dolet aegri , 
in nullo caput interea sit forte dolore. 
praeterea molli cum somno dedita membra 
effusumque iacet sine sensu corpus onustum, 
est aliud tamen in nobis quod tempore in illo 

115 multimodis agitatur et omnis accipit in se 
laetitiae motus et curas cordis inanis. 
nonc animam quoque ut in membris cognoscere possfs 
esse , neque harmonia corpus sentire solere , 
principio fit uti detracto corpore multo 

130 saepe tamen nobis in membris vita moretur: 
atque eadem rursum , cum corpora pauca caloris 
diffiigere forasque per os est editus aer , 
deserit extemplo venas atque ossa relinquit; 
noscere ut hinc possis non aequas omnia partis 

125 corpora habere neque ex aequo fulcire salutem, 
sed magis haec, venti quae sunt calidique vaporis 
semina , curare in membris ut vita moretur. 
est igitur calor ac ventus vitalis in ipso 
corpore , qui nobis moribundos deserit artus. 

130 qaapropter quoniam est animi natura reperta 

LUCRETIUS. 5 

atque animae quasi pars hominis , redde harmoniaf 
nomen , ad organicos alto delatum Heliconi ; 
sive aliunde ipsi porro traxere et in illam 
transtulerunt , proprio quae tum res nomine egebat. 

135 quidquid id est , habeant : tu cetera percipe dicta. 
Nunc animum atque animam dico coniuncta teneri 
inter se atque unam naturam conGcere ex se , 
sed caput esse quasi et dominari in corpore toto 
consilium , quod nos animum mentemque vocamus. 

140 idque situm media regione in pectoris haeret. 
hic exultat enim pavor ac metus , haec loca circum 
laetitiae mulcent : hic ergo mens animusquest. 
cetera pars animae per totum dissita corpus 
paret et ad numen mentis momenque movetur. 

145 idque sibi solum per se sapit : id sibi gaudet , 

cum neque res animam neque corpus commovet una. 
et quasi , cum caput aut oculus temptante dolore 
laeditur in nobis , non omni.concruciamur 
corpore , sic animus nonnumquam laeditur ipse 

1 50 laetitiaque viget , cum cetera pars animai 
per membra atque artus nulla novitate cietur : 
verum tibi vementi magis est commota metu mens , 
consentire animam totam per membra videmus , 
sudoresque ita palloremque existere toto 

155 corpore et infringi linguam vocemque aboriri, 
caligare oculos , sonere auris , succidere artus , 
denique concidere ex animi terrore videmus 
saepe homines ; facile ut quivis hinc noscere possit 
esse animam cum animo coniunctam , quae cum animi vi 

160 percussast , exim corpus propellit et icit. 

Haec eadem ratio naturam animi atque animai 
corpoream docet esse : ubi enim propellere membra , 
corripere ex somno corpus , mutareque vultum 
atque hominem totum regere ac ven*are videtur, 

165 quorum nil fieri sine tactu posse videmus , 

nec tactum porro sine corpore , nonne fatendumst 
corporea natura animum constare animamque ? 
praeterea pariter fungi cum corpore et una 

consentire animuro nobis in corpore cemis. 
> 8) minus ofTendit vitam vis horrida teli 
ossibns ac nervis disclusis intus adacta , 
at tamen insequitur lang^or terraeque petitus , 
saeyus et in terra mentis qui gigfnitur aestus , 
interdumque quasi exurgendi incerta voluntas. 

i75 ergo corpoream naturam animi esse necessest , 
corporeis quoniam telis ictuque laborat. 

Is tibi nunc animus quali sit corpore et unde 
constiterit pergam rationem reddere dictis. 
principio esse aio persuptilem atque minutis 

180 perquam corporibus factum constare. id ita esse 
hinc licet advertas aniroum ut pernoscere possis. 
nil adeo fieri celeri ratione videtur, 
quam sibi roens fieri proponit et inchoat ipsa : 
ocius ergo animus quam res se perciet ulla , 

185 ante oculos quorum in promptu natura videtur: 
at quod mobile tanto operest , constare rutundis 
perquam seminibus debet perquamque minutis , 
momine uti parvo possint inpnlsa moveri. 
namque movetur aqua et tantillo momine flutat , 

190 quippe volubilibus parvisque creata figuris. 
at contra mellis constantior est natura 
et pigri latices magis et cunctantior actus : 
haeret enim inter se magis omnis materiai 
copia , nimiruro , quia non taro levibus extat 

196 corporibus neque tam suptilibus atque rutundis. 
namque papaveris aura potest suspensa levisque 
cogere ut ab sumroo tibi diffluat altus acervus , 
at contra lapiduro conlecturo Cauru' roovere 
noenu potest. igitur parvissiroa corpora pro quam 

200 et levissiroa sunt , ita roobilitate fruuntur : 

at contra quae curoque roagis curo pondere roagno 
asperaque inveniuntur, eo stabilita roagis sunt. 
nnnc igitur quoniaro esl aniroi natura reperta 
mobilig egregie , perquam constare necessest 

905 corporibus parvis et levibus atque rutundis. 
qnae tibi cognita res in multis , o bone , rebus 

5* 

utilis inyenietur et opportuna cluebit. 

haec quoque res etiam naturam dedicat eius , 

quam tenui constet textura, quamque loco se 

210 contineat parvo , si possit conglomerari , 

quod simul atque hominem leti secura quies est 
indepta atque animi natura animaeque recessit, 
nil ibi libatum de toto corpore cernas 
ad speciem , nil ad pondus : mors omnia praestat , 

215 vitalem praeter sensum calidumque vaporem. 
ergo animam totam perparvis esse necessest 
seminibus', nexam per venas yiscera nervos ; 
quatenus, omnis ubi e toto iam corpore cessit, 
extima membrorum circum caesura tamen se 

220 incolumem praestat nec defit ponderis hilum. 
quod genus est, Bacchi cum flos evanuit, aut cum 
spiritus unguenti suavis diifugit in auras , 
aut aliquo cum iam sucus de corpore cessit: 
nil oculis tamen effse minor res ipsa videtur 

225 propterea neque detractum de pondere quicquam , 
nimirum, quia multa minutaque semina sncos 
efficiunt et odorem in toto corpore rei. 
quare etiam atque etiam mentis naturam animaeque 
scire licet perquam pauxillis esse creatam 

230 seminibus, quoniam fugiens nil ponderis aufert. 

Nec tamen haec simplex nobis natura putanda est. 
tenvis enim quaedam moribundos deserit aura 
mixta vapore , vapor porro trahit aera secum. 
nec calor est quisquam, cui non sit mixtus et aer: 

235 rara quod eius enim constat natura , necessest 
a^ris inter eum primordia multa moveri. 
iam triplex ammi est igitur natura reperta : 
nec tamen haec sat sunt ad sensum cuncta creandum ; 
nil horum quoniam recipit res posse creare 

240 sensiferos motus , qnidam quod manticulantur. 
quarta quoque his igitur quaedam natura necessest 
adtribuatur: east omnino nominis expers; 
qua neque mobilius quicquam neque tenvius exstat, 
nec magis e parvis et levibus est elementis; 

245 sensiferos motus quae didit prima per artus. 
prima cietur enim , parvis perfecta figuris : 
inde calor motus et venti caeca potestas 
accipit, inde aer: inde omnia mobilitantur , 
concutitur sanguis , tum viscera persentiscunt 

250 omnia, postremis datur ossibus atque medullis 
sive Yoluptas est sive est contrarius ardor. 
nec temere huc dolor usque potest penetrare neque acre 
permanare malimfi , quin omnia perturbentur 
usque adeo ul yitae desit locus atque animai 

255 diffugiant partes per caulas corporis omnis. 
sed plerumque fit in summo quasi corpore finis 
motibus : kanc ob rem vitam retinere valemus. 

Nunc ea quo pacto inter sese mixta quibusque 
compta modis vigeant rationem reddere aventem 

260 abstrahit invitum patrii sermonis egestas : 

sed tamen , nt potero summatim attingere , tangam. 
inter enim cursant primordia principiorum 
motibns inter se , nil ut secernier unum 
possit nec spatio fieri divisa potestas , 

265 sed quasi multae vis unius corporis extant. 
quod genus in quovis animantum viscere volgo 
est odor et quidam calor et sapor, et tamen ex his 
omnibus est unum perfectum corporis augmen. 
sic calor atque a^r et venti caeca potestas 

270 mixta creant unam naturam , et mobilis illa 
vis , initum motus ab se quae dividit ollis , 
sensifer unde oritur primum per viscera motus. 
nam penitus prorsum latet haec natura subestque , 
nec magis hac infra quicquam est in corpore nostro, 

275 atque anima est animae proporro totius ipsa. 
quod genus in nostris membris et corpore toto 
mixta latens animi vis est animaeque potestas , 
corporibus quia de parvis paucisque creatast. 
sic tibi nominis haec expers vis , facta minutis 

380 corporibus , latet atque animae quasi totius ipsa 
proporrost anima et dominatur corpore toto. 
conBimili ratione necessest ventus et a€r 

et calor inter se vigeant commixta per artus , 
atque aliis aliud subsit magis emineatque , 

285 ut quiddam fieri videatur ab omnibus unum , 
ne calor ac ventus seorsum seorsumque potestas 
aeris interemant sensum diductaque solvant. 
est etenim calor ille animo , quem sumit , i:i ira 
cum fervescit et ex oculis micat acribus ardor : 

290 est et frigida multa , comes formidinis , aura , 
quae ciet horrorem membris et concitat artus : 
est etiam quoque pacati status a6ris ille , 
pectore tranquillo qui fit voltuque sereno. 
sed calidi plus est illis quibus acria corda 

296 iracuudaque mens facile efFervescit in ira ; 
quo genere in primis vis est violenta leonum , 
pectora qui fremitu rumpunt plerumque gementes , 
nec capere irarum fluctus in pectore possunt. 
at ventosa magis cervorum frigida mens est 

300 et gelidas citius per viscera concitat auras , 
quae tremulum faciunt membris existere motum. 
at natura boum piacido magis aSre yivit , 
nec nimis irai fax umquam subdita percit 
fumida, suffundens caecae caiiginis umbra, 

305 nec geiidis torpet telis perfixa pavoris , 
interutraque secat cervos saevosque leones. 
sic hominum genus est. quamvis doctrina politos 
constituat pariter quosdam , tamen illa relinquit 
naturae cuiusque animi vestigia prima. 

310 nec radicitus evelli mala posse putandumst , 
quin proclivius hic iras decurrat ad acris , 
ille metu citius paulo temptetur , at ille 
tertius accipiat quaedam clementius aequo. 
inque alus rebus muitis differre necessest 

316 naturas hominum varias moresque sequacis; 

quorum ego nunc nequeo caecas exponere causas , 
nec reperire figurarum tot nomina quot sunt 
principiis , unde haec oritur variantia rerum. 
iilud in his rebus videor firmare potesse , 

320 nsque adeo naturarum vestigia linqui 



in 

parvola , quae nequeat ratio depellere nobis , 
ut ni] inpediat dignam dis degere vitam. 

Haec igitur natura tenetur corpore ab omni y 
ipsaque corporis est custos et causa salutis : 

325 nam communibus inter se radicibus haerent , 
nec sine pernicie divelli posse videntur. 
quod genus e thuris glaebis evellere odorem 
haud facile est , quin intereat natura quoque eius. 
sic animi atque animae naturam corpore toto 

330 extrahere haut facile est, quin omnia dissoluantur. 
inplexis ita principiis ab origine prima 
inter se Gunt consorti praedita rita , 
nec sibi quaeque sine alterius yi posse videtur 
corporis atque animi seorsum sentire potestas , 

336 sed communibus inter eas conflatur utrimque 
motibus accensus nobis per viscera sensus. 
praeterea corpus per se nec gignitur umquam 
nec crescit neque post mortem durare videtur. 
non enim , ut umor aquae dimittit saepe vaporem , 

3^ qui datus est , neque ea causa convellitur ipse , 
sed manet incolumis , non , inquam , sic animai 
discidium possunt artus perferre relicti , 
sed penitus pereunt convulsi conque putrescunt. 
ex ineunte aevo sic corporis atque animai 

345 mutua vitalis discunt contagia motus, 
maternis etiam membris alvoque reposta , 
discidium ut nequeat fieri sine peste maloque ; 
ut yideas , quoniam coniunctast causa salutis , 
coniunctam quoque naturam consistere eorum. 

350 II Quod super est , siquis corpus sentire refutat . 
atque animam credit permixtam corpore toto 
suscipere hunc motum quem sensum nominitamus , 
vel manifestas res contra verasque repugnat. 
quid sit enim corpus sentire quis adferet umquam , 

355 si non ipsa palam quod res dedit ac docuit nos? 
at dimissa anima corpus caret undique sensu : 
perdit enim quod non proprium fuit eius in aevo. 
[multaque praeterea perdit cum expelHtur aevo] 

Dicere porro oculos nullam rem cernere posse ^ 

360 sed per eos animum ut foribus spectare reclnsls , 
(iesiperest, contra cum sensus dicat eorum; 
[sensus enim trahit atque acies detrudit ad ipsas] 
fulgida praesertim cum cemere saepe nequimns , 
lumina luminibus quia nobis praepediuntur. 

365 quod foribus non fit: neque enim, quia cernimus ipsf^ 
ostia suscipiunt ullum reclusa laborem. 
praeterea si pro foribus sunt Inmina nostra , 
iam magis exemptis oculis debere videtur 
cemere res animus sublatis postibus ipsis. 

370 Illud in his rebus neq^aquam sumere possis , 
Democriti quod sancta viri sententia ponit , 
corporis atque animi primordia , singula privis 
adposita , altemis variare , ac nectere membra. 
nam cum multo sunt elementa minora animai 

375 quam quibus e corpus nobis et viscera constant , 
tum numero quoque concedunt et rara per artus 
dissita sunt dumtaxat ; ut hoc promittere possis , 
quantula priva queant nobis iniecta ciere 
corpora sensiferos motus in corpore , tanta 

380 intervalia tenere exordia priva animai. 

nam neque pulveris inter dum sentimus adhaesum 
corpore nec membris incussam sidere cretam, 
nec nebulam noctu neque arani tenvia fila 
obyia sentimus , quando obretimur euntes , 

38K nec supera caput eiusdem cecidisse vietam 
vestem , nec plumas ayium papposque volantis , 
qui nimia levitate cadunt plerumque gravatim , 
nec repentis itum cuiusviscumque animantis 
sentimus , nec priva pedum vestigia quaeque , 

390 corpore quae in nostro culices et cetera ponunt. 
usque adeo prius est in nobis multa ciendum 
semina corporibus nostris inmixta per artus , 
quam primordia sentiscant concussa animai 
et quam in his intervallis tuditantia possint 

395 concursare coire et dissultare vicissim. || 

Et magis est animus vitai claustra co^rceng 

el dominantior ad yitam quam vis animai. 

nam sine mente animoque nequit residere per artus 

temporis exiguam partem pars ulla animai , 

400 sed comes insequitur facile et discedit in auras 
et gelidos artus in leti frigore linquit. 
at manet in vita cui mens animusque remansit. 
quamvis est circum caesis lacer undique membris 
truncus , adempta amma circum membrisque remota 

405 yivit et a^rias vitalis suscipit auras : 
81 non omnimodis , at magna parte animai 
priyatus , tamen in vita cunctatur et haeret ; 
at , lacerato oculo circum si pupula mansit 
incolumis , stat cemundi viyata potestas , 

410 dum modo ne totum corrumpas luminis orbem , 
et circum caedas aciem solamque relinquas : 
[id quoque enim sine pemicie non fiet eorum] 
at si tantula pars oculi media illa peresa est , 
occidit extemplo lumen tenebraeque secuntur. 

415 [incolnmis quamvis alioqui splendidus orbis] 

hoc anima atque animus yincti sunt foedere semper. 

Nunc age , nativos animantibus et mortalis 
esse animos animasque levis ut noscere possis , 
conquisita diu dulcique reperta labore 

420 perpetua pergam disponere carmina yita. 
tu fac utrumque uni subiungas nomen eorum , 
atque animam yerbi causa cum dicere pergam, 
mortalem esse docens , animum quoque dicere credas , 
quatenus est unum inter se coniunctaque res est. 

425 principio quoniam tenuem constare minutis 
corporibus docui multoque minoribus esse 
principiis factam quam liquidus umor aquai 
aut nebula aut fumus , iam longe mobiiitate 
praestat et a tenui causa magis icta moyetur. 

430 [quippe ubi imaginibus fumi nebulaeque movetur] 
quod genus est , somnis sopiti ubi ceraimus alte 
exfaalare yaporem altaria ferreque fumum. 
[nam procul hinc dubio nobis simulacra geruntur] 
nunc igltnr quoniam quassatis undique vasis 

435 diffluere umorem et laticem discedere cemis , 
et nebula ac fumus ([uoniam discedit in auras , 
crede animam quoque diffundi multoque perire 
ocius et citius dissolvi in corpora prima , 
cum semel ex hominis membris ablata recessit : 

440 quippe etenim corpus, quod vas quasi constitit eius, 
quam cohibere nequit conquassatum ex aliqua re 
ac rarefactum detracto sanguine venis , 
aSre qni credas posse hanc cohiberier ullo , 
corpore qui nostro rarus magis usque liquescit? 

445 Prfteterea gigni pariter cum corpore et una 
crescere sentimus pariterque senescere mentem. 
nam yelut infirmo pueri teneroque vagantur 
corpore , sic animi sequitur sententia tenvis : 
inde ubi robustis adolevit viribus aetas , 

450 consilium quoque maius et auctior est animi vis : 
post ubi iam validis quassatum est viribus aevi 
corpus et obtusis ceciderunt viribus artus , 
claudicat ingenium , delirat lingua , labat mens , 
omnia deficiunt atque uno tempore desunt. 

455 ergo dissolui quoque convenit omnem animai 
naturam , ceu fumus , in altas aeris auras ; 
quandoquidem gigni pariter pariterque videmus 
crescere et , ul docui , simul aevo fessa fatisci. 
Huc accedit uti videamus , corpus ut ipsum 

460 suscipere inmanis morbos durumque dolorem , 
sic animum curas acris luctumque metumque ; 
quare participem leti quoque convenit esse. 
quin etiam morbis in corporis avius errat 
saepe animus : dementit enim deiiraque fatur , 

465 interdumque gravi lethargo fertur in altum 
aeternumque soporem oculis nutuque cadenti ; 
unde neque exaudit voces nec noscere voltus 
illorum potis est , ad vitam qui revocantes 
circum stant lacrimis rorantes ora genasque. 

470 quare animum quoque dissolui fateare necessest, 
quandoquidem penetrant in eum contagia morbi : 
nam dolor ac morbus leti fabricator uterquest; 

muitorum exitio perdocti quod sumus ante. 
denique cur, hominem cum vini vis penetravit 
^75 acris et in venas discessit diditus ardor, 

consequitur gravitas membrorum , praepediuntur 
crura vacillanti , tardescit lingua , madet mens , 
nant oculi, clamor singultus iurgia gliscunt, 
et iam cetera de genere hoc quaecumque secuntur , 

480 cur ea sunt , nisi quod vemens violentia vini 
conturbare animam consuevit corpore in ipso ? 
at quaecumque queunt conturbari inque pediri , 
significant , paulo si durior insinuarit 
causa , fore ut pereant aevo privata futuro. 

485 quin etiam subito vi morbi saepe coactus 
ante oculos aliquis nostros, ut fuiminis ictu , 
concidit et spumas agit , ingemit et tremit artus , 
desipit , extentat nervos , torquetur , anhelat 
inconstanter, et in iactando membra fatigat. 

490 nimirum , quia vis morbi distracta per artus 

turbat , agens animam spumat , quasi in aequore salso 
ventorum validis fervescunt viribus undae. 
exprimitur porro gemitus , quia membra doiore 
adficiuntur , et omnino quod semina vocis 

495 eiciuntur et ore foras glomerata feruntur 
qua quasi consuerunt et sunt munita viai. 
desipientia fit , quia vis animi atque animai 
conturbatur et, ut docui, divisa seorsum 
disiectatur eodem illo distracta veneno. 

500 inde ubi iam morbi reflexit causa , reditque 
in latebras acer corrupti corporis umor , 
tum quasi vaccillans primum consurgit et omnis 
paulatim redit in sensus animamque receptat. 
haec igitur tantis ubi morbis corpore in ipso 

505 iactentur miserisque modis distracta iaborent , 
cur eadem credis sine corpore in a6re aperto 
cum validis ventis aetatem degere posse ? 
et quoniam mentem sanari , corpus ut aegrum , 
cemimus et flecti medicina posse videmus, 

510 id quoque praesagit mortalem vivere mentem. 

addere enim partis aut ordine traiecere aecumst 
aut aliquid prosum de summa detrahere hilum, 
commutare animum quicumque adoritur et infit 
aut aliam quamvis naturam flectere quaerit. 

515 at neque transferri sibi partis nec tribui Yult 

inmortale quod est quicquam neque defluere hilum: 
nam quodcumque suis mutatum finibus exit, 
continuo hoc mors est illius quod fuit ante. 
ergo animus sive aegrescit , mortalia signa 

520 mittit , uti docui , seu flectitur a medicina. 
usque adeo falsae rationi vera videtur 
res occurrere et efiTugium praecludere eunti , 
ancipitique refutatu convincere falsum. 

Denique saepe hominem paulatim cenumus ire 

525 et membratim vitalem deperdere sensum; 
in pedibus primum digitos livescere et unguis , 
inde pedes et crura mori , post inde per artus 
ire alios tractim gelidi vestigia leti. 
scinditur aeque animae haec quoniam natura nec uno 

530 tempore sincera existit , mortalis habendast. 
quod si forte putas ipsam se posse per artus 
introsum trahere et partis conducere in unum 
atque ideo cunctis sensum deducere membris , 
at locus ille tamen , quo copia tanta animai 

535 cogitur , in sensu debet maiore videri ; 

qui quoniam nusquamst , nimirum , ut diximus ante, 

dilaniata foras dispargitur, interit ergo. 

quin etiam si iam libeat concedere falsum , 

et dare posse animam glomerari in corpore eorum , 

540 lumina qni lincunt moribundi particulatim , 
mortalem tamen esse animam fateare necesse , 
nec refert utrum pereat dispersa per auras 
an contracta suis e partibus obbrutescat , 
quando hominem totum magis ac magis undique sensus 

545 deficit et vitae minus et minus undique restat. 

Et quoniam mens est hominis pars una, loco quae 
fixa manet certo, velut aures atque oculi sunt 
atque alii sensus qui vitam cumque gnbernant , 

et veluti manus aut oculus naresve seorsum 
3 secreta ab nobis necpieunt sentire neque esse , 
sed tamen in parvo lincuntur tempore tabi, 
sic animus per se non quit sine corpore.et ipso 
esse homine , iilius quasi quod vas esse videtur ^ 
sive aliud quid vis potius coniunctius ei 

i55 fingere : quandoquidem conexu corpus adhaeret 
dem'que , corporis atque animi ^iyata potestas 
inter se coniuncta valent vitaque fruuntur: 
nec sine corpore enim vitalis edere motus 
sola potest animi per se natura nec autem 

660 cassum anima corpus durare et sensibus uti. 
scilicet , avolsus radicibus ut nequit ullam 
dispicere ipse oculus rem seorsum corpore toto , 
sic anima atque animus per se nil posse videtur 
nimirum , quia per venas et viscera mixtim, 

665 per nervos atque ossa, tenentur corpore ab omni 
nec magnis intervallis primordia possunt 
libera dissultare , ideo conclusa moventur 
sensiferos motus , quos extra corpus in auras 
a^ris haut possunt post mortem eiecta moveri 

570 propterea quia non simili ratione tenentur: 

corpus enim atque animans erit a^r, si cohibere 
in se animam atque in eos poterit concludere motus , 
quos ante in nervis et in ipso corpore agebat. 
quare etiam atque etiam resoluto corppris omni 

575 tegmine et eiectis extra vitalibus auris 
dissolui sensus am'mi fateare necessest 
atque animam, quoniam coninnctast causa duobus. 

Denique cum corpus nequeat perferre animai 
discidium , quin in taetro tabescat odore , 

580 qnid dubitas quin ex imo penitusque coorta 
emanarit uti fumus diffusa animae vis , 
atque ideo tanta mutatum putre ruina 
conciderit corpus, penitus quia mota loco sunt 
fimdamenta, foras manante anima usque per artus 

585 perque viarum omnis flexus, in corpore qui sunt, 
atqae foramina? multimodis ut noscere possis 

dispertitam animae naturam exisse per artas, 
et prius esse sibi distractam corpore in ipso , 
quam prolapsa foras enaret in aeris auras. 

590 quin etiam finis dum vitae vertitur intra , 
saepe aliqua tamen e causa labefacta videtur 
ire anima ac toto solui de corpore velle^ 
et quasi supremo languescere tempore voltus , 
moUiaque exsangui cadere korrore omnia membra. 

595 quod genus est , animo male factum cum perhibetur 
aut animam liquisse ; ubi iam trepidatur et omnes 
extremum cupiunt vitae reprehendere vinclum: 
conquassatur enim tum mens animaeque potestas 
omnis , et haec ipso cum corpore conlabefiunt ; 

600 ut gravior paulo possit dissolvere causa. 

quid dubitas tandem quin extra prodita corpus 
inbecilla foras, in aperto , tegmine dempto, 
non modo non omnem possit durare per aevom , 
sed minimum quodvis nequeat consistere tempus? 

605 nec sibi enim quisquam monens sentire videtur 
ire foras animam incolumem de corpore toto , 
nec prius ad iugulum et supera succedere fauces , 
verum deficere in certa regione locatam; 
ut sensus alios in parti quemque sua scit 

610 dissolui. quod si inmortalis nostra foret mens , 
non tam se moriens dissolvi conquereretur, 
sed magis ire foras vestemque relinquere , ut anguis. 

Denique cur animi numquam mens consiliumque 
gignitur in capite aut pedibus manibusve , sed unis 

615 sedibus et certis regionibu' pectoris haeret, 
si non certa loca ad nascendum reddita cuique 
sunt, et ubi quicquid possit durare creatum 
atque ita multimodis partitis artubus esse , 
membrorum ut numquam existat praeposterus ordo? 

620 usque adeo sequitur res rem , neque flamma creari 
fluminibus solitast neque in igni gfgnier algor. 

Praeterea si inmortalis natura animaist 
et sekitire potest secreta a corpore nostro , 
quinque, ut opinor, eam faciundum est sensibus auctant 



III 79 

I nec ratione alia nosmet proponere nobis 
possnmns infernas animas Acherunte yagari. 
pictoreg itaque et scriptorum saecla priora 
sic animas introduxerunt sensibus auctas. 
at neque sorsum oculi neque nares nec manus ipsa 

)30 esse potest animae , neque sorsum lingua neque aures: 
haud igitur per se possunt sentire neque esse. 

Et quoniam toto sentimus corpore inesse 
vitalem sensum et totum esse animale videmus , 
81 subito medium celeri praeciderit ictu 

636 Tisaliqua, ut sorsum partem secemat utramque, 
dispertita procul dubio quoque vis animai 
et discissa simul cum corpore dissicietur. 
at quod scinditur et partis discedit in uUas , 
scilicet , aetemam sibi naturam abnuit esse. 

640 falciferos memorant curras abscidere membra 
saepe ita de subito permixta caede calentis , 
nt tremere in terra videatur ab artubus id quod 
decidit abscisum , cum mens tamen atque hominis vis 
mobilitate mali non quit sentire dolorem: 

645 et semel in pugnae studio quod dedita mens est , 
corpore reliqiio pugnam caedesque petessit, 
nec tenet amissam laevam cum tegmine saepe 
inter equog abstraxe rotas falcesque rapaces , 
nec cecidisse alius dextram , cum scandit et instat. 

650 inde alius conatnr adempto surgere crure , 

cnm digitos agitat propter moribundus humi pes. 
et caput abscisum calido viventeque trunco 
senrat humi voltum vitalem ocnlosque patentis , 
donec reliquias animai reddidit omnes. 

655 qnin etiam tibi si , lingua vibrante , minanti 
serpentem cauda , procero corporeutrimque, 
sit libitum in multas partis discidere ferro , 
omnia iam sorsum cemes ancisa recenti 
volnere tortari et terram conspargere tabo , 

660 ipsam seque retro partem petere ore priorem , 
volneris ardenti ut morsu premat icta dolorem. 
omnibus esse igitur totas dicemus in illis 

particulis animas? at ea ratione sequetur 

unam animantem animas habuisse in corpore multas. 

665 ergo divisast ea quae fuit una simul cum 

corpore; quapropter mortale utrumque putandumst, 
in multas quoniam partis disciditur aeque. 

Praeterea si inmortalis natura animai 
constat et fn corpus nascentibus insinuatur , 

670 cur super ante actam aetatem meminisse nequimus , 
nec vestigia gestarum rerum ulla tenemus ? 
nam si tanto operest animi mutata potestas, 
omnis ut actarum exciderit retinentia rerum, 
non, ut opinor , id a leto iam longiter errat ; 

675 quapropter fateare necessest quae fuit ante 
interiisse , et quae nunc est nunc esse creatam. 

Praeterea si iam perfecto corpore nobis 
inferri solitast animi yivata potestas 
lum cum gignimur et vitae cum limen inimus , 

680 haud ita conveniebat uti cum corpore et una 
cum membris videatur in ipso sanguine cresse , 
sed velut in cavea per se sibi vivere solam. 
[convenit ut sensu corpus tamen affluat omne] 
quod fieri totum contra manifesta docet res: 

685 namque ita conexa est per venas viscera nervos 
ossaque, uti dentes quoque sensu participentur; 
morsus ut indicat , et gelidai stringor aquai , 
et lapis oppressus, subiit si e frugibus , asper. 
quare etiam atque etiam neque originis esse putandumst 

690 expertis animas nec leti lege solutas : 

nam neque tanto opere adnecti potuisse putandumst 
corporibus nostris extrinsecus insinuatas, 
nec , tam contextae cum sint , exire videntur 
incolumes posse et salvas exsolvere sese 

695 omnibus e nervis atque ossibus articulisque. 
quod si forte putas extrinsecus insinuatam 
permanare animam nobis per membra solere , 
tanto quique magis cum corpore fusa peribit: 
quod permanat enim dissolvitur, interit ergo. 

700 dispertitus enim per caulas corporis omnis 

ut cibus, in membra atque artus cum diditur omnis, 
disperit atque aliam naturam sufficit ex se , 
sic am'ma atque animus quamvis integra recens in 
corpus eunt, tamen in manando dissoluuntur, 
705 dum quasi per caulas omnis diduntur in artus 
particulae quibus haec anfmi natura creatur , 
quae nunc in nostro dominatur corpore nata 
ex illa quae tum periit partita per artus. 
quapropter neque natali privata videtur 

710 esse die natura animae nec fnneris expers. 

Semina praeterea linquontur , necne , animai 
corpore in exanimo? quod si lincuntur et insunt, 
haut erit ut merito inmortalis possit haberi , 
partibus amissis quoniam libata recessit : 

716 sin ita sinceris membris ablata profugit, 
ut nullas partis in corpore liquerit ex se , 
unde cadayera rancenti iam viscere vermes 
expirant , atque nnde animantum copia tanta 
exos et exanguis tumidos perfluctuat artus? 

720 quod si forte animas extrinsecus insinuari 
vermibus et privas in corpora posse venire 
credis , nec reputas cur milia multa animarum 
conveniant unde una recesserit , hoc tamen est ut 
quaerendum videatur et in discrimen agendum , 

725 utrum tandem animae venentur semina quaeque 
yermiculorum ipsaeque sibi fabricentur ubi sint, 
an quasi corporibus perfectis insinuentur. 
at neque cur faciant ipsae quareye laborent 
dicere suppeditat. neque enim, sine corpore cum sunt, 

730 sollicitae yolitant morbis alguque fameque : 
corpus enim magis his yitiis adfine laborat, 
et mala multa animus contagibu* fungitur eius. 
sed tamen his esto quamyis facere utile corpus 
cui subeant : at qua possint yia nulla yidetur. 

735 haut igitur faciunt animae sibi corpora et artus. 
nec tamen est quidum perfectis insinuentur 
corporibus : neque enim poterunt suptiliter esse 
conexae , neque consensus contaglh fient. 

LUCRETIUS 6 

Denicpie cur acris violentia triste leonom 

740 semininm seqnitur , volpes dolus , et fuga cervos^ 
[a patribus datur et patrius pavor incitat artus] 
et iam cetera de genere hoc cur onmia membri» 
ex ineunte aevo generascunt ingenioque , 
si non , certa suo quia semine seminioque 

745 vis animi pariter crescit cum corpore toto? 
quod si inmortalis foret et mutare soleret 
corpora , permixtis animantes moribus essent , 
effugeret canis Hyrcano de semine saepe 
comigeri incursum cervi , tremeretque per auras 

750 a^ris accipiter fugiens veniente columba , 

desiperent homines , saperent fera saecla ferarum. 
illud enim falsa fertur ratione , quod aiunt 
inmortalem animam mutato corpore flecti : 
quod mutatur enim dissolvitur , interit ergo. 

755 traiciuntur enim partes atque ordine migrant; 
quare dissolui quoque debent posse per artus , 
denique ut intereant una cum corpore cunctae» 
• sin animas hominum dicent in corpora semper 
ire humana , tamen quaeram cur e sapienti 

760 stulta queat fieri, nec prudens sit puer ullus? 
[si non certa suo quia semine seminioque 
nec tam doctus equae pullus quam fortis equi visj 
scilicet , in tenero tenerascere corpore mentem 
confugient. quod si iam fit , fateare necessest 

765 mortalem esse animam , quoniam mutata per artus 
tanto opere amittit vitam sensumque priorem. 
quove modo poterit pariter cum corpore quoque 
confirmata cupitum aetatis tangere florem 
yis animi , nisi erit consors in origine prima? 

770 quidve foras sibi vuit membris exire senectis ? 
an metuit conclusa manere in corpore putri, 
et domus aetatis spatio ne fessa vetusto 
obruat? at non sunt immortali ulla pericla. 
Denique conubia ad Yeneris partusque ferarura 

775 esse animas praesto deridiculum esse videtur, 
expectare immortalis mortalia membra 

iimiimero numero , certareque praeproperanter 
inter se quae prima potissimaque insinuetur ; 
si non forte ita sunt animarum foedera pacta , 
780 ut quae prima volans advenerit insinuetur 

prima, neque inter se contendant viribus hilum. 

Denique in aethere non arbor , non aequore salso 
nubes esse queunt , nec pisces yiyere in arvis , 
nec cruor in lignis neque saxis sucus inesse. 

785 certum ac dispositumst ubi quicquid crescat et insit. 
sic animi natura nequit sine corpore oriri 
sola neque a nervis et sanguine longiter esse. 
hoc si posset enim , muho prius ipsa animi vis 
in capite aut umeris aut imis calcibus esse 

790 posset, et innasci quavis in parte soleret 

tandem in eodem homine atque in eodem vase manere. 
quod quoniam nostro quoque constat corpore certum , 
^spositumque yidetur ubi esse et crescere possit 
sorsum anima atque animus , tanto magis infitiandum 

795 totnm poase extra corpus durare genique. 
quare, corpus ubi interiit, periisse necessest 
confiteare animam distractam in corpore toto. 
quippe etem'm mortale aetemo iungere et una 
consentire putare et fungi mutua posse 

800 desiperest : quid enim diyersius esse putandumst 
aut magis inter se disiunctum discrepitansque , 
quam mortale quod est inmortali atque perenni 
iunctum in concilio saeyas tolerare procellas ? 
[praeterea quaecumque manent aetema necessest 

805 aut quia sunt solido cum corpore respuere ictus 
nec penetrare pati sibi quicquam quod queat artas 
dissociare intus partis ut materiai 
corpora sunt quorum naturam ostendimus ante 
aut ideo durare aetatem posse per omnem 

810 plagarum quia sunt expertia sicut inanest 

quod manet intactum neque ab ictu fungitur hilum 
aut etiam quia nuUa loci sit copia circum 
quo quasi res possint discedere dissoluique 
sicuti summamm summast aeterna neque extra 

6* 

815 quis locus est quo diffugiant neque corpora sunt quae 
possint incidere et valida dissolvere plaga] 
quod si forte ideo magis immortalis habendast , 
quod letalibus ab rebus munita tenetur, 
aut quia non veniunt ommno aliena salutis , 

820 aut quia quae veniunt aliqua ratione recedunt 
pulsa prius quam quid noceant sentire queamus , 



praeter enim quam quod morbis cum corporis aegret, 
advenit id quod eam de rebus saepe futuris 
macerat inque metu male habet curisque fatigat, 

825 praeteritisqne maie admissis peccata remordent. 
adde furorem animi proprium atque oblivia rerum , 
adde quod in nigras lethargi mergitur undas. 

Nil igitur mors est ad nos neque pertinet hilum , 
quandoquidem natura animi mortalis habetur. 

830 et velut ante acto nil tempore sensimus aegri , 
ad confligendum venientibus undique Poenis , 
omnia cum belli trepido concussa tumultu 
horrida contremuere sub altis aetheris oris , 
in dubioque fuere utrorum ad regna cadendum 

835 omnibus humanis esset terraque marique , 
sic , ubi non erimus , cum corporis atque animai 
discidium fuerit , quibus e sumus uniter apti , 
scilicet , haud nobis quicquam, qui non erimus tum , 
accidere omnino poterit sensumque movere, 

840 non si terra mari miscebitur et mare caelo. 
et si iam nostro sentit de corpore , postquam 
distractast , animi natura animaeque potestas , 
nil tamen est ad nos , qui comptu coniugioque 
corporis atque animae consistimus uniter apti. 

845 nec , si materiem nostram collegerit aetas 

post obitum rursumque redegerit ut sita nunc est , 
atque iterum nobis fierint data lumina vitae , 
pertineat quicquam tamen ad nos id quoque factum, 
interrupta semei cum sit retinentia nostri. 

850 et nunc nil ad nos de nobis attinet , ante 

qui fuimus^ neque iam de illis nos adficit angor. 

nam cum respicias inmensi temporis omne 
praeteritum spatiom, tom motus materiai 
.mnltimodis quam sint , facile hoc adcredere possis , 

855 semina saepe in eodem , ut nunc sunt, ordine posta 
haec eadem , quibus e nunc nos sumus , ante fuisse : 
nec memori tamen id quimus reprehendere mente : 
inter enim iectast vitai pausa, vageque 
deerrarunt passim motus ab sensibus omnes. 

860 debet enim, misere si forte aegreque futurumst , 
ipse quoque esse in eo tum tempore , cui male possit 
accidere : id quoniam mors eximit, esseque probet 
illum cui possint incommoda concih'ari , 
scire licet nobis nil esse in morte timendum , 

865 nec miserum fieri qui non est posse , neque hilum 
differre ante ullo f uerit iam tempore natus , 
mortalem vitam mors cum inmortalis ademit. 

Proinde ubi se videas hominem indignarier ipsum , 
post mortem fore ut aut putescat corpore posto 

870 aut flammis interfiat malisve ferarum , 

scire licet non sincerum sonere , atque subesse 
caecum aliquem cordi stimulum, quamvis neget ipse 
credere se quemquam sibi sensum in morte futurum : 
non, ut opinor , enim dat quod promittit et unde , 

876 nec radicitus e vita se tollit et eicit , 

sed facit esse sui quiddam super inscius ipse. 
vivus enim sibi cum proponit quisque fnturum , 
corpus uti volucres lacerent in morte feraeque , 
ipse sui miseret : neque enim se dividit illim 

880 nec removet satis, a proiecto corpore , et illum 
se fingit sensuque suo contaminat astans : 
hinc indignatur se mortalem esse creatum , 
nec videt in vera nullum fore morte alium se , 
qui possit vivus sibi se lugere peremptum , 

885 stansque iacentem se lacerari urive dolere. 
nam si in morte malumst maUs morsuque ferarum 
tractari , non invenio qui non sit acerbum 
ignibus inpositum calidis torrescere flammis , 
aut in melle situm suffocari atque rigere 

890 frigore , cum summo gelidi cubat aequore saxi, 
urgeriye supeme obtritum pondere terrae. 

'lam iam non domus accipiet te laeta , neque uxor 
optima nec dulces occurrent oscula nati 
praeripere et tacita pectus dulcedine tangent. 

895 non poteris facti&florentibus esse, tuisque 
praesidium. misero misere' aiunt^omnia ademit 
una dies infesta tibi tot praemia vitae.' 
iilud in his rebus non addunt/nec tibi earum 
iam desiderium rerum super insidet una.' 

900 quod bene si videant animo dictisque sequantur , 
dlssoluant animi magno se angore metuque. 
^ tu quidem ut es leto sopitus , sic eris aevi 
quod super est cunctis privatu* doloribus aegris : 
at nos horrifico cinefactum te prope busto 

905 insatiabiliter deflevimus , aetemumque 
nulla dies nobis merorem e pectore demet.' 
illud ab hoc igitur quaerendum est , quid sit amari 
tanto opere , ad somnum si res redit atque quietem , 
cur quisquam aetemo possit tabescere luctu. 

910 Hoc etiam faciunt ubi discubuere tenentque 
pocula saepe homines et inumbrant ora coronis , 
ex animo ut dicant^brevis hic est fructus homullis: 
iam fuerit, neque post umquam revocare ticebit.' 
tamquam in morte mali cum primis hoc sit eorum , 

915 quod sitis exurat miseros atque arida torres , 
aut aliae cuius desiderium insideat rei. 
nec sibi enim quisquam tum se yitamque requirit, 
cum pariter mens et corpus sopita quiescunt : 
nam licet aeternum per nos sic esse per aevom , 

920 nec desiderium nostri nos adficit ullum : 

et tamen haud quaquam nostros tunc illa per artus 
longe ab sensiferis primordia motibus errant, 
cum correptus homo ex somno se coliigit ipse. 
multo igitur mortem minus ad nos esse putandumst ; 

925 si minus esse potest quam quod nil esse videmus : 
maior enim turbae disiectus materiai 
consequitur leto 9 nec quisquam expergitus exstat. 

fHgida quem semel est vitai pausa secuta. 
Denique si vocem rerum natura repente 
930 mittat et hoc alicui nostrum sic increpet ipsa , 

'quid tibi tanto operest, mortalis , quod nimis aegris 
luctibus influlges ? quid mortem congemis ac fles ? 
nam gratisne fuit tibi vita ante acta priorque , 
et non omnia pertusum congesta quasi in vas 

935 commoda perfluxere atque ingrata interiere : 
cur non ut plenus vitae conviva recedis , 
aequo animoque capis securam , stulte, quietem? 
sin ea quae fructus cumque es periere profnsa, 
vitaque in offensust, cur amplius addere quaeris, 

940 rursum quod pereat male et ingratum occidat omne , 
non potius vitae finem facis atque laboris? 
nam tibi praeterea quod machiner inveniamque , 
quod placeat , nil est : eadem sunt omnia semper. 
si tibi non ahnis corpus iam marcet et artus , 

946 confectilanguent, eadem tamen omnia restant, 
onmia si pergas vivendo vincere saecla, 
atque etiam potius , si numquam sis moriturus ,* 
quid respondemus , nisi iustam intendere litem 
naturam et veram verbis exponere causam? 

950 grandior hic vero si iam seniorque queratur 
atque obitum lamentetur miser amplius aequo , 
non merito inclamet magis et voce increpet acri? 
'aufer abhinc lacrimas, balatro, et compesce querellas. 
omnia perfunctus vitai praemia marces : 

955 sed quia semper aves quod abest , praesentia temnis , 
inperfecta tibi elapsast ingrataque vita , 
et necopinanti mors ad caput adstitit ante 
quam satur ac plenus possis discedere rerum. 
nunc aliena tua tamen aetate omnia mitte , 

960 aequo animoque, agedum , gnatis concede: necessest.* 
iure, ut opinor, agat, iure increpet inciletque: 
cedit enim rerum novitate extrusa vetustas 
semper , et ex aliis aliud reparare necessest. 
nec quisquam in barathrum nec Tartara deditur atra 

965 materies opus est, ut crescant postera saecla; 

quae tamen omnia te vita perfuncta sequentur: 

nec minus ergo ante haec quam tu cecidere, cadentque. 

sic alid ex alio numquam desistet oriri , 

vitaque mancipio nulli datur , omnibus usu. 

970 respice item quam nil ad nos ante acta vetustas 
temporis aetemi fuerit , qu^ nascimur ante. 
hoc igitur speculum nobis natura futuri 
temporis exponit post mortem denique nostram. 
numquid ibi horribile apparet , num triste videtur 

975 quicquam, non omni somno securius exstat? 

Atque ea, nimirum, quaecumque Acherunte profunda 
prodita sunt esse , in vita sunt omnia nobis. 
nec miser inpendens magnum timet aSre saxum 
Tantalus, ut famast, cassa formidine torpens: 

980 sed magis in vita divom metus urget inanis 

mortalis , casumque timent quem cuique fer^t fors. 
nec Tityon volucres ineunt Acherunte iacentem , 
nec quod sub magno scrutentur pectore quicquam 
perpetuam aetatem possunt reperire profecto. 

985 quamlibet immani proiectu corporis exstet, 
qui non sola novem dispessis iugera membris 
optineat , sed qui terrai totius orbem , 
non tamen aeternum poterit perferre dolorem 
nec praebere cibum proprio de corpore semper. 

990 sed Tityos nobis hic est, in amore lacentem 
quem volucres lacerant atque exest anxius angor 
aut alia quayis scindunt cuppedine curae. 
Sisyphus in vita quoque nobis ante oculos est , 
qui petere a populo fasces saevasque secures 

995 imbibit , et semper victus tristisque recedit. 

nam petere imperium , quod inanest nec datur umquam^ 
atque in eo semper durum sufferre laborem , 
hoc est adverso nixantem trudere monte 
saxum , quod tamen e summo iam vertice rusum 
1000 Yolvitur et plani raptim petit aequora campi. 
deinde animi ingratam naturam pascere semper , 
atque explere bonis rebus satiareque numquam ^ 
quod faciunt nobis annorum tempora , circum 

eum redeunt , fetusque ferunt variosque lepores , 

1005 nec tamen explemur vitai fructibus umquam , 
hoc, ut opinor, id est, aevo florente puellas 
qnod memorant laticem pertusum congerere in vas , 
quod tamen expleri nulla ratione potestur. 
Cerberus et Furiae iam vero , et lucis egenus 

1010 Tartarus horriferos eructans faucibus aestus , 

quid? neque sunt usquam nec possunt esse profecto : 
sed metus in vita poenarum pro male factis 
est insignibus insignis , scelerisque luella , 
carcer et horribilis de saxo iactu* deorsum , 

1015 verbera, camifices, robur, pix, lammina, taedae; 
quae tamen etsi absunt, at mens sibi, conscia factis, 
praemetuens adhibet stimulos terretque flagellis , 
nec videt interea qui terminus esse malorum 
possit nec quae sit poenarum denique finis, 

1020 atque eadem metuit magis haec ne in morte gravescant. 
hic Acherusia fit stultorum denique vita. 

Hoc etiam tibi tute interdum dicere possis. 
Mumina sis oculis etiam bonus Ancu' reliquit, 
qui melior multis quam tu fuit, improbe, rebus. 

1025 inde alii multi reges rerumque potentes 

occiderunt, magnis qui gentibus imperitarunt. 

ille quoque ipse , viam qui quondam per mare magnum 

stravit iterque dedit legionibus ire per altum 

ac pedibus salsas docuit superire lucunas 

1030 et contemsit equis insultans murmura ponti , 

lumine adempto animam moribundo corpore fudit. 
Scipiadas, belli fulmen, Carthaginis horror, 
ossa dedit terrae proinde ac famul infimus esset. 
adde repertores doctrinarum atque leporum , 

1035 adde Heliconiadum comites; quorum unus Homerus 
sceptra potitus eadem aliis sopitu* quietest. 
denique Democritum postquam matura vetustas 
admonuit memores motus languescere mentis , 
sponte sua leto caput obvius optulit ipse. 

1040 ipse Epicurus iit decurso lumine vitae , 

qui genus humanum.ingem'o superavit et omnis 

restinxit, stellas exortus ut aetherius sol. 

tu vero dubitabis et indi^abere obire? 

mortua cui vita est prope iam vivo atque videnti^ 

1045 qui somno partem maiorem conteris aevi , 
et vigilans stertis nec somnia cemere cessas , 
sollicitamque geris cassa formidine mentem, 
nec reperire potes tibi quid sit saepe mali, cum 
ebrius urgeris multis miser undique curis 

1050 atque animi incerto fluitans errore vagaris.* 

Si possent homines , proinde ac sentire videntur 
pondus inesse animo, quod se gravitate fatiget, 
e quibus id fiat causis quoque noscere et unde 
tanta mali tamquam moles in pectore constet , 

1055 haut ita vitam agerent , ut nunc plerumque videmus 
quid sibi quisque velit nescire , et quaerere semper 
commutare locum, quasi onus deponere possit. 
exit saepe foras magnis ex aedibus ille , 
esse domi quem pertaesumst, subitoque reverUty 

1060 quippe foris nilo melius qui sentiat esse. 

currit agens mannos ad villam praecipitanter , 
auxilium tectis quasi ferre ardentibus instans : 
oscitat extemplo , tetigit cum limina villae , 
aut abit in somnum gravis atque oblivia quaerit, 

1065 aut etiam properans urbem petit atque revisit. 

hoc se quisque modo fugit : at quom, scilicet, ut fit^ 
effugere haut potis est , ingratis haeret et odit 
propterea , morbi quia causam non tenet aeger ; 
quam bene si videat, iam rebus quisque relictis 

1070 naturam primum studeat cognoscere rerum , 
temporis aetemi quoniam , non unius horae , 
ambigitur status , in quo sit mortalibus omnis 
aetas , post mortem quae restat cumque manenda. 
Denique tanto opere in dubiis trepidare periclis 

1075 quae mala nos subigit vitai tanta cupido? 
certa quidem fim's vitae mortalibus adstat , 
nec devitari letnm pote, quin obeamus. 
praeterea versamur ibidem atque insumus usque, 
nec nova vivendo procuditur uUa voluptas : 

1060 sed dum abest quod avemus, id exsuperare videtur 
cetera: post aliud , cum contigit illud, avemus, 
et sitis aequa tenet vitai semper hiantis. 
posteraque in dubiost fortunam quam vehat aetas , 
quidve ferat nobis casus quive exikus instet. 

1085 nec prorsum vitam ducendo demimus hilum 
tempore de mortis nec delibare valemus, 
quo nunus esse diu possimus forte perempti. 
proinde licet quotvis viVendo condere saecla: 
mors aetema tamen nilo minus illa manebit , 

1090 nec minus ille diu iam non erit , ex hodiemo 
lumine qui finem vitai fecit , et ille , 
mensibus atque annis qui multis occidit ante. 

II iivia Pieridum perag^o loca nuUius ante 
trita solo. iuvat inte^os accedere fontis 
atque haurire , iuvatque novos decerpere flores 
insignemque meo capiti petere inde coronam, 
5 unde prius nulli velarint tempora musae; 
primum quod magnis doceo de rebus et artis 
religionum animum nodis exsolvere pergo , 
deinde quod obscura de re tam lucida pango 
carmina , musaeo contingens cuncta lepore. 
10 id quoque enim non ab nulla ratione videtur : 
nam veluti pueris absinthia taetra medentes 
cum dare conantur , prius oras , pocula circum , 
contingunt mellis dulci flavoque liquore, 

ut paerorum aetas inprovida ludificetur 

15 labrorum tenus , interea perpotet amarum 
absinthi laticem, deceptaque non capiatur , 
sed potius tali pacto recreata valescat , 
sic ego nunc , quoniam haec ratio plerumque videtur 
tristior esse quibus non est tractata, retroque 

20 volgus abhorret ab hac , volui tibi suaviloquenti 
carmine Pierio rationem exponere nostram 
et quasi musaeo dulci continfere melle; 
si tibi forte animum tah' ratione tenere 
versibus in nostris possem, dum percipis omnem 

25 naturam rerum ac persentis utih'tatem. || 

Atque animi quoniam docui natura quid esset 
et quibus e rebus cum corpore compta vigeret 
quove modo distracta rediret in ordia prima , 
nunc agere incipiam tibi , quod vementer ad has res 

30 attinet, esse ea quae rerum simulacra vocamus; 
quae, quasi membranae summo de corpore rerum 
dereptae , volitant ultroque citroque per auras, 
atque eadem nobis vigilantibus obvia mentes 
terrificant atque in somnis , cum saepe figuras 

35 contuimur miras simulacraque luce carentum , 
quae nos horrifice languentis saepe sopore 
excierunt; ne forte animas Acherunte reamur 
effugere aut umbras inter vivos volitare , 
neve aliquid nostri post mortem posse relinqui, 

40 cum corpus simul atque animi natura perempta 
in sua discessum dederint primordia cuique. 

Dico igitur rerum effigias tenuisque figuras 
mittier ab rebus , summo de corpore rerum, 
quae quasi membranae vel cortex nominitandast , 

45 quod speciem ac formam similem gerit eius imago, 
cuiuscumque clnet de corpore fusa vagari. 
id licet hinc quamvis hebeti cognoscere corde. 
[sed quoniam docui cunctarum exordia rerum 
qualia sint et quam variis distantia formis 

50 sponte sua volitent altemo percita motu 
quoque modo possit res ex his quaeque creari] 

prmcipio quoniam mittuiit in rebus apertis 

corpora res mnltae , partim diffusa solute , 

robora ceu fumum mittnnt ignesque vaporem , 
55 et partim contexta magis condensaque, ut olim 

cum teretis ponunt tunicas aeslate cicadae , 

et yituli cum membranas de corpore sununo 

nascentes mittunt, et item cum lubrica serpens 

exuit in spinis vestem: nam saepe videmus 
60 illorum spoliis vepres volitantibus auctas: 

quae quoniam fiunt, tenuis quoque debet imago 

ab rebus mitti, summo de corpore rerum. 

nam cur illa cadant magis ab rebusque recedant 

quam quae tenvia sunt, hiscendist nulla potestas; 
65 praesertim cum sint in summis corpora rebus 

multa minuta, iaci quae possint ordine eodem 

quo fuerint, et formai servare figuram , 

et multo citius, quanto minus indupediri 

pauca queunt et quae sunt prima fronte locata. 
70 nam certe iacere ac largiri multa videmus , 

non solum ex alto penitusque , ut diximus ante , 

verum de summis ipsum quoque saepe colorem. 

et Yolgo faciunt id lutea russaque vela 

et ferrugina, cum, magnis intenta theatris , 
76 per malos volgata trabesque trementia flutant : 

namque ibi consessum caveai supter et omnem 

scaenai speciem claram variamque deorsum 

inficiunt coguntque suo fluitare colore : 

et quanto circum mage sunt inclusa theatri 
80 moenia , tam magis haec intus perfusa lepore 

omnia conrident correpta luce diei. 

ergo lintea de summo cum corpore fucum 

mittunt , effigias quoque debent mittere tenvis 

res quaeque , ex sununo quoniam iaculantur utraque. 
85 sunt igitur iam formarum vestigia certa, 

quae volgo volitant suptili praedita filo 

nec singillatim possunt secreta videri. 

praeterea onmis odor, fumus, vapor, atque aliae res 

ponsimiles , ideo diffusa e rebus abundant , 

90 ex alto quia dum yeniunt , extrinsecu' torte 
scinduntur per iter flexum , nec recta yiarum 
ostia sunt, qua contendant exire coorta. 
at contra tenuis summi membrana coloris 
cum iacitur, nil est quod eam discerpere possit, 
95 in promptu quoniam est in prima fronte locata. 
postremo speculis in aqua splendoreque in omni 
quaecumque apparent nobis simulacra, necessest , 
quandoquidem simili specie sunt praedita rerum, 
excita imaginibus missis consistere rerum: 

100 [nam cur illa cadant magis ab rebusque recedant 
quam quae tenvia sunt hiscendist nulla potestas] 
sunt igitur tenues formarum illis similesque 
effigiae , singillatim quas cemere nemo 
cum possit tamen, adsiduo crebroque repulsu 

105 reiectae reddunt speculorum ex aequore visum, 
nec ratione alia servari posse videntur, 
tanto opere ut similes reddantur cuique figurae. 
Nunc age , quam tenui natura constet imago 
percipe. et in primis , quoniam primordia tantum 

110 sunt infra nostros sensus tantoque minora 

quam quae primum oculi coeptant non posse tueri , 
nunc tamen id quoque uti confirmem , exordia rerum 
cunctarum quam sint suptilia percipe paucis. 
primum animalia sunt iam partim tantula , quorum 

115 tertia pars nulla possit ratione videri. 

horum intestinum quodvis quale esse putandumst ! 
quid cordis globus aut oculi? quid membra? quid artus? 
quantula sunt !,quid praeterea primordia quaeque , 
unde anima atque animi constet natura necessumst? 

120 nonne vides quam sint subtilia quamque minuta? 
praeterea quaecumque suo de corpore odorem 
expirant acrem, panaces, absinthia taetra, 
habrotonique graves et tristia centaurea , 
quorum unum quidvis leviter si forte duobus 

125 quin potius noscas rerum simulaEcra vagari 

multa modis multis , nulla vi , cassaque sensu? 
II Sed ne forte putes ea demum sola vagari , 
quaecumque ab rebus rerum simulacra recedunt, 
sunt etiam quae sponte sua gignuntur et ipsa 

130 constituuntur in hoc caelo, qui dicitur a^r, 
quae multis formata modis sublime feruntur , 
nec speciem mutare suam liquentia cessant 
et cuiusque modi formarum vertere in oras; 
ut nubes facile interdum concrescere in alto 

135 cemimus et mundi speciem violare serenam , 
a6ra mulcentes motu: nam saepe Gigantum 
ora volare videntur et umbram ducere late , 
interdum magni montes avolsaque saxa 
montibus anteire et solem succedere praeter, 

140 inde alios trahere atque inducere belua nimbos. |, 
Nunc ea quam facili et celeri ratione genantur 
perpetuoque fluant ab rebus lapsaque cedant 



semper enim summum quicquid de rebus abundat y 
quod iaculentur. et hoc alias cum pervenit in res , 

146 transit , ut in primis vestem : sed ubi aspera saxa 
aut in materiam h'gni pervenit , ibi iam 
scinditur, ut nuUum simulacrum reddere possit. 
at cum splendida quae constant opposta fuerunt 
densaque, ut in primis speculum est , nil accidit horum. 

150 nam neque , uti vestem , potis est transire , neque autem 
scindi; quam meminit levor praestare salutem. 
^apropter fit ut hinc nobis simulacra redundent. 
et quamvis subito , quovis in tempore , quamque 
rem contra speculum ponas , apparet imago ; 

165 perpetuo fluere ut noscas e corpore summo 
texturas rerum tenuis tenuisque figuras. 
ergo multa brevi spatio simulacra genuntur, 
ut merito celer his rebus dicatur origo. ' 

et quasi multa brevi spatio summittere debet 

160 lumina sol , ut perpetuo sint omnia plena , 
sic ab rebus item simili ratione necessest 
temporis in puncto rerum simulacra ferantur 

multa modis multis in cunctas undique partfs ; 
quandoquidem speculum quocumque obvertimus oris 

165 res sibi respondent simili forma atque colore. 
II Praeterea modo cum fuerit liquidissfma caeli 
tempestas, perquam subito fit turbida foede, 
undique uti tenebras omnis Acherunta rearis 
liquisse et magnas caeli complesse cavemas. 

170 usque adeo taetra nimborum nocte coorta 
inpendent atrae formidinis ora supeme ; 
quorum quantula pars sit imago dicere nemost 
qui possit , neque eam rationem reddere dictis , 
in quem quaeque locum diverso momine tendat. || 

175 Nunc age , quam celeri motu simulacra ferantur , 
et quae mobilitas ollis tranantibu^s auras 
reddita sit , longo spatio ut brevis hora teratur , 
suavidicis potius quam multis versibus edam ; 
parvus ut est cycni melior canor , ille granm quam 

180 clamor in aetheriis dispersus nubibus austri. 
principio persaepe levis res atque minutis 
corporibus factas celeris licet esse videre. 
in quo iam genere est solis lux et vapor eius 
propterea quia sunt e primis facta minutis , 
' 185 quae quasi cuduntur perque a^ris intervallum 
non dubitant transire sequenti concita plaga 
perque volare mare ac terras caelumque rigare. 
suppeditatur enim confestim lumine lumen , 
et quasi protelo stimulatur fulgere fulgur. 

190 quapropter simulacra pari ratione necesse est 
inmemorabile per spatium transcurrere posse 
temporis in puncto , primum quod parvola causa 
est procul a tergo quae provehat atque propellat, 
deinde quod usque adeo textura praedita rara 

195 mittuntur, facile ut quasvis penetrare queant res 
et quasi permanare per a6ris intervallum. 
praeterea si quae penitus corpuscula remm 
ex altoque foras mittuntur, solis uti lux 
ac vapor, haecpuncto cemuntur lapsa diei 

200 per totum caeli spatium diffundere sese. 

qaid quae sant igikur iam prima fronte parata? 
cam iaciuntur et emissum res nuUa moratur, 
quod superest, nbi tam volucri levitate ferantnr, 
quone vides citius debere et longius ire 

205 multiplexque loci spatium transcurrere eodem 
tempore quo solis pervolgant lumina caelum? 
hoc etiam in primis specimen verum esse videtur , 
quam celeri motu rerum simulacia ferantur , 
quod simul ac primum sub diu splendor aquai 

210 ponitur, extemplo caelo stellante serena 
sidera respondent in aqua radiantia mundo. 
lamne vides igitur quam puncto tempore imago 
aetheris ex oris in terrarum accidat oras ? 
quare etiam atque etiam mitti fateare necessest 

216 corpora quae feriant oculos visumque lacessant: 
perpetuoque fluunt certis ab rebus odores ; 
frigus ut a fluviis , calor ab sole , aestus ab undis 
aequoris , exesor moerorum , litora circum : 
nec variae cessant voces volitare per auras : 

220 denique in os salsi venit umor saepe saporis, 
cum mare versamur propter, dilutaque contra 
cum tuimur misceri absinthia, tangit amaror. 
usque adeo onmibus ab rebus res quaeque fluenter 
fertur et in cunctas dimittitur undique partis , 

225 nec mora nec requies interdatur ulla fluendi, 
perpetuo quoniam sentimus et omnia semper. 
[cemere odorari licet et sentire sonare] 

Praeterea quoniam manibus tractata figura 
in tenebris quaedam cognoscitur esse eadem quae 

230 cemitur in luce et claro candore , necessest 
consimili causa tactum visumque moveri. 
nunc igitur si quadratum temptamus et id nos 
commovet in tenebris , in luci quae poterit res 
accidere ad speciem quadrata, nisi eius imago? 

235 esse in imaginibus quapropter causa videtur 
cemundi neque posse sine his res ulla videri. 
nunc ea quae dico rerum simulacra feruntur 
undique et in cunctas iaciuntur didita partis : 

LUCRETIUS. 7 

verum nos oculis quia solis cernere qnimus , 

240 propterea fit uti, speciem quo vertimus , omnes 
res ibi eam contra feriant forma atque colore. 
et quantum quaeque ab nobis res absit, imago 
efficit ut yideamus et intemoscere curat: 
nam cum mittitur, extemplo protrudit agitque 

245 aSra qui inter se cumque est oculosque locatus, 
isque ita per nostras acies perlabitur omnis 
et quasi perterget pupillas atque ita transit. 
propterea fit uti videamus quam procul absit 
res quaeque. et quanto plus a^ris ante agitatur 

250 et nostros oculos perterget longior aura , 

tam procul esse magis res quaeque remota videtur 
scilicet, haec summe celeri ratione geruntur, 
quale sit ut videamus , et una quam procul absit. 
illud in his rebus minime mirabile habendumst, 

255 cur , ea quae feriant oculos simulacra videri 
singula cum nequeant , res ipsae perspiciantur. 
ventus enim quoque paulatim cum verberat et cum 
acre fluit frigus , non privam quamque solemus 
particulam venti sentire et frigoris eius , 

260 sed magis unorsum , fierique perinde videmus 
corpore tum plagas in nostro tamquam aliquae res 
verberet atque sui det sensum corporis extra. 
praeterea lapidem digito cum tundimus , ipsum 
tangimus extremum saxi summumque colorem , 

265 nec sentimus eum tactu , verum magis ipsam 
duritiem penitus saxi sentimus in alto. 

Nunc age , cur ultra speculum videatur imago 
illis , quae reddunt speculorum ex aequore visum , 
percipe : nam certe penitus semota videtur. 

270 quod genus illa foris quae vere transpiciuntur, 
ianua cum per se transpectum praebet apertum, 
multa facitque foris ex aedibus ut videantur : 
is quoque enim duplici geminoque (it a6re visus. 
primus enim citra postes tum cernitur a€r , 

275 inde fores ipsae dextra laevaque secuntur ^ 
post extraria lux oculos perterget et a^r 

alter, et illa foris quae vere transpiciuntur. 
sic ubi se primum speculi proiecit imago , 
dum venit ad nostras acies , protrudit agitque 

280 aCra qui inter se cumquest oculosque locatus , 
et facit ut pr\us hunc omnem sentire queamus 
quam speculum : sed ubi speculum quoque sensimus ipsum, 
continuo a nobis iterum quae fertur imago 
pervenit, et nostros oculos reiecta revisit, 

285 atque alium prae se propellens a^ra volvit, 
et facit ut prius hunc quam se videamus , eoque 
distare ab speculo tantum semota videtur. 
quare etiam atque etiam minime mirarier est par, . 
a^ribus binis quoniam res confit utraque. 

290 nunc ea quae nobis membrorum dextera pars est, 
in speculis fit ut in laeva videatur eo quod 
planitiem ad speculi veniens cum offendit imago , 
non convertitur incolumis , sed recta retrorsum 
sic eliditur, ut siquis , prius arida quam sit 

295 cretea persona , adlidat pilaeve trabive , 
atque ea continuo rectam si fronte figuram 
servet et elisam retro sese exprimat ipsa. 
fiet ita, ante oculus fuerit qui dexter , ut idem 
nunc sit laevus , et e laevo sit mutua dexter. 

300 fit quoque de speculo in speculum ut tradatur imago , 
quinque etiam aut sex ut fieri simulacra su^rint. 
nam quaecumque retro parte interiore latebuut , 
inde tamen , quamvis torte penitusque remota , 
omnia per flexos aditus educta iicebit 

305 pluribus haec speculis videantur in aedibus esse. 
usque adeo speculo in speculum translucet imago , 
et cum laeva data est, fit rusum ut dextera fiat, 
inde retro rursum redit et convertitur eodem. 
quin etiam quaecumque latuscula sunt speculorum 

310 adsimili lateris flexura praedita nostri , 

dextera eapropter nobis simulacra remittunt , 
aut quia de speculo in speculum transfertur imago , 
inde ad nos elisa bis advolat , aut etiam quod 
circum agitur, cum venit, imago propterea quod 

7* 

315 flexa figura docet speculi convertier ad nos. 
indugredi porro pariter simulacra pedemque 
ponere nobiscum credas gestumque imitari 
propterea quia, de speculi qua parte recedas ^ 
continuo nequeunt illinc simulacra reveiiti; 

320 omnia quandoquidem cogit natura referri 
ac resilire ab rebus ad aequos reddita flexus. 

Splendida porro oculi fugitant vitantque tueri: 
sol etiam caecat , contra si tendere pergas , 
propterea quia vis magnast ipsius , et alte 

325 aSra per purum graviter simulacra feruntur 
et feriunt oculos , turbantia composituras. 
praeterea splendor quicumque est acer adurit 
saepe oculos ideo quod semina possidet ignis 
multa , dolorem oculis quae gignunt insinuando. 

330 lurida praeterea fiunt quaecumque tuentur 
arquati, quia luroris de corpore eorum 
semina multa fluunt simulacris obvia rerum, 
multaque sunt oculis in eorum denique mixta , 
quae contage sua palloribus omnia pingunt. 

335 e tenebris autem quae sunt in luce tuemur 
propterea quia , cum propior caliginis aer 
ater init oculos prior et possedit apertos , 
insequitur candens confestim lucidus aSr , 
qui quasi purgat eos ac nigras discutit umbras 

340 a^ris illius : nam multis partibus hic est 
mobilior multisque minutior et mage pollens 
qui simul atque vias oculorum luce replevit 
atque patefecit, quas ante obsederat a^r 
ater, continuo rerum simulacra secuntur, 

345 quae sita sunt in luce , lacessuntque ut videamus. 
quod contra facere in tenebris e luce nequimus 
propterea quia posterior caliginis a^r 
crassior insequitur, qui cunctaforamina complet 
obsiditque vias oculorum , ne simulacra 

350 possint uUarum rerum coniecta movere. 

quadratasque procul turris cum cernimus urbis, 
propterea fit uti videantur saepe rutundae, 

angulus optusus quia longe cernitur omnis , 

sive etiam potius non cernitur ac perit eius 
155 plaga nec ad nostras acies perlabitur ictus , 

aSra per multum quia dum simulacra feruntur , 

cogit hebescere eum crebris offensibus aSr. 

hoc ubi suffugit sensum simul angulus omnis , 

fit quasi ut ad tornum saxorum structa tuamur : 
360 non tamen ut coram quae sunt vereque rutunda , 

sed qnasi adumbratim paulum simulata videntur 

umbra videtur item nobis in sole moveri 

et vestigia nostra sequi gestumque imitari; 

a^ra si credis privatum lumine posse 
365 indugredi, motus hominum gestumque sequentem : 

nam nil esse potest aliut nisi lumine jcassus 

aer id quod nos umbram perhibere suemus. 

nimirum, quia terra locis ex ordine certis 

lumine privatur solis quacumque meantes 
370 officimus , repletur item quod liquimus eius , 

propterea fit uti videatur, quae fuit umbra 

corporis , e regione eadem nos usque secuta. 

semper enim nova se radiorum lumina fundunt 

primaque dispereunt, quasi in ignem lana trahatur. 
375 propterea facile et spoliatur lumine terra , 

et repletur item nigrasque sibi abluit umbras. 
Nec tamen hic oculos falli concedimus hilum. 

nam quocumque loco sit lux atque umbra tueri 

illorum est : eadem vero sint iumina necne , 
380 nmbraque quae fuit hic eadem nunc transeat illuc 

an potius fiat paulo quod diximus ante , 

hoc animi demum ratio discernere debet , 

nec possunt oculi naturam noscere rerum. 

proinde animi vitium hoc oculis adfingere noli. 
385 qua vehimur navi , fertur , cum stare videtur : 

quae manet in statione , ea praeter creditur ire. 

et fugere ad puppim colles campique videntur, 

quos agimus praeter navem velisque volamus. 

sidera cessare aetheriis adfixa cavernis 
390 cnncta videntur , et adsiduo sunt omnia motu , 

quandoquidem longos obitus exorta revisunt , 
cum permensa suo sunt caelum corpore claro. 
solque pari ratione manere et luna videntur 
in statione , ea quae ferri res indicat ipsa. 

395 exstant usque procul medio de gurgite montis , 
classibus inter quos liber patet exitus ingens : 
insula coniunctis tamen ex his una videtur. 
atria versari et circumcursare columnae 
usque adeo fit uti pueris videantur , ubi ipsi 

400 desierunt verti , vix ut iam credere possint 
non supra sese ruere omnia tecta minari. 
iamque rubrum tremulis iubar ignibus erigere alte 
cum coeptat natura supraque extoUere montes , 
quos tibi tum supra sol montis esse videtur 

405 comminus ipse suo contingens fervidus igni , 
vix absunt nobis missus bis mille sagittae , . 
yix etiam cursus quingentos saepe veruti : 
inter eos solemque iacent immania ponti 
aequora substrata aetheriis ingentibus oris , 

410 interiectaque sunt terrarum milia multa , 
quae variac retinent gentes et saecla ferarum. 
at conlectus aquae digitum non altior unum , 
qui lapidcs inter sistit per strata viarum , 
despectum praebet sub terras inpete tanto , 

415 a terris quantum caeli patet altus hiatus ; 

nubila dispicere et caelum ut videare videre et 
corpora miraclo sub terras abdita caeli. 
denique ubi in medio nobis equus acer obhaesit 
flumine et in rapidas anmis despeximus undas , 

420 stantis equi corpus transversum ferre videtur 
vis et in adversum flumen contrudere raptim , 
et quocumque oculos traiecimus omnia ferri 
et fluere adsimili nobis ratione videntur. 
porticus aequali quamvis est denique ductu 

425 stansque in perpetuum paribus suffulta colunmis , 
longa tamen parte ab summa cum tota videtur , 
paulatim trahit angusti fastigia coni, 
tecta solo iungens atque omnia dextera laevis 

donec in obscuram coni conduxit acumen. 

430 in pelago nautis ex undis ortus in undis 
8oI fit uti yideatur obire et condere lumen ; 
quippe ubi nil aliud nisi aquam caelumque tuentur 
ne leviter credas labefactari undique sensus. 
at maris ignaris in portu clauda videntur 

435 navigia aplustris fractis obnitier undae. 

nam quaecumque supra rorem salis edita pars est 
remorum, recta est, et recta supeme gubema: 
quae demersa liquorem obeunt , refracta videntur 
omnia converti sursumque supina reverti 

440 et reflexa prope in summo fluitare liquore. 
raraque per caelum cum venti nubila portant 
tempore nocturao , tum splendida signa videntur 
labier adversum nimbos atque ire supeme 
longe aliam in partem ac vera ratione feruntur. 

445 at si forte oculo manus uni subdita supter 
pressit eum , quodam sensu fit uti videantur 
omnia, quae tuimur, fleri tum bina tuendo, 
bina lucernarum florentia lumina flammis , 
binaque per totas aedis geminare supellex , 

450 et duplicis hominum facies et corpora bina. 
denique cum suavi devinxit membra sopore 
somnus et in summa corpus iacet omne quiete , 
tum vigilare tamen nobis et membra movere 
nostra videmur, et in noctis caligine caeca 

455 cernere censemus solem lumenque diumum , 
conclusoque loco caelum mare flumina montis 
mutare et campos pedibus transire videmur , 
et sonitus audire , severa silentia noctis 
undique cum constent , et reddere dicta tacentes. 

460 cetera de genere hoc miracula multa videmus, 
quae violare fidem quasi sensibus omnia quaerunt , 
nequiquam, quoniam pars horum maxima fallit 
propter opinatus animi , quos addimus ipsi , 
pro yisis ut sint quae non sunt sensibu' yisa: 

465 nam nil aegrius est quam res secemere apertas 
ab dubiis , animus quas ab se protinus addit. 

Denique nil gciri siqiiis putat, id quoque nes.cit 
an sciri possit, quoniam nil scire fatetur. 
hunc igitur contra mittam contendere causam , 

470 qui capite ipse sua in statuit vestigia sese. 

et tamen hoc quoque uti concedam scire , at id ipso» 
quaeram , cum in rebus yeri nil viderit ante , 
unde sciat quid sit scire et nescire yicissim , 
notitiam yeri quae res falsique crearit , 

475 et dubium certo quae res differre probarit. 
inyenies primis ab sensibus esse creatam 
notitiem yeri , neque sensus posse refelli 
nam maiore fide debet reperirier illud , 
sponte sua yeris quod possit yincere falsa: 

480 quid maiore fide porro quam sensus haberi 
debet? an ab sensu falso ratio orta yalebit 
dicere eos contra, quae tota ab sensibus orta est? 
qui nisi sunt reri , ratio quoque falsa fit omnis. 
an poterunt oculos aures reprehendere , an aures 

485 tactus? an hunc porro tactum sapor arguet oris , 
an confutabunt nares oculiye reyincent? 
non, ut opinor, ita est. nam seorsum cuique potesta» 
diyisast, sua yis cuiquest , ideoque necesse est 
et quod molle sit et gelidum feryensye seorsum 

490 et seorsum yarios rerum sentire colores, 
et quaecumque coloribu' sint coniuncta yidere : 
seorsus item sapor oris habet yim , seorsus odores 
nascuntur, sorsum sonitus. ideoque necesse est 
non possint alios alii conyincere sensus. 

495 nec porro poterunt ipsi reprehendere sese , 
aequa fides quoniam debebit semper haberi. 
proinde quod in quoquest his yisum tempore , yerumst. 
et 81 non poterit ratio dissolyere causam , 
cur ea quae fuerint iuxtim quadrata , procul sint 

500 yisa rutunda , tamen praestat rationis egentem 
reddere mendose causas utriusque figurae , 
quam manibus manifesta suis emittere quoquam 
et yiolare fidem primam et conyellere tota 
fundamenta quibus nixatur yita salusque. 

505 non modo enim ratio raat omnis ,' vita quoque ipsa 
eoncidat extemplo, nisi credere sensibus ausis, 
praecipitisque locos vitare et cetera quae sint 
in genere hoc fu^enda , sequi contraria quae sint. 
illa tibi est i^tur yerborum copia cassa 

510 omm*s, quae contra sensus instructa paratast. 
denique ut in fabrica , si pravast regula prima , 
normaque si fallax rectis regionibus exit, 
et libella aliqua si ex parti claudicat hilum , 
omnia mendose fieri atque obstipa necesse est 

515 prava cubantia prona supina atque absona tecta, 
iam ruere ut quaedam videantur yelle , ruantque 
prodita iudiciis fallacibus omnia primis , 
sic igitur ratio tibi rerum prava necessest 
falsaque sit , falsis quaecumque ab sensibus ortast» 

520 Nunc alii sensus quo pacto quisque suam rem 
sentiat, haud quaquam ratio scruposa relicta est. 
Principio auditur sonus et vox omnis, in auris 
insinuata suo pepulere ubi corpore sensum. 
corpoream vocem quoque enim constare fatendumst 

525 et sonitum , quoniam possunt inpellere sensus. 
praeterea radit yox fauces saepe , facitque 
asperiora foras gradiens arteria clamor. 
quippe , per angustum turba maiore coorta 
ire foras ubi coeperunt primordia vocum, 

530 scilicet, expleti quoque ianua raditur oris. 

haud igitur dubiumst quin voces verbaque constent 
corporeis e principiis , ut laedere possint. 
nec te fallit item quid corporis auferat et quid 
detrahat ex hominum nervis ac yiribus ipsis 

535 perpetuus sermo nigrai noctis ad umbram 
aurorae perductus ab exoriente nitore , 
praesertim si cum summbst clamore profusus. 
ergo corpoream yocem constare necessest , 
multa loquens quoniam amittit de corpore partem. 

540 asperitas autem yocis fit ab asperitate 
principiorum , ot item levor leyore creatur: 
nec simili penetrant auris primordia forma| 

cum tuba depresso ^viter sub murmure mugit 
et reboat raucum regio cita barbara bombum , 

645 et gelidis cycni nocte oris ex Heliconis 

cum liquidam toUunt lugubri voce querellam. 

Hasce igitur penitus voces cum corpore nostro 
exprimimus rectoque foras emittimus ore, 
mobilis articulat yerborum daedala lingua , 

650 formaturaque labrorum pro parte figurat. 

hoc ubi non longum spatiumst unde una profecta 
peryeniat vox quaeque , necessest verba quoque ipsa 
plane exaudiri discemique articulatim : 
servat enim formaturam serratque figuram. 

656 at si interpositum spatium sit longius aequo , 
aera per multum confundi verba necessest 
et conturbari vocem, dum transvolat auras. 
ergo fit , sonitum ut possis sentire , neque illam 
intemoscere , verborum sententia quae sit : 

660 usque adeo confusa venit vox inque pedita. 
praeterea verbum saepe unum perciet auris 
omnibus in populo , missum praeconis ab ore. 
in multas igitur voces vox una repente 
diffugit , in privas quoniam se dividit auris , 

665 obsignans formam verbi claramque sonorem. 
at quae pars vocum non auris incidit ipsas , 
praeterlata perit frustra diffusa per auras : 
pars , solidis adlisa , locis reiecta sonorem 
reddit et interdum frustratur imagine verbi. 

670 quae bene cum videas , rationem reddere possis 
tute tibi atque aliis , quo pacto per loca sola 
saxa paris formas verborum ex ordine reddanl, 
palantis comites cum montis inter opacos 
quaerimus et magna dispersos voce ciemus. 

676 sex etiam aut septem loca vldi reddere voces , 
unam cum iaceres: ita colles collibus ipsi 
verba repulsantes iterabant docta referri. 
haec loca capripedes satyros nymphasque tenere 
finitimi fingunt , et faunos esse locuntur , 

5S0 quorum noctivago strepitu ludoque iocanti 

adfirmant volgo taciturna silentia rumpi , 
chordarumque sonos fieri , dulcisque querellas , . 
tibia quas fundit digitis pulsata canentum, 
et genus agricolum late sentiscere , quom Pan 

585 pinea semiferi capitis velamina quassans 
nnco saepe labro calamos percurrit hiantis , 
fistula silvestrem ne cesset fundere musam. 
cetera de genere hoc monstra ac portenta loquontur , 
ne loca deserta ab divis quoque forte putentur 

590 sola tenere. ideo iactant miracula dictis , 
aut aliqua ratione alia ducuntur , ut omne 
humanum genus est avidum nimi' miraclorum. 

Quod superest, non est mirandum qua ratione , 
per loca quae nequeunt oculi res cemere apertas , 

595 haec loca per voces veniant aurisque lacessant , 
conloquium clausis foribus quo saepe videmus ; 
nimirum , quia vox per flexa foramina rerum 
incolumis transire potest , simulacra renutant : 
perscinduntur enim , nisi recta foramina tranant , 

600 qualia sunt vitri , species qua travolat omnis. 
praeterea partis in cunctas dividitur yox , 
ex aliis aliae quoniam gignuntur , ubi una 
dissiluit semel in multas exorta , quasi ignis 
saepe solet scintilla suos se spargere in ignis. 

605 ergo replentur loca vocibus abdita retro 
omnia quae circum subsunt sonituque cientur. 
at simulacra viis derectis omnia tendunt 
ut sunt missa semel ; quapropter cernere nemo 
saepem ultra potis est , at voces accipere extra. 

610 et tamen ipsa quoque haec , dum transit clausa domorum^ 
vox optunditur atque auris confusa penetrat , 
et sonitum potius quam verba audire videmur. 

Nec, qui sentimus sucum, lingua atque palatum 
plusculum habent in se rationis plus operaeve. 

615 principio sucum sentimus in ore , cibum cum 

mandendo exprinumus , ceu plenam spongiam aquai 
siquis forte manu premere ac siccare coSpit. 
inde quod exprimimns per caulas omne palati 

diditur et rarae perplexa foramina linguae. 

620 hoc ubi levia sunt manantis corpora suci , 
suaviter attingunt et suaviter omuia tractant , 
umida linguai circum sidentia templa: 
at contra pungunt sensum lacerantque coorta, 
quanto quaeque magis sunt asperitate repleta. 

625 deinde voluptas est e suco fine palati : 
cum vero deorsum per fauces praecipitavit, 
nuUa Yoluptas est , dum diditur omnis in artus. 
nec refert quicquam quo victu corpus alatur, 
dununodo quod capias concoctum didere possis 

630 artubus et stomachi umidulum senrare tenorem. 
Nunc aliis alius qui sit cibu* suppeditatus 
expediam, quareve, aliis quod triste et amarumsty 
hoc tamen esse aliis possit perdulce videri , 
tantaque in his rebus distantia differitasque , 

635 ut quod ali cibus est aliis fuat acre venenum , 
dedicat ut serpens , homim's quae tacta salivis 
disperit ac sese mandendo conficit ipsa. 
praeterea nobis veratrum est acre venenum, 
at capris adipes et cotumicibiis auget. 

640 ut quibus id fiat rebus cognoscere possis , 
principio meminisse decet qnae diximus ante, 
semina multimodis in rebus mixta teneri. 
porro omnes quaecumque cibum capiunt animanteff , 
ut sunt dissimiles extrinsecus et generatim 

645 extima membrorum circum caesura co^rcet, 
proinde ex seminibus constant variante figura. 
semina cum porro distent , differre necessest 
intervalla viasque , foramina qnae perhibemus , 
omnibus in membris et in ore ipsoque palato : 

650 esse minora igitur quaedam maioraque debent, 
esse triquetra aliis , aliis quadrata necessest , 
multa rutunda , modis multis multangula quaedam. 
namque figurarum ratio ut motusque reposcunt , 
proinde foraminibus debent differre figurae , 

655 et variare viae proinde ac textura co^rcet. 
hoc ubi quod suave est aliis aliis fit amarum , 

illi , cui suave est , leYissima corpora debent 

contractabiliter caulas intrare palati , 

at contra quibus est eadem res intus acerba, 

660 aspera , nimirum , penetrant hamataque fauces. 
nunc facile est ex his rebus cognoscere quaeque: 
quippe , ubi cui febris bili superante coorta est 
aut alia ratione aliquast vis excita morbi , 
perturbatur ibi iam totum corpus , et omnes 

665 conunutantur ibi positurae principiorum; 
ut prius ad sensum quae corpora conYem'ebant 
nunc non conYeniant, et cetera sint magis apta, 
quae penetrata queunt sensum progignere acerbum. 



utraque enim sunt in mellis conmiixta sapore ; 

670 id quod iam supera tibi saepe ostendimus ante. 
Nunc age , quo pacto naris adiectus odoris 
tangat agam. primum res multas esse necessest 
unde fluens YolYat Yarius se fluctus odorum , 
et fluere et mitti Yolgo spargique putandumst : 

675 Yerum aliis alius magis est animantibus aptus , 
dissimilis propter formas. ideoque per auras 
mellis apes quamYis longe ducuntur odore, 
Yolturiique cadaYeribus: tum fissa ferarum 
ungula quo tulerit gressum permissa canum yis 

680 ducit , et humanum longe praesentit odorem 
Romulidarum arcis serYator , candidus anser. 
sic aliis alius nidor datus ad sua quemque 
pabula ducit et a tetro resilire Yeneno 
cogit, eoque modo serYantur saecla ferarum. 

685 Hic odor ipse igitur , naris quicumque lacessit , 
est alio ut possit permitti longius alter: 
sed tamen haud quisquam tam longe fertur eorum 
quam souitus , quam yox , mitto iam dicere quam res 
quae feriunt oculorum acies Yisumque lacessunt. 

690 errabundus enim tarde Yenit , ac perit ante 
paulatim facilis distractus in a^ris auras ; 

ex alto primum quia vix emittitur ex re : 

nam penitus fluere atque recedere rebus odoreg 

significat quod fracta magis redolere videntur 

695 omnia, quod contrita, quod igni conlabefacta 
deinde videre licet maioribus esse creatum 
principiis quam vox, quoniam per saxea sac^pta 
non penetrat , qua vox volgo sonitusque feruntur. 
quare etiam quod olet non tam facile esse videbis 

700 investigare in qua sit regione locatum : 
refngescit enim cunctando plaga per auras , 
nec calida ad sensum decurrunt nuntia rerum. 
errant saepe canes itaque et vestigia quaerunt. 
II Nec tamen hoc solis in odoribus atque saporum 

705 in generest , sed item species rerum atque colores 
non ita conveniunt ad sensus omnibus omnes , 
ut non sint aliis quaedam magis acria visu. 
quin etiam gallum , noctem explaudentibus alis 
auroram clara consuetum voce vocare , 

710 noenu queunt rabidi contra constare leones 
inque tueri : ita continuo meminere fugai , 
nimirum , quia sunt gallorum in corpore quaedam 
semina , quae cum sunt oculis inmissa leonum , 
pupillas interfodiunt acremque dolorem 

715 praebent , ut nequeant contra durare feroces ; 
cum tamen haec nostras acies nil laedere possint , 
aut quia non penetrant , aut quod penetrantibus illis 
exitus ex oculis liber datur , in remorando 
laedere ne possint ex ulla lumina parte. || 

720 Nunc age , quae moveant animum res accipe , et unde 
quae veniunt veniant in mentem percipe paucis. 
principio hoc dico , rerum simulacra vagari 
multa modis multis in cunctas undique partis 
tenvia , quae facile inter se iunguntur in auris , 

725 obvia cum veniunt , ut aranea bratteaque auri. 
quippe etenim multo magis haec sunt tenvia textu 
quam quae percipiunt oculos visumque lacessunt , 
corporis haec quoniam penetrant per rara, cientquc 
tenvem animi naturam intus sensumque lacessunt. 

730 Gentaoros itaque et Scyllaram membra videmas, 
Cerbcreasque canum facies, simulacraque eomm 
quorummorte obita tellus amplectitur ossa; 
omne genus quoniam passim simulacra feruntur, 
partim sponte sua quae fiunt a^re in ipso , 

735 partim quae variis ab rebus cumque recedunt 
et quae confiunt ex horum facta figuris. 
nam certe ex vivo Centauri non fit imago , 
nuUa fuit quoniam talis natura animalis : 
verum ubi equi casu atque hominis convenit imago , 

740 haerescit facile extemplo, quod diximus adte, 
propter subtilem naturam et tenvia texta. 
cetera de genere hoc eadem ratione creantur. 
quae cum mobiliter summa levitate feruntur , 
iit prius ostendi , facile uno commovet ictu 

745 quaelibet una animum nobis subtilis imago : 
tenvis enim mens est et mire mobilis ipsa. 

Haec fieri ut memoro , facile hinc cognoscere possis. 
quatenus hoc simile est illi , quod mente videmus 
atque oculis , simili fieri ratione necesse est. 

750 nunc igitur quoniam docui me forte leonem 

cemere per simulacra , oculos quaecumque lacessunt, 
scire licet mentem simili ratione moveri , 
per simulacra leonem et cetera quae videt aeque 
nec minus atque oculi , nisi quod Qiage tenvia cemit. 

755 nec ratione alia , cum somnus membra profudit , 
mens animi vigilat , nisi quod simulacra lacessunt 
haec eadem nostros animos quae cum vigilamus, 
usque adeo , certe ut videamur cemere eum quem 
rellicta vita iam mors et terra potitast. 

760 hoc ideo fieri cogit natura , quod omuea 
corporis offecti sensus per membra quiescunt 
nec possunt falsum veris convincere rebus. 
praeterea meminisse iacet languetque sopore , 
nec dissentit eum mortis letique potitum 
765 iam pridem , quem mens vivom se cemere credit. 
quod superest , non est mirum simulacra moveri 
bracchiaque in numerum iactare et cetera membra. 

nam fil ut in somnis facere hoc videatur imago : 
qnippe, ubi prima perit aiioque est altera nata 

770 inde statu , prior hic gestum mutasse videtur. 
scilicet, id tieri celeri ratione putandumst: 
tanta est mobilitas et rerum copia tanta , 
tantaque sensibili quovi^ est tempore in uno 
copia particularum, ut possit suppeditare. 

775 II Hultaque in his rebus quaeruntur , multaque nobis 
clarandumst , plane si res exponere avemus. 
quaeritur in primis quare , quod cuique libido 
venerit, extemplo mens cogitet eius id ipsum. 
anne voluntatem nostram simulacra tuentur , 

780 et simul ac volumus nobis occurrit imago , 

si mare , si tefrra in cordest , si denique caelum ? 
conventus hominum, pompam, convivia, pugnas, 
omnia sub verbone creat natura paratque? 
cum praesertim aliis eadem in regione locoque 

785 longe dissimilis animus res cogitet onmis. 

quid porro, in numerum procedere cum simulacra 
cemimus in somnis et moUia membra movere , 
mollia , mobiliter cum altemis bracchia mittunt 
et referunt oculis gestum pede convenienti? 

790 sciiicet , arte madent simulacra et docta vagantur , 
noctumo facere ut possint in tempore ludos. 
an magis illud erit verum? quia tempore in uno 
[consentimus id est cum vox emittitur una] 
tempora multa latent , ratio quae comperit esse , 

795 propterea fit uti quovis in tempore quaeque 
)raesto sint simulacra locis in quisque parata. 
tanta est mobilitas et rerum copia tanta 
loc ubi prima perit alioque est altera nata 
inde statu prior hic gestum mutasse videtur] 

800 et quia tenvia sunt, nisi se contendit, acute 

cernere non potis est animus : proinde omnia quae sunt 
praeterea pereunt , nisi si quae ad se ipse paravit.. 
ipse parat sese porro , speratque futurum 
ut videat quod consequitur rem quamque : fit ergo. 

805 nonne vides oculos etiam , cum tenvia quae sunt 

ceraere coeperunt , contendere se atque parare , 

nec sine eo (ieri posse ut cernamus acute ? 

et tamen in rebus quoque apertis noscere possis , 

si non advertas animum , proinde esse quasi omni 
810 tempore semotum fuerit longeque remotum. 

cur igitur mirumst , auimus si cetera perdit 

praeter quam quibus est in rebus deditus ipse? 

deinde adopinamur de signis maxima parvis , 

ac nos in fraudem induimus frustraminis ipsi. |j 
815 Fit quoque ut interdum non suppeditetur imago 

eiusdem generis , sed femina quae fuit ante , 

in manibus vir uti factus videatur adesse , 

aut alia ex alia facies aetasque sequatur. 

quod ne miremur sopor atque oblivia curant. 
820 II Ulud in his rebus vitium vementer avemus 

te effugere , errorem vitareque praemetuenter , 

lumina ne facias oculorum clara creata , 

prospicere ut possemus , et ut proferre queamus 

proceros passus , ideo fastigia posse 
825 surarum ac feminum pedibus fundata plicari , 

brachia tum porro validis ex apta lacertis 

esse manusque datas utraque ex parte ministras , 

ut facere ad vitam possemus quae foret usus. 

cetera de genere hoc inter quaecumque pretantur, 
830 omnia perversa praepostera sunt ratione , 

nil ideo quoniam natumst in corpore ut uti 

possemus , sed qaod natumst id procreat usum. 

nec fuit ante videre oculorum lumina natum , 

nec dictis orare prius quam lingua creatast , 
835 sed potius longe linguae praecessit origo 

sermonem , multoque creatae sunt prius aures 

quam sonus est auditus , et omnia denique membra 

ante fuere, ut opinor, eorum quam foret usus : 

haud igitur potuere utendi crescere causa. 
840 at contra conferre manu certamina pugnae 

et lacerare artus foedareque membra cruore 

ante fuit multo quam lucida tela volareut , 

et volnus vitare prius natura coegit 

LUCRETIUS. 8 



114 IV 

quam daret obiectum parmai laeva per artem. 
845 scilicet, et fessom corpus mandare quieti 

multo antiquius est quam lecti mollia strata , 

et sedare sitim prius est quam pocula natum. 

haec igitur possunt utendi cognita causa 

credier, ex usu quae sunt vitaque reperta. 
850 illa quidem seorsum sunt omnia , quae prius ipsa 

nata dedere suae post notitiam utilitatis. 

quo genere in primis sensus et membra videmus ; 

quare etiam atque etiam procul est ut credere possis 

utilitatis ob officium potuisse creari. |j 
855 II Illud item non est mirandum , corporis ipsa 

quod natura cibum quaerit cuiusque animantis. 

quippe etenim fluere atque recedere corpora rebus 

multa modis multis docui, sed plurima debent 

ex animalibu' ; quae quia sunt exercita motu , 
860 multa per os exhalantur , cum languida anhelant , 

multaque per sudorem ex alto pressa feruntur. 

his igitur rebus rarescit corpus et omnis 

subruitur natura; dolor quam consequitur rem. 

propterea capitur cibus , ut suffulciat artus 
865 et recreet vires interdatus , atque patentem 

per membra ac venas ut amorem opturet edendi. 

umor item discedit in omnia quae loca cumque 

poscunt umorem: glomerataque multa vaporis 

corpora , quae stomacho praebent incendia nostro , 
870 dissupat adveniens liquor ac restinguit ut ignem , 

urere ne possit calor amplius aridus artus. 

sic igitur tibi anhela sitis de corpore nostro 

abluitur , sic expletur ieiuna cupido. || 

Nunc qui fiat uti passus proferre queamus, 
875 cum volumus , varieque datum sit membra movere , 

et quae res tantum hoc oneris protrudere nostri 

corporis insuerit , dicam : tu percipe dicta. 

dico animo nostro primum simulacra meandi 

accidere atque animum pulsare , ut diximus ante. 
^^ inde voluntas fit : neque enim facere incipit ullam 

rem quisquam , qtiam mens providit quid velit ante 

id quod proTidet, illius rei constat; imago. 
ergo animus cum sese ita commoYet ut velit ire 
inque gredi , ferit extemplo quae in corpore toto , 

885 per membra atque artus , animai dissita yis est : 
et facilest factu , quoniam coniuncta tenetur. 
inde ea proporro corpus ferit , atque ita tota 
paulatim moles protruditur atque movetur. 
praeterea tum rarescit quoque corpns , et aer , 

890 scilicet , ut debet qui semper mobilis extat , 
per patefacta venit penetratque foramina largus , 
et dispargitur ad partis ita quasque minutas 
corporis. hic igitur rebus fit utrimque duabus , 
aeque id ut ac navis relis ventoque feratur. 

895 nec tamen illud in his refous mirabile constat , 
tantula quod tantnm corpns corpuscula possunt 
contorquere et onus totum convertere nostrum : 
quippe etenim ventus suptili corpore tenvis 
trudit agens magnam magno molimine navem , 

900 et manus una regit quantovis impete euntem 
atque gubemaclum contorquet quolibet nnum , 
midtaque , per trocleas et tympana , pondera magna 
commovet atque levi sustollit machina nisu. 

Nunc quibus ille modis somnus per membra quietem 

905 inriget atque animi curas e pectore solvat , 
suavidicis potius quam multis versibus edam ; 
parvus ut est cycni melior canor, ille gruum quam 
clamor in aetheriis dispersus nubibus austri. 
tu mihi da tenuis aures animumque sagacem , 

910 ne fieri negites quae dicam posse , retroque 
vera repulsanti discedas pectore dicta , 
tutemet in culpa cum sis neque cemere possis. 
principio somnus fit ubi est distracta per artus 
vis animae partimque foras eiecta recessit 

915 et partim contrusa magis concessit in altum : 
dissoluuntur enim tum demum membra fluuntque. 
nam dubium non est , animai quin opera sit 
sensus hic in nobis , quem cum sopor inpedit esse , 
tum nobis animam perlurbatam esse putandumst 

8' 

920 eiectamque foras ; non omnem : namque iaceret 
aeterno corpus perfusum frigore leti. 
quippe , ubi nulla latens animai pars remaneret 
in membris , clnere ut multa latet obrutus ignis , 
unde reconflari sensus per membra repente 

925 posset , ut ex igni caeco consurgere flamma? 

Sed quibus haec rebus novitas confiat , et unde 
perturbari anima et corpus languescere possit , 
expediam : tu fac ne ventis verba profundam. 
principio externa corpus de parte necessum est, 

930 a^riis quoniam vicinum tangitur auris , 
tundier atque ab ibus crebro pulsarier ictu , 
proptereaque fere res omnes aut corio sunt 
aut etiam conchis aut callo aut cortice tectae. 
interiorem etiam partem spirantibus a^r 

935 verberat hic idem, cum ducitur atque reflatur. 
quare utrimque secus cum corpus vapulet , et cum 
perveniant plagae per parva foramina nobis 
corporis ad primas partis elementaque prima , 
fit quasi paulatim nobis per membra ruina. 

940 conturbantur enim positurae principiorum 
corporis atque animi. fit uti pars inde animai 
eiciatur, et introrsum pars abdita cedat, 
pars etiam distracta per artus non queat esse 
coniuncta inter se neque motu mutua fungi : 

945 inter enim saepit coetus natura viasque : 
ergo sensus abit mutatis motibus alte. 
et quoniam non est quasi quod suffulciat artus , 
debile fit corpus , languescuntque omnia membra , 
brachia palpebraeque cadunt , poplitesque cubanti 

950 saepe tamen summittuntur virisque resolvunt. 

deinde crbum sequitur somnus , quia , quae facit aer , 
haec eadem cibus , in venas dum diditur omnis , 
efficit. et multo sopor ille gravissimus exstat , 
quem satur aut lassus capias , quia plurima tum se 

955 corpora conturbant magno contusa labore. 
fit ratione eadem coniectus partim animai 
altior , atque foras eiectus largior eius , 

et divisior inter se ac distractior actus. 

Et quo quisque fere studio devinctus adhaeret , 

%0 aut c^uibus in rebus mnltum sumus ante morati 
atque in ea ratione fuit contenta magis mens , 
in somnis eadeni plerumque videmur obire ; 
causidici causas agere et componere leges , 
induperatores pugnare ac proelia obire , 

965 nautae contractum cum ventis degere bellum , 
nos agere hoc autem et naturam quaerere rerum 
semper et inventam patriis ejcponere chartis. 
cetera sic studia atque artes plerumque videntur 
in somnis animos hominum frustrata tenere. 

970 et quicumque dies multos ex ordine ludis 

adsiduas dederunt operas , plerumque videmus , 
cum iam destiterunt ea sensibus usurpare , 
relicuas tamen esse vias in mente patentis , 
qua possint eadem rerum simulacra venire : 

976 per multos itaque iiia dies eadem obversantur 
ante oculos , etiam vigilantes ut videantur 
cemere saltantis et mollia membra moventis , 
et citharae liquidum carmen chordasque loquentis 
auribus accipere , et consessum cernere eundem 

980 scenaique simul varios splendere decores. 

usque adeo magni refert studium atque voluptas , 
et quibus in rebus consuerint esse operati 
non homines solum sed vero animalia cuncta. 
quippe videbis equos fortis , cum membra iacebunt , 

985 in somnis sudare tamen spirareque semper 
et quasi de palma summas contendere viris 

aut quasi carceribus patefactis 

venantumque canes in molli saepe quiete 
iactant crura tamen subito vocesque repente 

990 mittunt et crebro redducunt naribus auras , 
ut vestigia si teneant inventa ferarum , 
eJtpergefactique secuntur inania saepe 
cervorum simulacra , fugae quasi dedita cernant , 
donec discussis redeant erroribus ad se. 

995 at consueta domi catulorum blanda propago 

discutere et corpus de terra corripere instant 
proinde quasi i^otas facies atque ora tuantur. 
et quo quaeque magis sunt aspera seminiorum , 
tam magis in somnis eadem saevire necessust : 

1000 at variae fugiunt volucres pinnisque repente 
sollicitant divom noctumo tempore lucos , 
accipitres sonmo in leni si proelia pugnas 
edere aunt persectantes visaeque volantes. 
porro hominum mentes , magnis qui mortibus edunt 

1005 magna, itidem saepe in ^omnis faciuntque genintque., 
reges expugnant, capiuntur, proelia miscent, 
tollunt clamorem , quasi si iugulentur ibidem. 
multi depugnant gemitusque doloribus edunt , 
et quasi pantherae morsu saevive leonis 

1010 mandautur magm's clamoribus omnia complent. 
multi de magnis per somnum rebu' loquuntur , 
indicioque sni facti persaepe fuere. 
multi mortem obeunt. multi , de montibus altis 
ut qui praecipitent ad terram corpore toto , 

1015 experguntur, et ex somno quasi mentibu' capti 
vix ad se redeunt , permoti corporis aestu. 
flumen item sitiens aut fontem propter amoenum 
adsidet et totum prope faucibus occupat amnem. 
puri saepe lacum propter si ac dolia curta 

1020 somno devincti credunt se extollere vestem , 
totius umorem saccatum corpori' fundunt , 
cum Babylonica magnifico splendore rigantur. 
tum quibus aetatis freta primitus insinuatur 
semen , ubi ipsa dies membris matura creavit , 

1025 conveniunt simulacra foris e corpore quodam , 
nuntia praeclari voltus pulchrique coloris , 
qui ciet inritans loca turgida semine multo , 
ut quasi transactis saepe onmibu' rebu' profundant 
fluminis ingentis fiuctus vestemque cruentent. 

1030 SoIIicitatur id in nobis , quod diximus ante , 
semen , aduita aetas cum primum roborat artus. 
namque alias aliud res commovet atque lacessit : 
ex homine humanum semen ciet una hominis vis. 

quod simul atque suis eiectttm sedibus exit , 

1055 per membra atque artus decedit corpore toto , 
in loca conveniens nenrorum certa , cietque 
continuo partis genitalis corporis ipsas. 
inritata tument loca semine , fitque voluntas 
eicere id quo se contendit dira lubido , 

lO^ idque petit corpus , mens unde est saucia amore : 
namque omnes plerumque cadunt in vulnus, et illam 
emicat in partem sanguis , unde icimur ictu , 
et si comminus est , hostem ruber occupat umor. 
sic ig^tur Yeneris qui telis accipit ictus , 

1045 sive puer membris muliebribus hunc iaculatur 
seu mulier toto iactans e corpore amorem , 
unde feritur , eo tendit , gestitque coire 
et iacere umorem in corpus de corpore ductum : 
namque voluptatem praesagit muta cupido. 

1050 Haec Yenus est nobis : hinc autemst momen amoris , 
hinc illaec. primum Yeneris dulcedinis in cor 
stillavit gutta , et successit frigida cura : 
nam si abest quod aves , praesto simulacra tamen sunt 
illius et nomen dulce obversatur ad auris. 

1055 sed fugitare decet simulacra et pabula amoris 
absterrere sibi atque alio convertere mentem 
et iacere umorem conlectum in corpora quaeque , 
nec retinere , semel conversum unius amore , 
et servare sibi curam certumque dolorem : 

1060 ulcus enim vivescit et inveterascit alendo , 

inque dies gliscit furor atque aerunma gravescit , 
si non prima novis conturbes volnera plagis 
volgivagaque vagus Venere ante recentia cures 
aut alio possis animi traducere motus. 

1065 Nec Veneris fructu caret is qui vitat amorem , 
sed potius quae sunt sine poena commoda sumit : 
nam certe purast sani^ magis inde voluptas 
quam miseris. etenim potiundi tempore in ipso 
fluctuat incertis erroribus ardor amantum , 

L070 nec constat quid primum oculis manibusque fruantur. 
quod petiere , premunt arte , faciuntque dolorem 



120 IV 

corporis , et den^es inlidunt saepe labellis , 
osculaque adfligunt , quia non est pura voluptas 
et stimuli subsunt , qui instigant laedere id ipsum , 

1075 quodcumque est , rabies unde illaec germina surgunt. 
sed leviter poenas frangit Venus inter amorem , 
blandaque refrenat morsus adnuxta voluptas. 
namque in eo spes est , unde est ardoris origo , 
restingui quoque posse ab eodem corpore flammam. 

1080 quod Geri contra totum natura repugnat : 

unaque res haec est, cuius quo mage plurima habemus, 
tam magis ardescit dira cuppedine pectus. 
nam cibus atque umor membris adsumitur intus ; 
quae quoniam certas possunt obsidere partis , 

1085 hoc facile expletur laticum frugumque cupido : 
ex hominis vero facie pulchroque colore 
nil datur in corpus praeter simulacra fruendum 
tenvia ; quae mentem spes raptat saepe misella. 
ut bibere in somnis sitiens quom quaerit , et umor 

1090 non datur, ardorem quimembris stinguere possit, 
sed laticum simulacra petit frustraque laborat 
in medioque sitit torrenti flumine potans , 
sic in amore Yenus simulacris ludit amantis , 
nec satiare queunt spectando corpora coram , 

1095 nec manibus quicquam teneris abradere membris 
possunt errantes incerti corpore toto. 
denique cum membris conlatis fiore fruuntur 
aetatis , iam cmn praesagit gaudia corpus 
atque in eost Venus ut muliebria conserat arva , 

1100 adfigunt avide corpus iunguntque salivas 
oris et inspirant pressantes dentibus ora , 
nequiquam , quoniam nil inde abradere possunt 
nec penetrare et abire in corpus corpore toto : 
nam facere interdum velle et certare videntur. 

1105 usque adeo cupide in Yeneris compagibus haerent, 
membra voluptatis dum vi labefacta liquescunt. 
tandem ubi se erupit nervis conlecta cupido , 
parva fit ardoris violenti pausa parumper: 
inde redit rabies eadem et furor ille revisit, 

illO cum sibi quid cupiant ipsi contingere quaerunt, 
nec reperire malum id possunt quae machina vincat. 
usque adeo incerti tabescunt volnere caeco. 

Adde quod absumunt viris pereuntque labore , 
adde quod alterius sub nutu degitur aetas. 

1115 labitur interea res et Babylonica fiunt, 

languent officia atque aegrotat fama yacilians. 
argentum et pulchra in pedibus Sicyonia rident , 
scilicet , et grandes yiridi cum luce zmaragdi 
auro includuntur , teriturque thalassina yestis 

1120 adsidue et Veneris sudorem exercita potat. 
et bene parta patrum fiunt anademata, mitrae , 
interdum in pallam atque f alidensia Ciaque yertunt. 
eximia veste et yictu conyiyia , lychni , 
pocula crebra, unguenta, coronae, serta, parantur, 

1125 nequiquam , quoniam medio de fonte leporum 
surgit amari aiiquid, quod in ipsis floribus angat,. 
aut cum conscius ipse animus se forte remordet 
desidiose agere aetatem lustrisque perire , * 
aut quod in ambiguo verbum iaculata reliquit , 

UdO quod cupido adfixum cordi yiyescit ut ignis , 
aut nimium iactare oculos aliumye tueri 
quod putat in voltuque yidet yestigia risus. 

Atque in amore mala haec proprio summeque secundo 
inyeniuntur : in adyerso yero atque inopi sunt , 

113q prendere quae possis oculorum lumine operto , 
innumerabilia ; ut melius vigilare sit ante , 
qua docui ratione , cayereque ne inliciaris. 
nam vitare , plagas in amoris ne iaciamur, 
non ita difficile est quam captum retibus ipsis 

1140 exire et yalidos Veneris perrumpere nodos. 
et tamen implicitus quoque possis inque peditiis 
effugere infestum , nisi tute tibi obyius obstes 
et praetermittas animi yitia omnia primum 
aut quae corpori' sunt eius , si quam petis ac yis. 

1145 nam faciunt homines plerumque cupidine caeci 
et tribuunt ea quae non sunt his commoda yere. 
multimodis igitur prayas turpisque yidemus 

esse in deliciis summoque in honore vigere. 
atque alios alii inrident Veneremque siiadent 

1150 ut placent , quoniam foedo adflictentur amore , 
nec sua respiciunt miseri mala maxima saepe. 
nigra melichrus est , inmunda et fetida acosmos , 
caesia Palladium , nervosa et lignea dorcas , 
parvula , pumilio , chariton mia , tota merum sal , 

1155 magna atque inmanis cataplexis plenaque honoris. 
balba loqui non quit , traulizi, muta pudens est : 
at flagrans , odiosa , loquacula , Lampadium fit. 
ischnon eromenion tum fit , cum vivere non quit 
prae macie : rhadine verost iam mortua tussi. 

1160 at tumida et mammosa Ceres est ipsa ab laccho, 
simula Silena ac saturast, labeosa philema. 
cetera de genere hoc longum est si dicere coner. 
sed tamen esto iam qnantovis oris honore , 
cui Yeneris membris vis omnibus exoriatur : 

1165 nempe aliae quoque sunt: nempe hac sine viximus ante: 
nempe eadem facit , et scimus facere , omnia turpi , 
et miseram taetris se suffit odoribus ipsa, 
quam famulae longe fugitant furtimque cachinnant. 
at lacrimans exclusus amator limina saepe 

1170 floribus et sertis operit postisque superbos 
unguit amaracino et foribus miser oscula figit; 
quem si iam iussu venientem offenderit aura 
una modo , causas abeundi quaerat honestas , 
et meditata diu cadat alte sumpta querella, 

1175 stultitiaeque ibi se damnet, tribuisse quod illi 
plus videat quam mortali concedere par est. 
nec Veneres nostras hoc fallit ; quo magis ipsae 
omnia summo opere hos vitae poscaenia celant , 
quos retinere volunt adstrictosque esse in amore , 

] 180 nequiquam, quoniam tu animo tamen omnia possis 
protrahere in lucem atque omnis inquirere risus , 
et , si bello animost et non odiosa , vicissim 
praetermittere el humanis concedere rebus. 
Nec mulier semper ficto suspirat amore , 

1185 quae conplexa viri corpns cum corpore iungit 

et tenet adsuctis umectans oscula labris: 
nam facit ex animo saepe , et communia quaerens 
gau^ sollicitat spatium decurrere amoris. 
nec ratione alia volucres armenta feraeque 
1190 et pecudes et equae maribus subsidere possunt , 
si non ipsa, quod illorum subat , ardet abundans 
natura et Venerem salientum laeta retractat. 
nonne vides etiam quos mutua saepe voluptas 
yinxit, ut in vinclis conmiunibus excrucientur ? 
1195 in triviis quam saepe canes , discedere aventis , 
divorsi cupide summis ex viribu* tendunt , 
quom interea validis Veneris compagibus haerent ! 
quod facerent numquam , nisi mutua gaudia nossent , 
quae iacere in fraudem possent vinctosque tenere. 

1200 quare etiam atque etiam , ut dico , est communi* voluptas 
Et conmiiscendo quom semine forte virili 
femina vim vicit subita vi corripuitque , 
tum similes matrum matemo semine fiunt , 
ut patribus patrio. sed quos utriusque Ogurae 

laOo esse vides , iuxtim miscentes vulta parentum , 
corpore de patrio et materno sanguine crescunt , 
semina cum Veneris stimulis excita per artus 
obvia conflixit conspirans mutuus ardor, 
et neque utrum superavit eorum nec superatumst. 

1210 fit quoque ut interdum similes existere avorum 
possint et referant proavorum saepe figuras 
propterea quia multa modis primordia multis 
mixta suo celant iu corpore saepe parentis , 
quae patribus patres tradunt ab stirpe profecta : 

1215 inde Venus varia producit sorte figuras , 

maiorumque refert voltus vocesque comasque ; 
quandoquidem nilo magis haec de semine certo 
fiunt quam facies et corpora membraque nobis , 
et muliebre oritur patrio de semine saeclum , 

1220 matemoque mares existunt corpore creti. 
semper enim partus duplici de semine constat , 
atque utri similest magis id quodcumque creatur , 
eius habet plus parte aequa ; quod cernere possis , 

fiive yirum suboles sivest muliebris origo. 

1225 Nec divina satum genitalem numina cuiquam 
absterrent, pater a gnatis ne dulcibus umquam 
appelletur et ut sterili Yenere exigat aevom ; 
quod plerumque putant , et multo sanguine maesti 
conspergunt aras adolentque altaria donis , 

1230 ut gravidas reddant uxores semine largo , 
nequiquam, divom numen sortisque fatigant. 
nam steriles nimium crasso sunt semine partim , 
et liquido praeter iustum tenuique vicissim. 
tenve locis quia non potis est adfigere adhaesum , 

1235 liquitur extemplo et revocatum cedit abortu. 
crassius his porro quoniam concretius aequo 
mittitur, aut non tam prolixo provolat ictu 
aut penetrare locos aeque nequit aut penetratum 
aegre adnuscetur muliebri semine semen. 

1240 nammultum harmoniae Veneris differre videntur. 
atque alias alii complent magis , ex aliisque 
succipiunt aliae pondus magis inque gravescunt. 
et multae steriles Hymenaeis ante fuerunt 
pluribus , et nactae post sunt tamen unde puellos 

1245 suscipere et partu possent ditescere dulci. 
et quibus ante domi fecundae saepe nequissent 
uxores parere , inventast illis quoque compar 
natura , ut possent gnatis munire senectam. 
usque adeo magni refert , ut semina possint 

1250 seminibus commisceri genitaliter apta, 

crassaque conveniant liquidis et liquida crassis. 
atque in eo refert quo victu vita colatur : 
namque aliis rebus concrescunt semina membris , 
atque aliis extenvantur tabentque vicissim. 

1255 et quibus ipsa modis tractetur blanda voluptas , 
id quoque permagni refert : nam more ferarum 
quadrupedumque magis ritu plerumque putantur 
concipere uxores , quia sic loca sumere possunt , 
pectoribus positis , sublatis semina lumbis. 

1260 nec molles opu' sunt motus uxoribus hilum. 

nam mulier prohibet se concipere atque repugnat , 



125 



clunibas ipsa viri Yenere^Ji si laeta retractat 
atque exossato ciet omni pectore fluctus : 
eicit enim sulcum recta regione viaque 

.265 vomeris , atque locis avertit seminis ictum. 
idque sua causa consuerunt scorta moveri , 
ne complerentur crebro gravidaeque iacerent , 
et simul ipsa viris Venus ut concinnior esset ; 
coniugibus quod nil nostris opus esse videtur. 

L270 Nec divinitus interdum Yenerisque sagittis 
deteriore fit ut forma muliercula ametur : 
nam facit ipsa suis interdum femina factis 
morigerisque modis et munde corpore culto , 
ut facile insuescat te secum degere vitam. 

1275 quod superest , consuetudo concinnat amorem : 
nam leviter quamvis quod crebro tunditur ictu , 
vincitur in longo spatio tamen atque labascit. 
nonne vides etiam guttas in saxa cadentis 
umoris longo in spatio pertundere saxa? 



T. LUGRETI CARI 

DE RERUM NATURA 

LIBER QUINTUS. 



yuis potis est dignum pollenti pectore carmen 
condere pro rerum maiestate hisque repertis ? 
quisve valet verbis tantum , qui fingere laudes 
pro meritis eius possit , qui talia nobis 
5 pectore parta suo quaesitaque praemia liquit? 

nemo , ut opinor , erit mortali corpore cretus. 
nam si , ut ipsa petit maiestas co^ita rerum , 
dicendum est , deus ille fuit , deus , inclyte Hemmi , 
qui princeps vitae rationem invenit eam quae 

10 nunc appellatur sapientia , quique per artem 
fluctibus e tantis vitam tantisque tenebris 
in tam tranquillo et tam clara luce locavit. 
confer enim divina aliorum antiqua reperta. 
namque Ceres fertur fruges Liberque liquoris 

15 vitigeni laticem mortalibus instituisse , 

cum tamen his posset sine rebus vita manere , 
ut fama est aliquas etiam nunc yivere gentis : 
at bene non poterat sine puro pectore vivi ; 
quo magis hic merito nobis deus esse videtur , 

20 ex quo nunc etiam per magnas didita gentis 
dulcia permulcent animos solacia vitae. 
Herculis antistare autem si facta putabis , 
longius a vera multo ratione ferere. 
quid Nemeaeus enim nobis nunc magnus hiatus 

25 ille leonis obesset et horrens Arcadius sus? 
denique quid Cretae taurus Lemaeaque pestis 
liydra venenatis posset vallata colubris? 
quidve tripectora tergemini vis Geryonai 
et Diomedis equi spirantes naribus ignem , 

30 Thracam Bistoniasque plagas atque Ismara propTer, 

tanto opere officerent nobis Stymphala colentes? 

aureaque Hesperidum servans fulgentia mala , 

asper , acerba tuens , immani corpore serpens 

arboris amplexus stirpem quid denique obesset 
35 propter Atlanteum litus pelageque severa , 

quo neque noster adit quisquam nec barbarus audet? 

cetera de genere hoc quae sunt portenta perempta , 

si non victa forent, quid tandem viva nocerent? 

nil , ut opinor : ita ad satiatem terra ferarum 
40 nunc etiam scatit et trepido terrore repleta est 

per nemora ac montes magnos silvasque profandas; 

quae loca vitandi plerumque est nostra potestas. 

at nisi purgatamst pectug , quae proelia nobis 
atqae pericula tumst ingratis insinuandum ! 

45 quantae tum scindunt hominem cuppedinis acres 
soUicitum curae , quantique perinde timores ! 
quidve superbia spurcitia ac petulantia? quantas 
efOciunt clades! quid luxus desidiaeque? 
haec igitur qui cuncta subegerit ex animoque 

50 expulerit dictis , non armis , nonne decebit 
hunc hominem numero divom dignarier esse ? 
cum bene praesertim multa ac divinitus ipsis 
immortalibu' de divis dare dicta suerit 
atque omnem rerum naturam pandere dictis. 

55 Cuius ego ingressus vestigia dum rationes 
persequor ac doceo dictis , quo quaeque creata 
foedere sint , in eo quam sit durare necessum 
nec validas valeant aevi rescindere leges , 
quo genere in primis animi natura reperta est 

60 nativo primum consistere corpore creta 

nec posse incolumis magnum durare per aevom, 
sed simulacra solere in somnis fallere mentem , 
cemere cum videamur eum quem vita reliquit , 
quod superest, nunc huc rationis detulit ordo, 

65 ut mihi mortali consistere corpore mundum 
nativomque simnl ratio reddunda sit esse; 
et quibus ille modis congressus materiai 
fundarit terram , caelum , mare , sidera , solem , 
lunaique globum; tum quae tellure animantes 

70 extiterint, et quae nullo sint tempore natae; 
quove modo genus humanum variante loquella 
coeperit inter se vesci per nomina rerum ; 
et quibus ille modis divom metus insinuarit 
pectora , terrarum qui in orbi sancta tuetur 

75 fana lacus lucos aras simulacraque divom. 
praeterea solis cursus lunaeque meatus 
expediam qua vi flectat natura gubemans ; 
ne forte haec inter caelum terramque reamur 
libera sponte sua cursus lustrare perennis, 

80 morigera adYmges augendas atque animantis, 

neve aliqaa divom volvi ratioue putemus. 
nam bene qui didicere deos securum agere aevom, 
si tamen interea mirantur qua ratione 
quaeque geri possint , praesertim rebus in iilis 
85 quae supera caput aetheriis cernuntur in oris , 
rursus iu antiquas refcruntur religiones^ 
et dominos acris adsciscunt , omnia posse 
quos miseri credunt , ignari quid queat esse , 
quid nequeat , finita potestas denique cuique 

90 quanam sit ratione atque alte terminus haerens. 

Quod superest , ne te in promissis plura moremur , 
principio maria ac terras caelumque tuere ; 
quorum naturam tripiicem , tria corpora , Memmi , 
tris species tam dissimilis , tria talia texta , 

95 una dies dabit exitio , multosque per annos • 

sustentata ruet moles et machina mundi. 
nec me animi fallit quam res nova miraque menti 
accidat exitium caeli terraeque futurum , 
et quam difficile id mihi sit pervincere dictis; 

100 ut fit ubi insolitam rem adportes auribus ante , 
nec tamen hanc possis oculorum subdere visu 
nec iacere indu manus , via qua munita fidei 
proxima fert humanum in pectus templaque mentis. 
sed tamen efiPabor. dictis dabit ipsa fidem res , 

105 forsitan , et graviter terrarum motibus ortis 
omnia conquassari in parvo tempore cernes. 
quod procul a nobis flectat fortuna gubemans, 
et ratio potius quam res persuadeat ipsa 
succidere horrisono posse omnia victa fragore. 

110 II Qua prius adgrediar quam de re fundere fata 
sanctius et multo certa ratione magis quam 
Pythia quae tripode a Phoebi lauroque profatur', 
multa tibi expediam doctis solacia dictis ; 
religione reffenatus ne forte rearis 

115 terras et solem et caelum, mare sidera lunam, 
corpore divino debere aeterna manere , 
proptereaque putes ritu par esse Gigantum 
pendere eos poenas inmani pro scelere bmnis, 

qtti ratione sua disturbent moenia mundi 
120praeclarumque yelint caeli restinguere solem, 
inmortalia mortali sermone notantes; 
quae procul usque adeo divino a numine distent, 
inque deum numero quae sint indigna videri , 
notitiam potius praebere ut posse putentur 
]26 quid sit vitaii motu sensuque rcmotum. 

quippe etenim non est , cum quovis corpore ut esse 
posse auimi natnra putetur consiliumque ; 
sicut in aethere non arbor , non aequore salso 
nubes esse queunt, neque pisces yivere in arvis, 

130 nec cruor in lignis neque saxis sucus inesse. 

certnm ac dispositumst ubi quicquid crescat et insit. 
sic animi natura nequit sine corpore oriri 
sola neque a nenris et sanguine longiter esse. 
quid si posset enim? muito prius ipsa animi vis 

J35 in capite aut umeris aut imis calcibus esse 
posset, et innasci quavis in parte soleret 
tandem in eodem homine atque in eodem vase manere. 
quod quom'am nostro quoque constat corpore certum, 
dispositumque videtur ubi esse et crescere possit 

140 seorsum anima atque animus , tanto magis inGtiandum 
totum posse extra corpus formamque animalem 
putribus in glebis terrarum aut solis in igni 
aut in aqua durare aut altis aetheris oris. 
haud igitur constant divino praedita sensu , 

145 quandoquidem nequeunt vitaliter esse animata. 
Ulud item non est ut possis credere , sedes 
esse deum sanctas in mundi partibus uUis. 
tenvis enim natura deum longeque remota 
sensibus ab nostris animi vixmente videtur; 

150 quae quoniam manuum tactum suffugit et ictum, 
tactile nii nobis quod sit contingere debet : 
tangere enim non quit quod tangi non licet ipsum. 
quare etiam sedes quoque nostris sedibus esse 
dissimiles debent , tenuest si corpu' deorum ; 

155 quae tibi posterius largo sermone probabo. 
dicere porro hominum causa voluisse parare 

LVCRETIUS. 9 

praeclaram mundi naturam, proptereaque 
adlaudabile opus divom laudare decere 
aetemumque putare atque inmortale futurum ^ 

160 nec fas esse , deum quod sit ratione vetusta 
gentibus humanis fundatum perpetuo aevo , 
sollicitare suis ulla vi ex sedibus umquam , 
nec yerbis vexare et ab imo evertere summa , 
cetera de genere hoc adGngere et addere, Memmi, 

165 desiperest. quid enim inmortalibus atque beatis 
gratia nostra queat largirier emolumenti , 
ut nostra quicquam causa gerere adgrediantur? 
quidve novi potuit tanto post ante quietos 
inlicere ut cuperent vitam mutare priorem? 

170 at , credo , in tenebris vita ac merore iacebat, 
donec diluxit rerum genitalis origo. 
nam gaudere novis rebus debere videtur 
cui veteres obsunt : sed cui nil accidit aegri 
tempore in anteacto , cum pulchre degeret aevom , 

175 quid potuit novitatis amorem accendere tali ? 
quidve mali fuerat nobis non esse creatis ? 
natus enim debet quicumque est velle manere 
in vita , donec retinebit blanda voluptas : 
qui numquam vero vitae gustavit amorem 

180 nec fuit in numero , quid obest non esse creatum? 
exemplum porro gignundis rebus et ipsa 
notities hominum dis unde est insita primum , 
quid vellent facere ut scirent animoque yj^derent , 
quove modost umquam vis cognita principiorum y 

L85 quidque inter sese permutato ordine possent , 
si non ipsa dedit specimen natura creandi? 
namque ita multa modis multis primordia rerum 
ex infinito iam tempore percita plagis 
ponderibusque suis consuerunt concita ferri 

190 omnimodisque coire atque omnia pertemptare , 
quaecumque inter se possent congressa creare y 
ut non sit mirum , si in talis disposituras 
deciderunt quoque et in talis venere meatus , 
qualibus haec rerum i^entur nunc summa novanda. 

195 Quod si iam renim i^orem primordia quae sint , 
hoc tamen ex ipsis caeli rationibus ausim 
confirmare aliisque ex rebus reddere multis , 
nequaquam nobis divinitus esse paratam 
naturam rerum : tanta stat praedita culpa. 

200 principio quantum caeli tegit impetus ingens , 
inde avide partem montes silvaeque ferarum 
possedere , tenent rupes vastaeque paludes 
et mare , quod late terrarum distinet oras. 
inde duas porro prope partis fervidus ardor 

205 adsiduusque geli casus mortalibus aufert. 
quod superest arvi , tamen id natura sua vi 
sentibus obducat, ni yis humana resistat 
yitai causa yalido consueta bidenti 
ingemere et terram pressis proscindere aratris 

210 si non fecundas vertentes vomere glebas 
terraique solum subigentes cimus ad ortus , 
sponte sua nequeant liquidas existere in auras , 
et tamen interdum magno quaesita labore 
cum iam per terras frondent atque onmia florent , 

215 aut nimiis torret fervoribus aetherius sol 

aut subiti peremunt imbris gelidaeque pruinae , 
flabraque ventorum violento turbine vexant. 
praeterea genus horriferum natura ferarum 
humanae genti infestum terraque maiique 

220 cur alit atque auget? cur anui tempora morbos 
adportant? quare mors inmatura vagatur? 
tum porro puer , ut saevis proiectus ab undis 
navita, nudus humi iacet, infans , indigus omni 
vitali auxilio , cum primum in luminis oras 

225 nixibus ex alvo matris natura profudit, 

vagituque locum iugubri complet, ut aequumst 
cui tantum in vita restet transire malorum. 
at yariae crescunt pecudes armenta feraeque , 
nec crepitacillis opus est , nec cuiquam adhibendast 

230 almae nutricis blanda atque infracta loquella, 
nec varias quaerunt vestes pro tempore caeli , 
denique non armis opus est , non moenibus altis , 

qni sua tntentur, quando omnibus omnia large 
tellus ipsa parit naturaque daedala rerum. || 

235 Principio quoniam terrai corpus et umor 
aurarumque leyes animae calidique yapores , 
e quibus haec rerum consistere summa ridetur , 
onmia natiyo ac mortali corpore constant, 
debet eodem omnis mundi natura putari. 

240 quippe etenim, quorum partis et membra videmus 
corpore natiyo ac mortalibus esse Oguris , 
haec eadem ferme mortalia cemimus esse 
et nativa simul. quapropter maxima mundi 
cum videam membra ac partis consumpta regigni , 

245 scire licet caeli quoque item terraeque fnisse 
principiale aliquod tempus clademque futuram 

Illud in his rebus ne corripuisse rearis 
me mihi , quod terram atque ignem mortalia sumpsi 
esse , neque umorem dubitavi aurasque perire , 

250 atque eadem gigni rursusque augescere dixi , 
principio pars terrai nonnulla , perusta 
solibus adsiduis , multa pulsata pedum vi , 
pulyeris exhalat nebulam nubesque yolantis , 
quas yalidi toto dispergunt aSre yenti. 

255 pars etiam glebarum ad diluyiem reyocatur 
imbribus , et ripas radentia flumina rodunt. 
praeterea pro parte sua, quodcumque alid auget, 
redditur: et quoniam dubio procul esse yidetur 
omniparens eadem rerum commune sepulcrum , 

260 ergo terra tibi libatur et aucta recrescit. 

Quod superest , umore noyo mare flumina fontes 
semper abundare et latices manare perennis 
nil opus est yerbis : magnus decursus aquarum 
undique declarat. sed primum quicquid aquai 

265 tollitur , in sununaque fit ut nil umor abundet , 
partim quod yalidi yerrentes aequora yenti 
diminuunt radiisque retexens aetherius sol , 
partim quod supter per terras diditur omnis : 
percolatur enim yirus , retroque reraanat 

270 materies umoris et ad caput amnibus omnis 

oonvenit , inde super terras fluit ag^ine dulci 
qua via secta semel liquido pede detulit undaB. 

A6ra nunc ig^tur dicam , qui corpore toto 
innumerabiliter privas mutatur in horas. 

75 semper enim , quodcumque fluit de rebus , id omne 
aSris in magnum fertur mare ; qui nisi contra 
corpora retribuat rebus recreetque fluentis , 
omnia iam resoluta forent et in aSra versa : 
haut igitur cessat gigni de rebus et in res 

30 reccidere, adsidue quoniam fluere onmia constat. 
Largus item liquidi fons luminis , aetherius sol , 
inrigat adsidue caelum candore recenti 
suppeditatque noro confestim lumine lumen. 
nam primum quicquid fulgoris disperit ei , 

B5 quocumque accidit. id licet hinc cognoscere possis, 
quod simul ac primum nubes succedere soli 
coepere et radios inter quasi rumpere lucis , 
extemplo inferior pars horum disperit omnis , 
terraque inumbratur qua nimbi cumque feruntor; 

90 jit noscaa splendore noro res semper egere , 
et primum iactum fulgoris quemque perire, 
nec ratione alia res posse in sole videri , 
perpetuo ni suppeditet lucis caput ipsum. 
quin etiam noctuma tibi, terrestria quae sunt, 

96 lumina, pendentes lychni claraeque coniscis 
fulguribus pingues multa caligine taedae 
consimili properant ratione, ardore ministro , 
suppeditare novom lumen, tremere ignibus instant , 
instant, nec loca \nx inter quasi nipta relinquit: 

€0 usque adeo properanter ab omnibus ignibus ei 
exitium celeri celatur origine flammae. 
sic igitur solem lunam stellasque putandumst 
ex alio atque alio lucem iactare subortu 
et primum quicquid flammarum perdere semper; 

05 inviolabilia haec ne credas forte vigere. 

Denique non lapides quoque vinci cernis ab aevo, 
non altas turris ruere et putrescere saxa, 
non delubra deum simulacraque fessa fatisci, 

nec sanctum numen fati protoUere finfs 
310 posse neque adversus naturae foedera niti ? 

denique non monimenta virum dilapsa videmus , 

[quare proporro sibi cumque senescere credasl 

non ruere avolsos silices a montibus altis 

nec validas aevi vires perferre patique 
315 finiti? neque enim caderent avoisa repente, 

ex infinito quae tempore pertolerassent 

omnia tormenta aetatis , privata fragore. 
Denique iam tuere hoc , circum supraque quod omnem 

continet amplezu terram : si procreat ex se 
320 omnia, quod quidam memorant, recipitque perempta, 

totum nativo ac mortali corpore constat. 

nam quodcumque alias ex se res auget alitque , 

deminui debet, recreari, cum recipit res. 
Praeterea si nulla fuit genitalis origo 
325 terrarum et caeli semperque aetema fuere , 

cur supera beilum Thebanum et funera Troiae 

non alias ah'i quoque res cecinere po^tae? 

quo tot facta virum totiens cecidere neque usquam , 

aeternis famae monimentis insita florent? 
330 verum, ut opinor , habet novitatem summa, recensque 

naturast mundi neque pridem exordia cepit. 

quare etiam quaedam nunc artes expoliuntur, 

nunc etiam augescunt : nunc addita navigiis sunt 

multa , modo organici melicos peperere sonores , 
335 denique natura haec rerum ratioque repertast 

nuper , et hanc primus cum primis ipse repertus 

nunc ego sum in patrias qui possim vertere voces. 

quod si forte fuisse antehac eadem omnia credis , 

sed periisse hominum torrenti saecla vapore f 
340 aut cecidisse urbis magno vexamine mundi , 

aut ex imbribus adsiduis exisse rapaces 

per terras amnes atque oppida cooperuisse , 

tanto quique magis victus fateare necessest 

exitium quoque terrarum caelique futurum: 
345 nam cum res tantis morbis tantisque periclis 

temptarentur, ibi si tristior incubuisset 

caoBa , darent late cladem magnasque ruinas. 
nec ratione alia mortales esse videmur , 
inter nos nisi quod morbis aegrescimus idem 
dSOatque iili quos a vita natura removit. 

Praeterea quaecumque manent aeterna necessust 
aut, quia sunt solido cum corpore , respuere ictus 
nec penetrare pati sibi quicquam quod queat artas 
dissociare intus partis , ut materiai 
355 corpora sunt, quorum naturam ostendimus ante, 
aut ideo durare aetatem posse per omnem , 
plagamm quia sunt expertia , sicut inane est , 
quod manet intactum neque ab ictu fungitur hilum , 
aut etiam quia nuUa loci fit copia circum , 

360 quo quasi res possint discedere dissoluique , 
sicut summarum summa est aetema , neque extra 
qui locus est quo dissiliant , neque corpora sunt quae 
possint incidere et valida dissolvere plaga. 
at neque , uti docui, solido cum corpore mundi 

365 naturast, quoniam admixtumst in rebus inane, 

nec tamen est ut inane , neque autem corpora desunt , 
ex iniinito quae possint forte coorta 
comiere hanc rerum violento turbine summam 
aut aliam quamvis cladem inportare pericli , 

370 nec porro natura loci spatiumque profundi 
deiicit , exspargi quo possint moenia mundi , 
aut alia quavis possunt vi pulsa perire. 
haut igitur leti praeclusa est ianua caelo 
nec soli terraeque neque altis aequoris undis , 

375 sed patet immani et vasto respectat hiatu. 
quare etiam nativa necessumst coniiteare 
haec eadem: neque enim, mortali corpore quae sunt, 
ex iniinito iam tempore adhuc potuissent 
inmensi validas aevi contemnere vires. 

380 Denique tantopere inter se cum maxima mundi 
pugnent membra, pio nequaquam concita bello, 
nonne vides aliquam longi certaminis oUis 
posse dari finem, vel cum sol et vapor omnis 
omnibus epotis umoribus exsuperarint ? 

385 quod facere intendunt, neque adhuc conata patrantur: 
tantum suppeditant amnel ultraque minantur 
omnia diluviare ex alto gur^te ponti , 
nequiquam , quoniam verrentes aequora venti 
deminuunt radiisque retexens aetherius sol , 

390 et siccare prius confidunt omnia posse 

quam liquor incepti possit contingere iinem. 
tantum spirantes aequo certamine bellum 
magnis inter sc de rebus cemere certant, 
cum semel interea fuerit superantior ignis 

396 et semel , ut fama est, umor regnarit in arvis. 
ignis enim superat et lambens multa perussit , 
avia cum Phaethonta rapax vis solis equorum 
aethere raptavit toto terrasque per omnis : 
at pater omnipotens ira tum percitus acri 

400 magnanimum Phaethonta repenti fulminis ictu 
deturbavit equis in terram , solque cadenti 
obvius aetemam succepit lampada mundi , 
disiectosque redegft eqnos iunxitque trementis, 
inde suum per iter recreavit cuncta gubemans , 

405 scilicet , ut veteres Graium cecfnere poStae. 
quod procul a vera nimis est ratione repulsum. 
ignis enim superare potest ubi matedai 
ex infinito sunt corpora plura coorta , 
et pereunt res exustae torrentibus auris : 

410 inde cadunt vires aiiqua ratione revictae. 
umor item quondam coepit superare coortus, 
ut faipa est , homihum multas quando obruit urbis : 
inde ubi vis aliqua ratione aversa recessit , 
ex infim'to fuerat quaecumque coorta , 

415 constitemnt imbres et flumina vim minuerunt. 
Sed quibus ille modis confectus materiai 
fundarit terram et caelum pontique profunda , 
solis lunai cursus , ex ordine ponam. 
nam certe neque consilio primordia rerum 

420 ordme se suo quaeque sagaci mente locarunt 

nec quos quaeque darent motus pepigere profecto^ 
sed quia multa modis multis primordia rerom 

ex lAfinito iam tempore percita plagis 
ponderibusque suis consuerunt concita ferri 

25 omnimodisque coire atque omnia pertemptare , 
quaecumque inter se possent congressa creare , 
propterea fit uti magnum volgata per aevom 
omne genus coetus et motus experiundo 
tandem conreniant ea quae convecta repente 

30 magnarum rerum fiunt exordia semper , 
terrai maris et caeli generisque animantum. 

Hic neque tum solis rota cemi lumine largo 
altivolans poterat nec magni sidera mundi 
nec mare nec caelum nec denique terra neque aSr 

35 nec similis nostris rebus res ulla videri , 
sed nova tempestas quaedam molesque coorta 
omne genus de principiis , discordia quorum 
intenralla vias conexus pondera plagas 
concursus motus turbabat proella miscens , 

40 propter dissimilis formas variasque figuras 
quod non omnia sic poterant coniuncta manere 
nec motus inter sese dare convenientis. 
diffugere inde loci partes coepere , paresque 
cum paribus iungi res et discludere mundum 

45 membraque dividere et magnas disponere partes , 
hoc est, a terris altum secemere caelum, 
et sorsum mare uti secreto umore pateret , 
seorsus item puri secretique aetheris ignes. 
Quippe etenim primum terrai corpora quaeque, 

50 propterea quod erant gravia et perplexa, coibant 
in medio atque imas capiebant onmia sedes ; 
quae quanto magis inter se perplexa coibant , 
tam magis expressere ea quae mare sidera solem 
lunamque efficerent et magni moenia mundi : 

55 omnia enim magis haec e levibus atque rutundis 
seminibus multoque minoribu* sunt elementis 
quam tellus. ideo , per rara foramina , terrae 
partibus erumpens primus se sustulit aether 
ignifer et multos secum levis abstulit ignis, 

60 non alia longe ratione ac saepe videntur , 

aurea cum primum gemmantis rore per herbag 
matutina rubent radiati lumina solis , 
exhalare lacus nebulam fluviiq[ue perennes , 
ipsaque ut interdum tellus fumare videtur; 

466 omnia quae sursum cum conciliantur , in alto 
corpore concreto subtexunt uubila caelum. 
sic igitur tum se levis ac diffusilis aether 
corpore concreto circumdatus undique flexit 
et late diffusus in omnis undique partis 

470 omnia sic avido complexu cetera saepsit. 
hunc exordia sunt solis lunaeque secuta, 
interutraque globi quorum vertuntur ib auris; 
quae neque terra sibi adscivit nec maximus aether , 
quod neque tam fuerunt gravia ut deprejssa sederent, 

475 nec levia ut possent per summas labier oras , 
et tamen interutraque ita sunt , ut corpora viva 
versent et partes ut mundi totius extent; 
quod genus in nobis quaedam licet in statione 
membra manere , tamen cum sint ea quae moveantur. 

480 his igitur rebus retractis terra repente, 

maxuma qua nunc se ponti plaga caerula tendit, 
succidit et salso suffudit gurgite fossas. 
inque dies quanto circum magis aetheris aestus 
et radii solis cogebant undique terram , 

485 verberibus crebris extrema a limini' parte 
in medio ut propulsa suo condensa coiret , 
tam magis expressus salsus de corpore sudor 
augebat mare manando camposque natantis , 
et tanto magis illa foras elapsa volabant 

490 corpora multa vaporis et aSris , altaque caeli 
densebant procul a terris fulgentia templa. 
sidebant campi , crescebant montibus altis 
ascensus : neque enim poterant subsidere saxa 
nec pariter tantundem omnes succumbere partis. 

495 Sic igitur terrae concreto corpore pondus 
constitit , atque onmis mundi quasi limus in imum 
confluxit gravis et subsedit funditus ut faex; 
inde mare , inde a@r , inde aether igmTer ipse 

corporibufl liquidis sunt omnia pura relicta 

00 et levioraaliis alia, et liquidissimus aether 
atque levissimus aerias super influit auras , 
nec liquidum corpus turbantibus a^ris auris 
commiscet. sinit hic violentis omnia verti 
turbinibus , sinit incertis turbare procellis , 

i05 ipse suos ignis certo fert impete labens. 

nam modice fluere atque uno posse aethera nisu 
significat Pontos , mare certo quod fluit aestu 
unum labendi conservans usque tenorem. 
II Motibus astrorum nunc quae sit causa canamus. 

•10 principio magnus caeli si vortitur orbis , 
ex utraque poium parti premere aera nobis 
dicendum est extraque tenere et claudere utrimque ; 
inde alium supra fluere atque intendere deorsum , 
hino alium supter, contra qui subrehat orbem; 

15 ut fluvios versare rotas atque austra videmus. 
quo volvenda micant aetemi sidera mundi. 
est etiam quoque uti possit caeium omne manere 
in statione , tamen cum lucida signa ferantur : 
sive quod inclusi rapidi sunt aetheris aestus , 

20 quaerentesque viam circumversantur et ignes 
passim per caeli volvunt immania templa ; 
sive aliunde fluens alicunde extrinsecus aSr 
versat agens ignis ; sive ipsi serpere possunt 
quo cuiusque cibus vocat atque invitat puntis, 

26 flammea per caelum pascentis corpora passim. 
nam quid in hoc mundo sit eorum ppnere certum 
difficile est: sed quid possit fiatque per omne 
in variis mundis varia ratione creatis, 
id doceo , plurisque sequor disponere causas , 

30 motibus astrorum quae possint esse per omne ; 
e quibus una tamen siet hic quoque causa necessest , 
quae vegeat motum signis : sed quae sit earum 
praecipere hautquaquamst pedetemtim progredientis. || 
Terraque ut in media mundi regione quiescat, 

35 evanescere paulatim et decrescere pondus 
convenit, atque aliam naturam supter habere , 



140 V 

ex ineunte aevo coniunctam atque oniter aptara 
partibus a^riis mundi , quibus insita vivit. 
propterea non est oneri neque deprimit auras ; 

540 ut sua cuique homini nullo sunt pondere membra , 
nec caput est oneri collo , nec denique totnm 
corporis in pedibus pondus sentimus inesse : 
at quaecumque foris veninnt inpostaque nobis 
pondera sunt laedunt , permulto saepe minora. 

545 usque adeo magni refert qnid quaeque aveat res. 
sic ig^tur tellus non est aliena repente 
allata atque auris aliunde obiecta alienis , 
sed pariter prima concepta ab origine mundi 
certaque pars eius , quasi nobis membra, videntur. 

550 praeterea grandi tonitm concussa repente 
terra supra quae se sunt concutit omnia motu; 
quod facere haut uUa posset ratione, nisi esset 
partibus a^riis mundi caeloque revincta : 
nam communibus inter se radicibns haerent 

555 ex ineunte aevo coniuncta atque uniter apta. 
nonne vides etiam quam magno pondere nobis 
sustineat corpus tenuissima vis animai 
propterea quia tum coniuncta atque uniter apta est? 
denique iam saltu pemici tollere corpus 

560 quid potis est nisi vis animi, quae membra gubemat? 
ianme vides quantum tenuis natura ralere 
possit , ubi est coniuncta gravi cum corpore , ut a6r 
coniunctus terris et nobis est animi vis? 
Nec nimio solis maior rota nec minor ardor 

565 esse potest , nostris quam sensibus esse videtur. 
nam quibus e spatiis cumque ignes lumina possunt 
adicere et calidum membris adflare vaporem , 
nil illa his intervallis de corpore libant 
flammarum, nil ad speciem est contractior ignis. 

570 proinde , calor quoniam solis lumenque profusuro 
perveniunt nostros ad sensus et loca mulcent , 
forma quoque hinc solis debet filumque videri , 
nil adeo ut possis plus aut minus addere, vere. 
lunaque sive notho fertur loca lumine lustrans, 

575 Bire suam proprio iactat de corpore lucem , 
quidquid id est , nilo fertur maiore ligura 
qnam , nostris oculis qua cemimus , esse yidetur. 
nam prius omnia, quae longe semota tuemnr 
a^ra per multum , specie confusa videntur 

580 pam minui lilum. quapropter luna necesse est, 
quandoquidem claram speciem certamque Oguram 
praebet , ut est oris extremis cumque notata 
quantaque quantast hinc nobis videatur in alto. 
postremo quoscumque vides hinc aetheris ignes , 

S85 quandoquidem quoscumque in terris cemimu*, flammaB 
dum tremor est claras , dum ceraitur ardor eorum , 
perpanrom quiddam interdum mutare videtur 
alteram utram in partem lilum, quo longius absunt, 
scire licet perquam pauxillo posse minores 

590 esse vel exigua maioris parte brevique. 

Ulud item non est mirandum , qua ratione 
tantulus ille queat tantum sol mittere lumen , 
quod maria ac terras omnis caelumque rigando 
compleat et calido perfundat cuncta vapore. 

)95 nam licet hinc mundi patefactum totius unum 
largifluum fontem scatere atque erumpere lumen , 
ex omni mundo quia sic elementa vaporis 
undique conveniunt et sic coniectus eorum 
confluit , ex uno capite hic ut profluat ardor. 

ioo nonne vides etiam quam late parvus aquai 
prata riget fons interdum campisque redundet? 
est etiam quoque uti non magno solis ab igni 
a^ra percipiat calidis fervoribus ardor , 
opportunus ita est si forte et idoneus a^r, 

i05 ut queat accendi parvis ardoribus ictus; 

quod genus interdum segetes stipulamque videmus 
accidere ex una scintilla incendia passim. 
forsitan et rosea sol alte lampade lucens 
possideat multum caecis fervoribus ignem 

ilO circum se , nullo qui sit fulgore notatus , 
aestifer ut tantum radiorum exaugeat ictum. 
Nec ratio solis simplex reclusa patescit. 

quo pacto aestms e partibus aegocerotis 
brumalis adeat flexus atque inde revertens 

615 cancri se ut rertat metas ad solstitialis , 
lunaque mensibus id spatium videatur obire , 
annua sol in quo consumit tempora cursu. 
non, inquam, simplex his rebus reddita causast. 
nam iieri vel cum primis id posse videtur, 

620 Democriti quod sancta viri sententia ponit , 

quanto quaeque magis sint terram sidera propter, 
tanto posse minus cum caeli turbine ferri: 
evanescere enim rapidas illius et acris 
imminui supter viris , ideoque relinqui 

626 paulatim solem cum posterioribu' signis , 
inferior multo quod sit quam fervida signa. 
et magis hoc lunam: quanto demissior eius 
cursus abest procul a caelo terrisque propinquat, 
tanto posse minus cum signis tendere cursum. 

630 flaccidlore etenim quanto iam turbine fertur 
inferior quam sol , tanto magis omnia signa 
hanc adipiscuntur circum , praeterque feruntur. 
propterea fit ut haec ad signum quodque reverti 
mobilius videatur , ad hanc quia signa revisunt. 

635 fit quoque ut e mundi transversis partibus a£r 
alternis certo fluere alter tempore possit, 
qui queat aestivis solem detrudere signis 
brumalis usque ad flexus gelidumque rigorem, 
et qui reiciat gelidis a frigoris umbris 

640 aestiferas usque in partis et fervida signa. 
et ratione pari iunam stellasque putandumst, 
quae volvunt magnos in magnis orbibus annos , 
a^ribus posse altemis e partibus ire. 
nonne vides etiam diversis nubila ventis 

645 diversas ire in partis inferna supemis ? 

qui minus illa queant per magnos aetheris orbis 
aestibus inter se diversis sidera ferri? 

At nux obruit ingenti caligine terras , 
aut ubi de longo cursu sol ultima caeli 

650 impulit atque suos efflavit languidus ignls 

concussos itere et labefactos adre multo , 
aut quia sub terras cursum convortere cogit 
vis eadem, supra quae terras pertulit orbem. 
Tempore item certo roseam Matuta per oras 

655 aetheris auroram differt et lumina pandit, 
aut qm*a sol idem , sub terras ille revertens , 
anticipat caelum radiis accendere temptans , 
aut qnia conreniunt ignes et semina multa 
confluere ardoris consuerunt tempore certo , 

660 quae faciunt solis nova semper lumina gigni: 
quod genus Idaeis fama est e montibus altis 
dispersos igm's orienti lumine cemi , 
inde coire globum quasi in unum et coniicere orbem. 
nec tamen illud in his rebus mirabile debet 

565 esse , quod haec ignis tam certo tempore possunt 
semina confluere et solis reparare nitorem. 
multa videmus enim , certo quae tempore iiunt 
omnibus in rebus. florescunt tempore certo 
arbusta et certo dimittunt tempore florem: 

670 nec minus in certo dentes cadere imperat aetas 
tempore et inpubem molli pubescere veste 
et pariter mollem malis demittere barbam : 
fulmina postremo , nix, imbres , nubila , yenti , 
non nimis incertis fiunt in partibus anni. 

575 namque ubi sic fuerunt causarum exordia prima 
atque ita res mundi cecidere ab origine prima , 
consequS quoque iam redeunt ex ordine certo. 

Crescere itemque dies licet et tabescere noctes, 
et minui iuces , cum sumant augmina noctes , 

680 aut quia sol idem sub terras atque superne 
imparibus currens amfractibus aetheris oras 
partit et in partis non aequas dividit orbem , 
et quod ab alterutra detraxit parte , reponit 
eius in adversa tanto plus parte relatus , 

685 donec ad id signum caeli pervenit , ubi anni 
nodus noctumas exaequat lucibus umbras : 
nam medio cursu flatus aquilonis et austri 
distinet , aeqnato caelum discrimine metans, 



144 V 

propter signiferi posituram totius orbig 

690 obliqui , terras et caelum lumine lustrans 
annua sol in quo concludit tempora serpens, 
ut ratio declarat eorum q[ui loca caeli 
oronia dispositis signis omata notarunt. 
aut quia crassior est certis in partibus a£r, 

695 sub terris ideo tremulum iubar haesitat igm'8 

nec penetrare potest facile atque emergere ad oitiu: 
propterea noctes hiberno tempore longae 
cessant, dum veniat radiatum insigne diei. 
aut etiam , quia sic altemis partibus anni 

700 tardius et citius consuerunt confluere ignes , 
qui faciunt solem certa desurgere parte 
propterea iit uti videantur dicere reram. 

Luna potest solis radiis percussa nitere, 
inque dies magis id lumen convertere nobis 

705 ad speciem, quantum solis secedit ab orbi, 
donique eum contra pleno bene lumine fulsit 
atque oriens obitus eius super edita vidit: 
inde minutatim retro quasi condere lumen 
debet item , quanto propius iam solis ad ignem 

710 labitur ex alia signorum parte per orbem ; 
ut faciunt, lunam qui fingunt esse pilai 
consimilem cursnsque viam sub sole tenere. 
est etiam quare proprio cum lumine possit 
volvier et varias splendoris reddere formas: 

715 corpus enim licet esse aliud, quod fertur et una 
labitur omnimodis occursans officiensque , 
nec potis est cemi , quia cassum lumine fertur. 
versarique potest, globus ut sit forte pilai 
dimidia ex parti candenti lumine tinctus, 

720 versandoque globum variantis edere formas, 

doniqne eampartem, quaecumque estignibus aucta, 
ad speciem vertit nobis oculosque patentis : 
inde minutatim retro contorquet et aufert 
luciferam partem glomeraminis atque pilai; 

725 ut Babylonica Chaldaeum doctrina refutans 
astrologorum artem contra convincere tendit, 

proinde quasi id fieri nequeat quod pugnat uterqae , 
aut minus hoc illo sit cur amplectier ausis. 
denique cur nequeat semper nova luna creari 

^30 ordine formarum certo certisque figuris , 
inque dies privos aborisci quaeque creata 
atque alia illius reparari in parte locoque , 
diifficilest ratione docere et vincere verbis, 
ordine cum possint tam certo multa creari. 

735 it ver et Venus , et veris praenuntius ante 
pennatus graditur zephyrus , vestigia propter 
Flora quibus mater praespargens ante viai 
cuncta coloribus egregiis et odoribus opplet. 
inde loci sequitur calor aridus et comes una 

740 pulverulenta Ceres et etesia flabra aquilonum. 
inde autumnus adit, graditur simul Euhius Euan. 
inde aliae tempestates ventique secuntur , 
altitonans ydltnrnus et auster fulmine pollens. 
tandem bruma niyes adfert pigrnmque rigorem , 

745 prodit hiems , sequitur crepitans hanc dentibus algor. 
quo minus est mirum , si certo tempore luna 
gignitur et certo deletur tempore rusus , 
cum fieri possint tam certo tempore multa. 
Solis item quoque defectus lunaeque latebras 

750 pluribus e causis fieri tibi posse putandumst. 
nam cur luna queat terram secludere solis 
lumine et a terris altum caput obstruere ei, 
obiciens caecum radiis ardentibus orbem; 
tempore eodem aliut facere id non posse putetur 

755 corpus, quod cassum labatur lumine semper? 
solque suos etiam dimittere languidus ignis 
tempore cur certo nequeat , recreareque lumen , 
cum loca praeteriit flammis infesta per auras , 
quae faciunt ignis interstingui atque perire ? 

760 et cur terra qneat lunam spoliare vicissim 
lumine et oppressum solem super ipsa tenere , 
menstrua dum rigidas coni perlabitur umbras ; 
tempore eodem aliut nequeat succurrere lunae 
corpus vel supra solis perlabier orbem , 

LUCRETIUS . 10 

765 quod radios interrumpat lumenque profusum ? 
et tamen ipsa suo si fulgit luna nitore , 
cur nequeat certa mundi languescere parte , 
dum loca luminibus propriis inimica per exit ? 

Quod superest , quoniam magni per caerula mundi 

770 qua fieri quicquid posset ratione resolvi , 
solis uti varios cursus lunaeque meatus 
noscere possemus quae vis et causa cieret , 
quove modo possent offecto lumine obire 
et neque opinantis tenebris obducere terras , 

775 cum quasi conivent et aperto lumine rursum 
omnia convisunt clara loca candida luce , 
nunc redeo ad mundi novitatem et mollia terrae 
arva , novo fetu quid primum in luminis oras 
tollere et incertis crerint committere ventis. 

780 Principio genus herbarum viridemque nitorem 
terra dedit circum collis camposque per omnis , 
florida fulserunt viridanti prata colore , 
arboribusque datumst variis exinde per auras 
crescendi magnum inmissis certamen habenis. 

785 ut pluma atque pili primum saetaeque creantur 
quadripedum membris et corpore pennipotentum , 
sic nova tum tellus herbas virgultaque primum 
snstulit , inde loci mortalia saecla creavit 
multa modis multis yaria ratione coorta. 

790 nam neque de caelo cecidisse animalia possunt , 
nec terrestria de salsis exisse lacunis : 
linquitur ut merito matemum nomen adepta 
terra sit , e terra quoniam sunt cuncta creata. 
multaque nunc etiam existunt animalia terris , 

795 imbribus et calido solis concreta vapore ; 
quo minus est mirum , si tum sunt plura coorta 
et maiora, nova tellure atque aethere adulta. 
principio genus alituum yariaeque volucres 
ova relinquebant exclusae tempore yemo , 

800 folliculos ut nunc teretis aestate cicadae 
lincunt sponte sua victum vitamque petentes. 
tum tibi terra dedit passim mortalia saecla. 

muUus enim calor atque umor superabat in arvis: 
hoc ubi quaeque loci re^'o opportuna dabatur, 

^5 crescebant uteri terram radicibus apti; 
quo8 ubi tempore maturo patefecerat aetas 
infantum, fugiens umorem aurasque petessens, 
convertebat ibi natura foramina terrae 
et sucum venis cogebat fundere apertis 

810 consimilem lactis , sicut nunc femina quaeque 
cum peperit , dulci repletur lacte , quod omnis 
impetus in manmias convertitur ille alimenti. 
terra cibum pueris , vestem vapor , herba cubile 
praebebat multa et molli lanugine abundans. 

815 at novitas mundi nec frigora dura ciebat 
nec nimios aestus nec magnis viribus auras. 
omnia enim pariter crescunt et robora sumunt. 

Quare etiam atque etiam matemum nomen adepta 
terra tenet merito , quoniam genus ipsa creavit 

820 humanum atque animal prope certo tempore fudit 
onme , quod in magnis bacchatur montibu' passim , 
a^riasque simul volucres variantibu' formis. 
sed quia finem aliquam pariendi debet habere , 
destitit , ut mulier spatio defessa vetusto. 

825 mutat enim mundi naturam totius aetas , 
ex alioque alius status excipere omnia debet , 
nec manet ulla sui similis res : omnia migrant , 
onmia commutat natura et vertere cogit. 
namque aliut putrescit et aevo debile languet, 

830 porro aliut clarescit et e contemptibus exit. 
sic igitur mundi naturam totius aetas 
mutat , et ex alio terram status excipit alter , 
quod pote uti nequeat, possit quod non tulit ante. 
Multaque tum tellus etiam portenta creare 

835 conatast mira facie membrisque coorta, 

androgynum, interutraque nec utrum, utrimque remotumi 
orba pedum partim , manuum viduata vicissim , 
muta sine ore etiam , sine voltu caeca reperta , 
vinctaque membrorum per totum corpus adhaesu , 

640 nec facere ut possent quicquam nec cedere quoquam 

10* 

nec vitare malum nec sumere quod foret usub. 
cetera de genere hoc monstra ac portenta creabat, 
nequiquam, quoniam natura absterruit auctum, 
nec potuere cupitum aetatis tangere florem 

846 nec reperire cibum nec iungi per Yeneris res. 
multa videmus enim rebus concurrere debere, 
ut propagando possint procudere saecla ; 
pabula primum ut sint , genitalia deinde per artus 
semina qua possint membris manare remissa, 

860 feminaque ut maribus coniungi possit avere , 
mutua qui mutent inter se gaudia uterque. 

Hultaque tum interiisse animantum saecla necessest 
nec potuisse propagando procudere prolem. 
nam quaecumque vides vesci vitalibus auris, 

866 aut dolus aut virtus aut denique mobilitas est 
ex ineunte aevo genus id tutata reservans : 
multaque sunt., nobis ex utilitate sua qnae 
commendata manent, tutelae tradita nostrae. 
principio genus acre leonum saevaque saeck 

860 tutatast virtus , volpes dolus, et fuga cervos. 
at levisomna canum fido cum pectore corda, 
et genus omne quod est veterino semine partum, 
lanigeraeque simul pecudes et bucera saecla 
omnia sunt hominum tutelae tradita, Hemmi: 

866 nam cupide fugere feras , pacemque secuta 
sunt et larga suo sine pabula parta labore , 
quae damus utilitatis eorum praemia causa. 
at quis nil horum tribuit natura , nec ipsa 
sponte sua possent ut vivere nec dare nobis 

870 utilitatem aliquam , quare pateremur eorum 
praesidio nostro pasci genus esseque tutum , 
scilicet , haec aliis praedae lucroque iacebttit 
indupedita suis fatalibus omnia vinclis, 
donec ad interitum genus id natura redegit. 

876 Sed neque Centauri fuerunt, nec tempore in ullo 
esse queunt duplici natura et corpore bino 
ex alienigenis membris compacta, potestas 
hinc illinc parilis quis non superesse potissit. 

id licet hinc quamvis hebeti cognoscere corde. 

880 principio circum tribns actis impiger annis 

fioret equns , pner haut quaquam: nam saepe etiam nunc 
nbera mammarum in somnis lactantia quaeret : 
post ubi equum validae vires aetate senecta 
membraque deficiunt fugienti languidayita, 

885 tum demum puens aevo florente iuyentas 
occipit et molli vestit lanugine malas ; 
ne forte ex homine et veterino semine equorum 
confieri credas Cetitauros posse neque esse , 
aut rabidis canibus succinctas semimarinis 

890 corporibus Scyllas , et cetera de genere horum , 
inter se quorum discordia membra videmus ; 
quae neque florescunt pariter nec robora sumunt 
corporibus neque proiciunt aetate senecta , 
nec simili Yenere ardescunt nec moribus unis 

895 conyeniunt , neque sunt eadem iucunda per artus. 
quippe videre licet pinguescere saepe cicuta 
barbigeras pecudes , homini quae est acre venenum. 
denique flamma quidem cum corpora fulva l^onum 
tam soleat torrere atque urere quam genus omne 

900 visceris in terris quodcumque et sanguinis extet, 
qui fieri potuit, triplici cum corpore ut una, 
prima leo , postrema draco , media ipsa , Chimaera 
ore foras acrem flaret de corpore flammam? 
quare etiam tellure nova caeloque recenti 

905 talia qui fingit potuisse animalia gigni , 
nixus in hoc uno novitatis nomine inani , 
multa licet simili ratione efi^utiat ore , 
aurea tum dicat per terras flumina vulgo 
fluxisse , et gemmis florere arbusta suSsse , 

910 aut hominem tanto membrorum esse impete natum , 
trans maria alta pedum nisus ut ponere posset 
et manibus totum circum se vertere caelum. 
nam quod multa fuere in terris semina rerum 
tempore quo primui^ tellns animalia fudit , 

915 nil tamen est signi mixtas potuisse creari 

inter se pecudes compactaque membra animantum , 

propterea quia quae de terris nunc quoque abundant 
herbarum genera ac fruges arbustaque laeta 
non tamen inter se possunt complexa creari, 

920 sed vis quaeque suo ritu procedit , et omnes 
foedere naturae certo discrimina servant. 

At genus humanum multo fuit illud in arvis 
durius , ut decuit , tellus quod dura creasset , 
et maioribus et solidis magis ossibus intus 

925 fundatnm, validis aptum per viscera nervis, 
nec facile ex aestu nec f^igore quod caperetur , 
nec novitate cibi nec labi corporis uUa. 
multaque per caelum soh's volventia lustra 
volgivago vitam tractabant more ferarum. 

930 nec robustus erat curvi moderator aratri 
quisquam, nec scibat ferro molirier arva 
nec nova defodere in terram virgulta neque altis 
arboribus veteres decidere falcibu* ramos. 
quod sol atque imbres dederant , quod terra crearat 

935 sponte sua, satis id placabat pectora donum. 
glandiferas inter curabant corpora quercus 
plerumque : et quae nunc hiberno tempore cernis 
arbita puniceo fieri matura colore , 
plurima tum tellus etiam maiora ferebat. 

940 multaque praeterea novitas tum florida mundi 
pabula dura tulit , miseris mortalibus ampla. 
at sedare sitim fluvii fontesque vocabant, 
ut nunc montibus e magnis decursus aquai 
clarigitat late sitieiitia saecla ferarum. 

945 denique nota vagi silvestria templa tenebant 
nympharum, quibus e scibant umori* fluenta 
lubrica proluvie larga lavere umida saxa, 
uinida saxa , super viridi stillantia musco , 
et partim plano scatere atque erumpere campo. 

950 necdum res igni scibant tractare neque uti 
pellibus et spoliis corpus vestire ferarum , 
sed nemora atque cavos montis silvasque coIeIy«at « 
et frutices inter condebant squalida membra , 
verbera ventorum vitare imbrisque coacti. 

955 nec commmie bonum poterant spectare , neque ullls 
moribus inter se scibant nec legibus uti. 
quod cuique obtulerat praedae fortuna, ferebat 
sponte sua sibi quisque valere et yivere doctus. 
et Venus in silvis iungebat corpora amantum: 
960 conciliabat enim vel mutua quamque cupido 
vel violenta viri vis atque inpensa libido 
vel pretium , glandes atque arbita vel pira lecta. 
et manuum mira freti virtute pedumque 
consectabantur silvestria saecla ferarum , 

965 multaque vincebant , vitabant pauca latebris , 
saetigerisque pares subus 
missilibus saxis et magno pondere clavae. 

silvestria membra 
nuda dabant terrae , nocturno tempore capti , 

970 circum se foliis ac frondibus involventes. 

nec plangore diem magno solemque per agros 
quaerebant pavidi palantes noctis in umbris , 
sed taciti respectabant somnoque sepulti , 
dum rosea face sol inferret lumina caelo : 

975 a parvis quod enim consuerant cernere semper 
alterno tenebras et lucem tempore gigni, 
non erat ut fieri posset mirarier umquam 
nec diffidere , ne terras aeterna teneret 
nox in perpetuum detracto lumine solis. 

980 sed magis iilud erat curae , quod saecla ferarum 
infestam miseris faciebant saepe quietem : 
eiectique domo fugiebant saxea tecta 
spumigeri suis adventu validive leonis , 
atque intempesta cedebant nocte paventes 

985 hospitibus saevis instrata cubilia fronde. 

Nec nimio tum plus quam nunc mortalia saecla 
dulcia linquebant labentis lumina vitae. 
unus enim tum quisque magis deprensus eorum 
pabula viva feris praebebat , dentibus haustus , 

990 et nemora ac montis gemitu silvasque replebat , 
viva videns vivo sepeliri viscera busto. 
at quos eifugium servarat corpore adeso, 

posterius tremulas super ulcera tetra tenentes 
palmas horriferis accibant vocibus Orcum , 
995 donique eos vita privarant vermina saeva , 
expertis opis , ignaros quid volnera vellent. 
at non multa virum sub signis milia ducta 
una dies dabat exitio , nec turbida ponti 
aequora fligebant navis ad saxa virosque. 

1000 hic temere in cassum frustra mare saepe coortum 
saevibat leviterque minas ponebat inanis , 
nec poterat quemquam placidi pellacia ponti 
subdola pellicere in fraudem ridentibus undis. 
[improba navigii ratio tum caeca iacebat] 

L005 tum penuria deinde cibi languentia leto 

membra dabat , contra nunc rerum copia mersat. 
illi inprudentes ipsi sibi saepe venenum 
vergebant , nunc dant aliis sollertius ipsum. 

Inde casas postquam ac pellis ignemque pararunt , 

1010 et mulier coniuncta viro concessit in unum 
coniugium , prolemque ex se videre creatam , 
tum genus humanum primum moUescere coepit. 
igm's enim curavit ut alsia corpora frigus 
non ita iam possent caeli sub tegmine ferre , 

1015 et Yenus inminuit viris , puerique parentum 
blanditiis facile ingenium fregere superbum. 
tunc et amicitiem coeperunt iungerd aventes 
finitimi inter se nec laedere nec violari , 
et pueros commendarunt muliebreque saeclum y 

1020 vocibus et gestu cum balbe significarent 

imbecillorum esse aequum misererier omnis. 
nectamen omnimodis poterat concordia gigni, 
sed bona magnaque pars servabat foedera caste : 
aut genus humanum iam tum foret omne peremptum ^ 

1025 nec potuisset adhuc perducere saecla propago. 
At varios linguae sonitus natura subegit 
mittere , et utilitas expressit nomina rerum , 
non alia longe ratione atque ipsa videtur 
protrahere ad gestum pueros infantia linguae , 

loao cum facit ut digito quae sint praesentia monstrent. 

seDtit enim yini quisque suam quoad possit abnti. 
cornua nata prius vitulo quam frontibus extent , 
illis iratus petit atque infestus inurget. 
at catuli pantherarum scymnique leonum 

035 nnguibus ac pedibus iam tum morsuque repugnant, 
yix etiam cum sunt dentes unguesque creati. 
alituum porro genus alis omne videmus 
fidere et a pinnis tremulum petere auxiliatum. 
proinde putare aliquem tum nomina distribuisse 

040 rebus , et inde homines didicisse vocabula prima , 
desiperest. nam cur hic posset cuncta notare 
Yocibus et varios sonitus emittere linguae , 
tempore eodem alii facere id non quisse putentur? 
praeterea si non alii quoque vocibus usi 

.045 inter se fuerant , unde insita notities est 

utilitatis et unde data est huic prima potestas , 
quid vellet , facere ut scirent animoque viderent? 
cogere item pluris unus victosque domare 
non poterat , rerum ut perdiscere nomina vellent. 

L050 nec ratione docere ulla suadereque surdis , 

quid sit opus facto, facilest: neque enim paterentur, 
nec ratione ulla sibi ferrent amplius auris 
vocis inauditos sonitus obtundere frustra. 
postremo quid in hac mirabile tantoperest re , 

L055 si genus humanum, cui vox et lingua vigeret, 
pro vario sensu varia res voce notaret? 
cum pecudes mutae , cum denique saecla ferarum 
dissimilis soleant voces variasque ciere , 
cum metus aut dolor est et cum iam gaudia gliscunt. 

1060 quippe etenim licet id rebus cognoscere apertis. 
inritata canum cum primum inmane Molossum 
mollia rlcta fremunt duros nudantia dentes , 
longe alio sonitu rabie restricta minantur, 
et cum iam latrant et vocibus omnia complent : 

1065 et catulos blande cum lingua lambere temptant, 
aut ubi eos iactant pedibus morsuque petentes 
suspensis teneros minitantur dentibus haustus , 
longe alio pacto gannitu vocis adulant, 

et cum deseiti baubantur in aedibus , aut cam 

1070 plorantis fugiunt summisso corpore plagas. 
denique non hinnitus item differre videtur , 
inter equas ubi equus florenti aetate iuvencus 
pinnigeri saevit calcaribus ictus amoris , 
et fremitum patulis ubi naribus edit ad arma , 

1075 et cum sic alias concussis artibus hinnit? 
postremo genus alituum variaeque volucres , 
accipitres atque ossifragae mergique marinis 
fluctibus in salso victum vitamque petentes , 
longe alias alio iaciunt in tempore voces , 

1080 et quom de victu certant praedaeque repugnant : 
et partim mutant cum tempestatibus una 
raucisonos cantus , comicum ut saecla vetusta 
corvorumque greges ubi aquam dicuntur et imbris 
poscere et interdum ventos aurasque vocare. 

1085 ergo si varii sensus animalia cogunt , 

muta tamen cum sint , varias emittere voces , 
quanto mortalis magis aequumst tum potuisse 
dissimilis alia atque alia res voce notare ! 
II Ulud in his rebus tacitus ne forte requiras, 

1090 fulmen detulit in terram mortalibus ignem 
priniitus , inde omnis flammarum diditur ardor : 
multa videmus enim caelestibus inlita flammis 
fulgere , cum caeli donavit plaga vapore. 
et ramosa tamen cum ventis pulsa vacillans 

1095 aestuat in ramos incumbens arboris arbor, 
exprimitur validis extritus viribus ignis 
et micat interdum flammai fervidus ardor, 
mutua dum inter se rami stirpesque teruntur. 
quorum utrumque dedisse potest mortalibus ignem. 

1100 inde cibum coquere ac flammae mollire vapore 
sol docuit , quoniam mitescere multa videbant 
verberibus radiorum atque aestu victa per agros. 
Inque dies magis hi victum vitamque priorem 
commutare novis monstrabant rebu* bem*gni , 

1105 ingenio qui praestabant et corde vigebant. 
condere coeperunt urbis arcemque locare 

r praesidinm reges ips! sibi perfugiumque , 

[ et pecus atque agros divisere atque dedere 

pro facie cuiusque et viribus ingenioque : 

1110 nam facies multum valuit viresque vigorque. 
posterius res inventast aurumque repertum , 
quod facile et validis et pulchris dempsit honorem : 
dfyitioris enim sectam plerumque secuntur 
quamlubet et fortes et pulchro corpore creti. 

1115 quod siquisYera vitam ratione gubemet, 
divitiae grandes homini sunt vivere parce 
aequo animo : neque enim est umquam penuria parvi. 
at claros homines voluerunt se atque potentes , 
ut fundamento stabili fortuna maneret 

1120 et placidam possent opulenti degere vitam , 

nequiquam, quoniam ad summum succedere honorem 
certantes iter infestum fecere viai , 
et tamen e summo, quasi fulmen, deicit ictos 
invidia interdum contemptim in Tartara taetra; 

1125 ut satius multo iam sit parere quietum 

quam regere imperio res velle et regna tenere. 
proinde sine in cassum defessi sanguine sudent , 
angustum per iter luctantes ambitionis ; 
quandoquidem sapiunt alieno ex ore petuntque 

1130 res ex auditis potius quam sensibus ipsis, 

nec magis id nunc est neque erit mox quam fuit ante , 
invidia quoniam , ceu fulmine , summa vaporant 
plerumque et quae sunt aliis magis edita cumque. 
Ergo regibus occisis subversa iacebat 

1135 pristina maiestas soliorum et sceptra superba , 
et capitis summi praeclarum insigne cruentum 
sub pedibus vulgi magnum lugebat honorem : 
nam cupide conculcatur nimis ante metutum. 
res itaque ad summam faecem turbasque redibat , 

1140 imperium sibi cum ac summatum quisque petebat. 
inde magistratum partim docuere creare , 
iuraque constituere , ut vellent legibus uti. 
nam genus humanum , defessum vi colere aevom , 
ex inimicitiis languebat; quo magis ipsum 

1145 sponte sua cecidit sub leges artaque iura. 
acrius ex ira quod enim se quisqne parabat 
nlcisci quam nunc concessnmst legibus aequis , 
hanc ob rem est homines pertaesum vi colere aeyom. 
inde metus maculat poenarum praemia vitae. 

1150 circumretit enim vis atque iniuria quemque , 
atque unde exortast , ad eum plerumque revertit y 
nec facilest placidam ac pacatam degere Yitam 
qui violat factis communia foedera pacis : 
etsi fallit enim divom genus humanumque , 

1155 perpetuo tamen id fore clam diffidere debet ; 
quippe ubi se multi per somnia saepe loquentes 
aut morbo delirantes protraxe ferantur 
et celata mala in medium et peccata dedisse. [[ 
Nunc quae causa deum per magnas numina gentis 

L160 peryulgarit et ararum compleverit urbis 
suscipiendaque curarit sollemnia sacra, 
quae nunc in magnis florent sacra rebu' locisque , 
unde etiam nunc est mortalibus insitus horror , ' 
qui delubra deum nova toto suscitat orbi 

1165 terrarum et festis cogit celebrare diebus , 
non ita difficilest rationem reddere verbis. 
quippe etenim iam tum divom mortalia saecla 
egregias animo ^Eicies vigilante videbant , 
et magis in somnis mirando corporis auctu. 

1170 his igitur sensum tribuebant propterea quod 
membra movere videbantur vocesque superbas 
mittere pro facie praeclara et viribus ampb's. 
aetemamque dabant vitam , quia semper eorum 
subpeditabatur facies et forma manebat , 

1175 et tamen omnino quod tantis viribus auctos 
non temere ulla vi convinci posse putabant. 
fortunisque ideo longe praestare putabant , 
quod mortis timor haut quemquam vexaret eorum , 
et simul in somnis quia multa et mira videbant 

1180 efficere et nullum capere ipsos inde laborem. 
praeterea caeli rationes ordine certo 
et varia annorum cemebant tempora verti , 

I nec poterant qaibag id fieret cognoscere causis : 

I ergo perfdgium sibi habebant omnia divis 

I 1185 tradere et illoram nutu facere omnia flecti. 
in caeloque deum sedes et templa locarunt , 
per caelum yolvi quia lux et luna videtur , 
Inna, dies, et nox, et noctis signa serena, 
noctivagaeque faces caeli , flammaeque yolantes , 
1190 nubila , sol , imbres , nix , venti , fulmina , grando , 
et rapidi fremitus , et murmura magna minarum. 

genus infelix humanum , talia divis 
cum tribuit facta atque iras adiunxit acerbas ! 
quantos tum gemitus ipsi sibi , quantaque nobis 
1195 Yolnera, quas lacrimas peperere minoribu* nostris! 
nec pietas ullast velatum saepe videri 
vertier ad lapidem atque omnis accedere ad aras , 
nec procumbere humi prostratum et pandere palmas 
ante deum delubra, nec aras sanguine multo 
1200 spargere quadmpedum , nec votis nectere vota , 
sed mage pacata posse omnia mente tueri. 
nam cum snspicimus magni caelestia mundi 
templa, super stellisque micantibus aethera fixum, 
et venit in mentem solis lunaeque viarum , 
1205 tunc aliis oppressa malis in pectora cura 

illa quoque expergefactum caput erigere infit , 
ne quae forte deum nobis inmensa potestas 
sit , vario motu quae candida sidera verset : 
temptat enim dubiam mentem rationis egestas , 
1210 ecquaenam fuerit mundi genitalis origo , 

et simul ecquae sit finis , quoad moenia mundi 
solliciti motus hunc possint ferre laborem , 
an divinitus aetema donata salute 
perpetuo possint aevi labentia tractu 
1215 inmensi validas aevi contemnere viris. 
praeterea cui non animus formidine divum 
contrahitur , cui non correpunt membra pavore , 
fulminis horribili cum plaga torrida tellus 
contremit et magnum percurrunt muanura caelum? 
1220 non populi gentesque tremuiit , regesque superbi 

corripiunt divum percussi membra timore , 
nequid ob admissum foede dictumve superbe 
poenarum grave sit solvendi tempus adultum? 
summa etiam cum vis violenti per mare venti 

i22& induperatorem classis super aequora verrit 
cum validis pariter legionibus atque elephantis , 
non divom pacem votis adit ac prece quaesit 
ventorum pavidus paces animasque secundas , 
nequiquam, quoniam violento turbine saepe 

1230 correptus nilo fertur minus ad vada leti? 
usque adeo res humanas vis abdita quaedam 
opterit , et pulchros fascis saevasque secures 
proculcare ac ludibrio sibi habere videtur. 
denique sub pedibus tellus cum tota vacillat 

1235 concussaeque cadunturbes dubiaeque minantur , 
quid mirum , si se temnunt mortalia saecla 
atque potestatis magnas mirasque relinquunt 
in rebus viris divum, quae cuncta gubement? 

Quod superest, aes atque aurum ferrumque repertnmst 

1240 et simul argenti pondus plumbique potestas , 
ignis ubi ingentis silvas ardore cremarat 
montibus in magnis , seu caelo fulmine misso , 
sive quod inter se bellum silvestre gerentes 
hostibus intulerant ignem formidinis ergo, 

1245 sive quod inducti terrae bonitate volebant 
pandere agros pinguis et pascua reddere rura , 
sive feras interficere et ditescere praeda: 
nam fovea atque igni prius est venarier ortum 
quam saepire plagis saltum canibusque ciere. 

1250 quidquid id est , quacumque e causa flammeus ardor 
horribili sonitu silvas exederat altis 
ab radicibus et terram percojcerat igni , 
manabat venis ferventibus in loca terrae 
concava conveniens argenti rivus et auri , 

1255 aeris item et plumbi. quae cum concreta videbant 
posterius claro in terra splendere colore , 
tollebant nitido capti levique lepore , 
et simili formata videbant esse Ggura 

atque lacunarum fuerant vestigia cuique. 

50 tum penetrabat eos posse haec liquefacta calore 
quamlibet in formam et faciem decurrere rerum , 
et prorsum quamyis in acuta ac tenvia posse 
mucronum duci fastigia procudendo , 
ut sibi tela darent , silvasque ut caedere possent 

65 materiemque domo , levare ac radere tigna 
et terebrare etiam ac pertundere perque forare. 
nec minus argento facere haec auroque parabant 
quam validi primum violentis viribus aeris , 
nequiquam , quoniam cedebat victa potestas 

70 nec poterat pariter durum suiferre laborem. 
tum fuit in pretio magis aes , aurumque iacebat 
propter inutilitatem hebeti mucrone retusum : 
nunc iacet aes , aurum in summum successit honoreiki. 
sic Yolvenda aetas commutat tempora rerum. 

75 quod fuit in pretio , fit nullo denique honore : 
porro aliut succedit et e contemptibus exit , 
inque dies magis adpetitur floretque repertum 
laudibus et miro est mortaUs inter honore. 
Nunc tibi quo pacto ferri natura reperta 

;80 sit facilest ipsi per te cognoscere , Memmi. 
arma antiqua manus ungues dentesque fuerunt , 
et lapides et item silvarum fragmina rami , 
et flamma atque ignes , postquam sunt cogm'ta primum. 
posterius ferri vis est aerisque reperta. 

S85 et prior aeris erat quam ferri cognitus usus , 
quo facilis magis est natura et copia maior. 
aere solum terrae tractabant , aereque belli 
miscebant fluctus et vulnera vasta serebant 
et pecus atque agros adimebant : nam facile oUis 

290 omnia cedebant armatis nuda et inerma. 
inde minutatim processit ferreus ensis , 
versaque in obprobrium species est falcis ahenae , 
et ferro coepere solum proscindere terrae 
exaequataque sunt creperi certamina belli. 

295 et prius est armatum in equi conscendere costas 
et moderarier hunc frenis dextraque vigere 

quam biiugo curru belli temptare pericla. 

et biiugos prius est quam bis coniungere biaot 

et quam falciferos armatum escendere currus. 

1300 inde boves lucas turrito corpore, tetras, 
anguimanus , belli docuerunt volnera Poeni 
sufferre et magnas Martis turbare catervas. 
sic alid ex alio peperit discordia tristis , 
horribile humanis quod gentibus esset in armis , 

1305 inque dies belli terroribus addidit augmen. 

Temptarunt etiam tauros in moenere belli , 
expertique sues saevos sunt mittere in hostis. 
et validos partim prae se misere leones 
cum doctoribus armatis saevisque magistris , 

1310 qui moderarier his possent vinclisque tenere , 
nequiquam , quoniam permixta caede calentes 
turbabant saevi nullo discrimine turmas , 
[terrificas capituM quatientes undique cristas] 
nec poterant equites fremftu perterrita equomm 

1315 pectora mulcere et frenis convertere in hostis. 
inritata leae iaciebant corpora saltu 
undique , et adversum venientibus ora petebant , 
et necopinantis a tergo deripiebant, 
deplexaeque dabant in terram volnere victos , 

1320 morsibus adfixae validis atque unguibus uncis. 
iactabantque suos tauri pedibusque terebant , 
et latera ac ventres hauribant supter equorum 
cornibus , et terram minitanti fronte ruebant. 
et validis socios caedebant dentibus apri , 

1325 tela infracta suo tinguentes sanguine saevi , 
[in se fracta suo tinguentes sanguine tela] 
permixtasque dabant eqnitum peditumque ruinas: 
nam transversa feros exibant dentis adactus 
iumenta aut pedibus ventos erecta petebant , 

1330 nequiquam , quoniam ab nervis succisa videres 
concidere atque gravi terram constemere casu. 
si quos ante domi domitos satis esse putabant , 
eifervescere cernebant in rebus agundis , 
volneribus , clamore , fuga , terrore , lumultu , 

1S35 nec poterant ullam partem redducere eomm: 
diffu^ebat enim varium genus omne ferarum; 
ut nunc saepe boves lucae ferro male mactae 
diffugiunt , fera fata suis cum multa dedere. 
sic fnit ut facerent. sed yix adducor ut , ante 

1340 quam commune malum fieret foedumque , futurum 
non quierint animo praesentire atque videre. 
[et magis id possis factum contendere in omni 
in yariis mundis varia ratione creatis 
quam certo atque uno terrarum quolibet orbi] 

1345 sed facere id non tam vincendi spe voluerunt, 
quam dare quod gemerent hostes , ipsique perire , 
qui numero diffidebant armisque vacabant. 

NexiHs ante fuit vestis quam textile tegmen. 
textile post ferrumst, quia ferro tela paratur, 

1350 nec ratione alia possunt tam levia gigni 
insilia ac fusi , radii , scapique sonantes. 
et facere ante viros lanam natura coSgit 
quam muliebre genus : nam longe praestat in arte 
et sollertius est multo genus omne virile ; 

1355 agricolae donec vitio vertere severi , 

ut muliebribus id manibus concedere vellent 
atque ipsi pariter durum sufferre laborem , 
atque opere in duro durarent membra manusque. 
At specimen sationis et insitionis origo 

1360 ipsa fuit rerum primum natura creatrix, 

arboribus quoniam bacae glandesque cadncae 
tempestiva dabant pullorum examina supter; 
unde etiam libitumst stirpis committere ramis 
et nova defodere in terram virgulta per agros. 

1365 inde aliam atque aliam culturam dulcis agelli 

temptabant, fructusque feros mansuescere terram 
cemebant indulgendo blandeque colendo. 
inque dies magis in montem succedere silvas 
cogebant infraque locum concedere cultis , 

1370 prata lacus rivos segetes vinetaque laeta 

collibus et campis ut haberent, atque oleamm 
caemla distinguens inter plaga currere posset 

LlJCKETIUS. 11 

per tumulos et convallis camposque profosa; 
ut nunc esse vides vario distincta lepore 

1375 omnia, quae pomis intersita dulcibus omant 
arbustisque tenent felicibus opsita circum. 

II At liquidas avium voces imitarier ore 
ante fuit multo quam levia carmina cantu 
concelebrare homines possent aurisque iuvare. 

1380 et zephyri, cava per calamorum, sibila primum 
agrestis docuere cavas infiare cicutas. 
inde minutatim dulcis didicere querellas, 
tibia quas fundit digitis pulsata canentum, 
avia per nemora ac silvas saltusque reperta ^ 

1385 per loca pastorum deserta atque otia dia. 
[sic unum quicquid paulatim protrahit aetas 
in medium ratioque in luminis erigit oras] 
haec animos ollis mulcebant atque fuvabant 
cum satiate cibi : nam tum sunt carmina cordi. 

1390 saepe itaque inter se prostrati in gramine molli 
propter aquae rivom sub ramis arboris altae 
non magnis opibus incunde corpora habebant , 
praesertim cum tempestas ridebat et anni 
tempora pingebant viridantis floribus herbas. 

1395 tum ioca , tum sermo , tum dulces esse cachinni 
consuerant. agrestis enim tum musa vigebat: 
tum caput atque umeros plexis redimire coronis 
floribus et foliis lascivia laeta monebat, 
atque extra numerum procedere membra moventes 

1400 duriter et duro terram pede pellere matrem; 
unde oriebantur risus dulcesque cachinni , 
omnia quod nova tum magis haec et mira vigebanl. 
et vigilantibus hinc aderant solacia sonmi , 
ducere multimodis voces et fiectere cantus 

1405 et supera calamos unco percurrere labro ; 
unde etiam vigiles nunc haec accepta tuentur, 
etnumerum servare sonis didicere, neque hilo 
maiorem interea capiunt dulcedini^ fiructum 
quam silvestre genus capiebat tenrigenarum. 

1410 nam quod adest praesto, nisi quid cognovimus ante 

suavius, in primis placet et pollere videtur, 
posteriorque fere melior res illa reperta 
perdit et immutat sensus ad pristina quaeque. 
sic odium coepit glandis, sic illa relicta 

1415 strata cubilia sunt herbis et frondibus aucta. 
pellis item cecidit vestis contempta ferinae ; 
quam reor inyidia tali tunc esse repertam , 
nt letum insidiis qui gessit primus obiret , 
et tamen inter eos distractam sanguine multo 

1420 disperiisse neque in fructum convertere quisse. 
tunc igitur pelles , nunc aurum et purpura curis 
exercent hominum vitam belloque fatigant ; 
quo magis in nobis , ut opinor , culpa resedit. 
frigtts enim nudos sine pellibus excruciabat 

1425 terrigenas: at nos nil laedit veste carere 

purpnrea atque auro signisque ingentibus apta , 
dum plebeia tamen sit , quae defendere possit. 
ergo hominum genus in cassum frustraque laborat 
semper et in curis consumit inanibus aevom, 

1430 nimirum , quia non cognovit quae sit habendi 
finis et omnino quoad crescat vera voluptas: 
idque minutatim vitam provexit in altum 
et belh' magnos commovit funditus aestus. j| 
At vigiles mundi magnum versatili' templum 

1435 sol et luna suo lustrantes lumine circum 
perdocuere homines annorum tempora verti 
et certa ratione geri rem atque ordine certo. 

lam validis saepti degebant turribus aevom , 
et divisa colebatur discretaque tellus , 

1440 iam mare velivoh^s florebat puppibus , et res 
auxilia ac socios iam pacto foedere habebant , 
carminibus cum res gestas coepere po^tae 
tradere : nec multo priu' sunt elementa reperta. 
propterea quid sit prius actum respicere aetas 

1445 nostra nequit , nisi qua ratio vestigia monstrat. 
Navigia atque agri culturas, moenia , leges, 
arma, vias , vestes, el cetera de genere horam, 
praemia , delicias quoque vitae funditus omnis , 

carmina , picturas , et daedala signa polire , 
1450 usus et impigrae simul experientia mentis 
paulatim docuit pedetemlim progredientis. 
sic unum quicquid paulatim protrahit aetas 
in medium ratioque in luminis erigit oras : 
namque alid ex alio clarescere conveniebat , 
1455 artibus ad summum donec venere cacumen. 

* 1 rimae frugiparos fetus mortalibus aegris 
dididerunt quondam praeclaro nomine Athenae , 
et recreaverunt vitam legesque rogarunt , 
et primae dederunt solacia dulcia vitae , 
5 cum genuere virum tali cum corde repertum, 
omnia veridico qui quondam ex ore profudit; 
cuius , et extincti , propter divina reperta 
divolgata vetus iam ad caelum gloria fertur. 
nam cum vidit hic ad victum quae flagitat usus 

10 omnia iam ferme mortalibus esse parata, 
et , proquam posset , vitam consistere tutam , 
divitiis homines et honore et laude potentis 
affluere atque bona gnatorum excellere fama, 
nec minus esse domi cuiquam tamen anxia corda , 

15 atque animi ingratis vitam vexare timore 
faustam atque infestis cogi saevire querellis , 
intellegit ibi vitium vas efficere ipsum , 
omniaque illius vitio corrumpier intus , 
quae conlata foris , et commoda, cumque yenirent; 

20 partim qaod fluxum pertusomque esse videbat , 
ut nulla posset ratione explerier umquam ; 
partim quod taetro quasi conspurcare sapore 
omnia cemebat^ quaecumque receperat, intus. 
veridicis igitur purgavit pectora dictis , 

25 et finem statuit cuppedinis atque timoris , 

exposuitque bonum summum , quo tendimus omnes , 
quid foret, atque viam monstravit, tramite parvo 
qua possemus ad id recto contendere cursu , 
quidve mali foret in rebus mortalibu^ passim, 

30 quod fieret naturali yarieque volaret 
seu causa seu vi, quod sic natura parasset, 
et quibus e portis occurri cuique deceret , 
et genus humanum frustra plerumque probavit 
volvere curarum tristis in pectore fluctus. 

35 nam veluti pueri trepidant atque omnia caecis 
in tenebris metuunt , sic nos in luce timemus 
interdum , nilo quae sunt metuenda magis quam 
quae pueri in tenebris pavitant finguntque futura. 
hunc igitur terrorem animi tenebrasque necessest 

40 non radii solis nec lucida tela diei 
discutiant , sed naturae species ratioque. 
quo magis inceptum pergam pertexere dictis. 

Et quoniam docui mundi mortaHa templa 
esse et nativo consibtere corpore caelum , 

45 et quaecumque in eo fiunt possuntqae necessest 
pleraque dissolui , quae restant percipe porro , 
quandoquidem semel insignem conscendere currum 

ventorum existant , placentur omnia rursum 

quae fuerint , sint placato conversa furore : 
50 cetera quae fieri in terris caeloque tuentur 
mortales , pavidis cum pendent mentibu' saepe , 
haec faciunt animos humilis formidine divom 
depressosque premunt ad terram propterea quod 
ignorantia causarum conferre deorum 

55 cogit ad imperium res et concedere re^um. 
[quorum operum causas nulla ratione videre 
possunt ac fieri divino numine rentur] 
nam bene qui didicere deos securum agere aevom, 
si tamen interea mirantur qua ratione 

60 quaeque geri possint , praesertim rebus in illis 
quae supera caput aetheriis cernuntur in oris , 
rursus in antiquas referuntur religionis , 
et dominos acris adsciscuut , omnia posse 
quos miseri credunt , ignari quid queat esse , 

65 quid nequeat , finita potestas denique cuique 
quanam sit rationi atque alte terminus haerens ; 
quo magis errantes caeca ratione feruntur. 
quae nisi respuis ex animo longeque remittis 
dis indigna putare aHenaque pacis eorum , 

70 delibata deum per te tibi numina sancta 

saepe oberunt ; non quo violari summa deum vis 
possit , ut ex ira poenas petere inbibat acris , 
sed quia tute tibi placida cum pace quietos 
constitues magnos irarum yolvere fluctus , 

75 nec delubra deum placido cum pectore adibis , 
nec de corpore quae sancto simulacra feruntur 
in mentes hominum divinae onntia formae , 
suscipere haec animi tranquilla pace valebis. 
inde videre licet qualis iam vita sequatur. 

80 quam quidem ut a nobis ratio verissima longe 
reiciat , quamquam sunt a me multa profecta , 
multa tamen restant et sunt omanda politis 
versibus : est ratio fulgendi visque tonandi , 
sunt tempestates et fulmina clara canenda, 

85 II quid faciant et qua de causa cumque ferantur; 
ne trepides caeli divisis partibus amens , 
unjde volans ignis pervenerit aut in utram se 
verterit hinc partim , quo pacto per loca septa 
insinuarit, et hinc dominatus ut extulerit se. || 

90 quorum operum causas nulla ratione videre 
possunt ac fieri divino numine rentur. 
tu mihi supremae praescripta ad candida calcis 

currenti gpatittm praemonstra, callida musa 
Galliope , requies hominum divomque voluptas , 

95 te duce ut insigni capiam cum laude coronam. 
Principio tonitru quatiuntur caerula caeli 
propterea quia concurrunt sublime volantes 
aetheriae nubes contra pugnantibn' ventis. 
nec fit enim sonitus caeli de parte serena, 

100 verum ubicumque magis denso sunt agmine nubes , 
tam magis hinc magno fremitus fit murmure saepe. 
praeterea neque tam condenso corpore nubes 
esse queunt quam sunt lapides ac tigna , neque autem 
tam tenues quam sunt nebulae fumique volantes : 

105 nam cadere ab bruto deberent pondere pressae 
ut lapides , aut ut fumus constare nequirent 
nec cohibere nives gelidas et grandinis imbris. 
dant etiam sonitum patuli super aequora mundi , 
carbasus ut quondam magnis intenta theatris 

110 dat crepitum malos inter iactata trabesque , 
interdum perscissa furit petulantibus auris 
et fragilis sonittis chartarum commeditatur : 
id quoque enim genus in tonitru cognoscere possis , 
aut ubi suspensam vestem chartasve volantis 

115 yerberibus venti yersant planguntque per auras. 

fit quoque enim interdum ul non tam concurrere nubes 
frontibus adversis possint quam de latere ire 
diverso motu radentes corpora tractim , 
aridus unde auris terget sonus ille diuque 

120 ducitur , exierunt donec regionibus artis. 

Hoc etiam pacto tonitru concussa videntur 
omnia saepe gravi tremere et divolsa repente 
maxima dissiluisse capacis moenia mundi, 
cum subito validi venti conlecta procella 

125 nubibus intorsit sese , conclusaque ibidem 
turbine versanti magis ac magis undique nubem 
cogit uti fiat spisso cava corpore circum, 
post ubi conminuit vis eius et impetus acer, 
tum perterricrepo sonitu dat scissa fragorem. 

130 nec mirum , cum plena animae vensicula parva 

noenu ita det paryom sonitum displosa repente. 

Est etiam ratio , cum venti nubila perflant , 
ut sonitus faciant : etenim ramosa videmus 
nubila saepe modis multis atque aspera ferri ; 

155 scilicet , ut , crebram silvam cum flamina cauri 
perflant, dant sonitum frondes ramique fragorem. 
flt quoque ut interdum validi vis incita venti 
perscindat nubem perfringens impete recto : 
nam quid possit ibi flatus manifesta docet res , 

140 hic , ubi lenior est , in terra cum tamen alta 
arbusta evolvens radicibus haurit ab imis. 
sunt etiam fluetus per nubila , qui quasi murmur 
dant in frangendo graviter ; quod item fit in altis 
fluminibus magnoque mari , cum frangitur aestus. 

145 id quoque , ubi e nubi in nubem vis incidit ardens 
fulminis , haec multo si forte umore recepit 
ignem, continuo magno clamore trucidat; 
ut calidis candens ferrum e fomacibus olim 
stridit , ubi in gelidum propere demersimus imbreni. 

150 aridior porro si nubes accipit ignem , 
untur ingeuti sonitu succensa repente ; 
lauricomos ut si per montis flamma vagetur 
turbine ventorum comburens impete magno : 
nec res ulla magis quam Phoebi Delphica laurus 

155 ternbili sonitu flamma crepitante crematur. 
denique saepe geli multus fragor atque ruina 
grandinis in magnis sonitum dat nubibus alte : 
ventus enim cum confercit , franguntur in arto 
concreti montes nimborum et grandine mixti. 

160 Fulgit item , nubes ignis cum semina multa 
excussere suo concursu ; ceu lapidem si 
percutiat lapis aut ferrum: nam tum quoque lumen 
exilit et claras scintillas dissipat ignis. 
sed tonitrum fit uti post auribus accipiamus , 

165 fulgere quam cernant oculi , quia semper ad auris 
tardius adveniunt quam visum quae moveant res. 
id licet hinc etiam cognoscere. caedere si quem 
ancipiti videas ferro procul arboris auctum , 

ante fil ut cernas ictum quam plaga per auris 

170 det sonitum : sic fulgorem quoque cernimus ante 
quam tonitrum accipimus , pariter qui mittitur igni 
e simili causa , concursu natus eodem. 

Hoc etiam pacto volucri loca lumine tingunt 
nubes et tremulo tempestas impete fulgit. 

175 ventus ubi invasit nubem et versatus ibidem 
fecit ut ante cavam docui spissescere nubem , 
mobilitate sua fervescit ; ut omnia motu 
percalefacta vides ardescere , plumbea vero 
glans etiam longo cursu volvenda liquescit. 

180 ergo fervidus hic nubem cum perscidit atram , 
dissipat ardoris quasi per vim expressa repente 
semina , quae faciunt nictantia fulgura flammae : 
inde sonus sequitur , qui tardius adficit auris 
quam quae perveniunt oculorum ad lumina nostra. 

185 scilicet , hoc densis fit nubibus et simul alte 
extructis aliis alias super impete miro. 
nec tibi sit frudi quod nos inferna videmus 
quam sint lata magis quam sursum extructa quid extent. 
contemplator enim , cum montibus adsimulata 

190 nubila portabunt venti transversa per auras , 
aut ubi per magnos montis cumulata videbis 
insuper esse aliis alia atque urguere superne 
in statione locata sepultis undique yentis ; 
tum poteris magnas moles cognoscere eorum 

195 speluncasque velut saxis pendentibu' structas 
cernere , quas venti cum tempestate cobrta 
conplerunt , magno indignantur murmure clausi 
nubibus , in caveisque ferarum more minantur, 
nunc hinc nunc i^Unc fremitus per nubila mittunt , 

200 quaerentesque viam circumversantur, et ignis 
semina conyolvunt e nubibus atque ita cogunt 
multa, rotantque cavis flammam fornacibus intus, 
donec divolsa fulserunt nube corusci. 
Hac etiam fit uti de causa mobilis ille 

205 devolet in terram liquidi color aureus ignis , 
semina quod nubes ipsas permulta necessust 

ignis habere : etenim cum sont umore sine ollo , 
flammeus est plerumque colos et splendidus ollig. 
quin etiam solis de lumine multa necessest 

210 concipere , ut merito rubeant ignesque profundant. 
hasce igitur cum ventus agens contrusit in unum 
compressitque locum cogens , expressa profundunt 
semina, quae facinnt flammae fulgore colores. 
fulgit item, cum rarescunt quoque nubila caeli. 

215 nam cum ventus eas leviter diducit euntis 
dissoluitque , cadant ingratis illa necessest 
semina quae faciunt fulgorem: tum sine taetro 
terrore et sonitn fulgit nulloque tumultu. 

Qnod snperest, quali natura praedita constent 

220 fulmina , declarant ictu eius inusta vaporis 
signa notaeque gravis halantis sulpuris auras : 
ignis enim sunt haec non venti signa neque imbris. 
praeterea saepe accendunt quoque tecta domomm 
et celeri flamma dominantur in aedibus ipsis. 

225 hunc tibi subtilem cum primis ignibus ignem 
constituit natura minutis mobilibusque 
corporibus , cui nil omnino obsistere possit. 
transit enim validum fnlmen [per septa domomm 
clamor ut ac Yoces transitj per saxa , per aera. 

230 et liquidum puncto facit aes in tempore et aurum , 
curat item ut vasis integris vina repente 
diffugiant , quia , nimirum , facile omnia circum 
conlazat rareque facit lateramina yasis 
adyeniens calor eius , et insinuatus in ipsum 

235 mobiliter soluens differt primordia vini. 
quod solis vapor aetatem non posse videtur 
efficere usque adeo pollens fervore corusco. 
tanto mobilior vis et dominantior haec est. 
Nunc ea quo pacto gignantur et impete tanto 

240 fiant ut possint ictu discludere turris , 

disturbare domos , avellere tigna trabesque , 
et lamenta virum commoliri atque ciere , 
exanimare homines , pecudes prostemere passim, 
cetera de genere hoc qua vi facere omnia possint , 

245 expediam , nec[ue te in promissis plura morabor. 
Fulmina gignier e crassis alteque putandumst 
nubibus extructis : nam caelo nulla sereno 
nec leviter densis mittuntur nubibus umquam. 
nam dnbio procul boc fieri manifesta docet res ; 

250 quod tum per totum concrescunt aSra nubes , 
undique uti tenebras omnis Acherunta reamur 
liquis6e et magnas caeli complesse cavemas. 
usque adeo tetra nimborum nocte coorta 
inpendent atrae formidinis ora superne, 

255 cum commoliri tempestas fulmina coeptat. 

praeterea persaepe niger quoque per mare nimbus , 
ut picis e caelo demissum flumen , in undas 
sic cadit effertus tenebris procul et trahit atram 
fulminibus gravidam tempestatem atque procellis , 

260 ignibus ac ventis cum primis ipse repletus , 
in terra quoque ut horrescant ac tecta requirant. 
sic igitur supera nostrum caput esse putandumst 
tempestatem altam. neque enim caligine tanta 
obmerent terrais, nisi inaedificata supeme 

265 multa forent multis exempto nubila sole : 
nec tanto possent venientes opprimere imbri, 
flumina abundare ut facerent camposque natare , 
gi non extructis foret alte nubibus aether. 
hic igitur ventis atque ignibus omnia plena 

270 sunt : ideo passim f^emitus et fulgura fiunt. 
quippe etenim supra docui permulta vaporis 
semina habere cavas nubes , et multa necessest 
concipere ex soUs radiis ardoreque eorum. 
hoc ubi yentus eas idem qui cogit in unum 

275 forte locum quemvis , expressit multa vaporis 
semina seque simul cum eo commiscuit igni , 
insinuatus ibi vortex versatur in arto 
et calidis acuit fulmen fornacibus intus : 
it«» duplici ratione accenditur , ipse sua cum 

280 mobilitate calescit, et e contagibus ignis. 
inde nbi percaluit venti vis et gravis ignis 
impetus incessit, maturum tum quasi fulmen 

perscindit subito nnbem , ferturque coruscis 
omnia luminibus lustrans loca percitus ardor. 

285 qnem gravis insequitur sonitus , displosa repente 
occidere ut caeli videantur templa supeme. 
inde tremor terras graviter pertemptat, et altum 
murmura percurrunt caelum : nam tota fere tum 
tempestas concussa tremit fremitusque moventur. 

290 quo de concussa sequitur gravis imber et uber , 
onmis uti videatur in imbrem vertier aether 
atque ita praecipitans ad diluviem revocari : 
tantus discidio nubis ventique procella 
mittitur, ardenti sonitus cum provolat ictu. 

295 est etiam cum vis extrinsecus incita venti 
incidit in calidam maturo fulmine nubem; 
quam cum perscidit , extemplo cadit igneus ille 
vertex , quem patrio vocitamus nomine fulmen. 
hoc fit idem in partis alias , quocumque tulit vis. 

aoo fit quoque ut interdum venti vis missa sine igni 
igniscat tamen in spatio longoque meatu , 
cum venit amittens in cursu corpora quaedam 
grandia, quae nequeunt pariter penetrare per auras, 
atque alia ex ipsd conradens a6re portat 

305 parvola, quae faciunt ignem commixta volando; 
non alia longe ratione ac plumbea saepe 
fervida fit glans in cursu , cum multa rigoris 
corpora dimittens ignem concepit in auris. 
fit quoque ut ipsius plagae vis excitet ignem , 

310 frigida cum venti pepulit vis missa sine igni , 
nimirum , quia , cum vementi perculit ictu , 
confluere ex ipso possunt elementa vaporis , 
et simul ex illa quae tum res excipit ictum; 
ut , lapidem ferro cum caedimus , evolat ignis , 

315 nec , quod frigida vis ferrist , hoc setius illi 
semina concurrunt calidi fulgoris ad ictum. 
sic igitur quoque res accendi fulmine debet , 
opportuna fuit si forte et idonea flammis. 
nec temere omnino plane vis frigida venti 

320 esse potest , ea quae tanta vi nussa supemest, 

qain , prius in cursu si non accenditur igni , 
at tepefacta tamen veniat commixta calore. 

Hobilitas autem fit fulminis et gravis ictus , 
et celeri ferme percumint fulmina lapsu , 

325 nobibas ipsa quod onmino prius incita se vis 
coUigit et magnum conamen sumit eundi, 
inde ubi non potuit nubes capere inpetis auctum, 
exprimitur vis atque ideo volat impete miro , 
ut validis quae de tormentis missa feruntur. 

330 adde quod e parvis et levibus est elementis , 
nec facilest tali naturae opsistere quicquam : 
inter enim fugit ac penetrat per rara viarum , 
non igitnr multis offensibus in remorando 
baesitat, hanc ob rem celeri volat impete labens , 

335 deinde , quod omnino natura pondera deorsum 
omnia nituntur , cum plagast addita vero , 
mobiHtas duplicatur ct impetus ille gravescit, 
ut vementius et citius quaecumque morantur 
obvia discutiat plagis itinerque sequatur 

340 denique quod longo venit impete , sumere debet 
mobilitatem etiam atque etiam , quae crescit eundo 
et validas auget viris et roborat ictum: 
nam facit ut quae sint illius semina cumque 
e regione locum quasi in unum cuncta ferantur, 

345 omnia coniciens in eum Yolventia cursum. 
forsitan ex ipso veniens trahat aere quaedam 
corpora , quae plagis incendunt mobilitatem. 
incolumisque yenit per res atque integra transit 
multa , foraminibus liquidus quia transvolat ignis. 

350 multaque perfigit , cum corpora fulminis ipsa 
corporibus rerum inciderunt, qua texta tenentur. 
dissoluit porro facile aes aurumque repente 
confervefacit , e parvis quia facta minute 
corporibus vis est et levibus ex elementis , 

355 quae facile insinuantur et insinuata repente 
dissoluont nodos omnis et vincla relaxant. 
autumnoque magis steHis fulgentibus apta 
concutitur caeli domus undique totaque tellus , 

et cuip tempora ge yeris florentia pandunt. 

360 frigoie enira desunt ignes , ventique calore 
deficiunt neque sunt tam denso corpore nubei. 
interutraque igitur cum caeli tempora constant, 
tum variae causae concumint fulminis omnes : 
nam fretus ipse anni permiscet frig^us et aestum , 

365 quorum utrumque opus est fabricanda ad fulmina nubi » 
ut discordia sit rerum magnoque tumultu 
ignibus et ventis furibundus fluctuet aSr. 
prima caloris enim pars si est postrema rigoris , 
tempus id est vemum , quo res pugnare necessest 

370 dissimilis inter sese turbareque mixtas : 
et calor extremus primo cum frigore mixtus 
Yolvitur , autumni quod fertur nomine tempus . 
hic quoque confligunt hiemes aestatibus acres. 
propterea freta sunt haec anni nomlnitanda , 

375 nec mirumst, in eo si tempore plurima fiunt 
fulmina tempestasque cietur turbida caelo, 
ancipiti quoniam bello turbatur utrimque , 
hinc flammis, illinc ventis, umoreque mixto. 
Hoc est igniferi naturam fulminis ipsam 

380 perspicere et qua vi faciat rem quamque videre , . 
non Tyrrhena retro volventem carmina frustra 
indicia occultae divum perquirere mentis , 
unde Yolans ignis pervenerit aut in utram se 
verterit hinc partim , quo pacto per loca saepta 

385 insinuarit , et hinc dominatus ut extulerit se , 
quidve nocere queat de caelo fulminis ictus. 
quod si luppiter atque alii fulgentia divi 
terrifico quatiunt sonitu caelestia templa 
et iaciunt ignem quo cuiquest cumque voluptag , 

390 cur quibus incautum scelus aversabile cumquest 
non faciunt icti flammas ut fulguris halent - 
pectore perfixo , documen mortalibus acre , 
et potius nulla sibi turpi conscius in re 
volvitur in flammis innoxius inque peditur 

395 turbine caelesti subito correptus et igni? 

cur etiam loca sola petunt frustraque laborant? 

an tum bracchia consuescunt firmantque lacertos? 
in terraque patris cur telum perpetiuntur 
optondi? cur ipse sinit, neque parcit in hostis? 

100 denique cur numquam caelo iacit undique puro 
lupprter in terras fulmen sonitusque profundit? 
an simul ac nubes successere , ipse in eas tum 
descendit , prope ut hinc teli determinet ictus? 
in mare qua porro mittit ratione? quid undas 

405 arguit et liquidam molem camposque natantis? 
praeterea si vult caveamus fulminis ictum , 
cur dubitat facere ut possimus cemere missum? 
si necopinantis autem volt opprimere Igni , 
cur tonat ex illa parte , ut yitare queamus , 

410 cur tenebras ante et fremitus et murmura concit? 
et simul in multas partis qui credere possis 
mittere? an hoc ausis numquam contendere factum, 
ut fierent ictus uno sub tempore plnres ? 
at saepest numero factum fierique necessest, 

415 nt pluere in multis regionibus et cadere imbris , 
fulmina sic uno fieri sub tempore multa. 
postremo cur sancta deum delubra suasque 
discutit infesto praeclaras fulmlne sedes 
et bene facta deum frangit simulacra suisque 

420 demit imaginibus violento volnere honorem? 
altaque cur plerumque petit loca , plurimaque eius 
montibus in summis vestigia cemimus ignis? 

Quod superest , facilest ex his cognoscere rebus , 
presteras Grai quds ab re nominitarunt , 

425 in mare qua missi veniant ratlone supeme. 
nam fit ut interdum tamquam demlssa columna 
in mare de caelo descendat , quam freta clrcum 
fervescunt graviter splrantlbus Inclta flabris , 
et quaecumque In eo tum slnt deprensa tumultu 

430 nayigia In summum venlant vexata periclum. 
hoc fit ubi Interdum non quit yIs Inclta venti 
mmpere quam coeplt nubem, sed deprimit, ut slt 
In mare de caelo tamquam demissa columna, 
paulatim, quasl quld pngno bracchique superae 

435 coniectu trudatur et extendatur in undas; 

quam cum discidit, hinc prorumpitur in mare venti 
vis et fervorem mirum concinnat in undis : 
versabundus euim turbo descendit et illam 
deducit pariter lento cum corpore nubem; 

440 quam simul ac ^avidam detrusit ad aeqnora ponti, 
ille in aquam subito totum se inmittit et omne 
excitat ingenti sonitu mare fervere cogens. 
fit quoque ut involvat venti se nubibus ipse 
vertex , conradens ex a^re semina nubis , 

445 et quasi demissum caelo prestera imitetur : 
hic ubi se in terras demisit dissoluitque , 
turbinis inmanem vim provomit atque procellae. 
sed quia fit raro omnino montisque necessest 
officere in terris , apparet crebrius idem 

450 prospectu maris in magno caeloque patenti. 

Nubila concrescunt, ubi corpora multa volando 
hoc supero in caeli spatio coiere repente 
asperiora , moris quae possint indupedita 
exiguis tamen inter se comprensa teneri. 

455 haec faciunt primum parvas consistere nubes : 
inde haec comprendunt inter se conque gregantur 
et coniungendo crescunt ventisque feruntur 
usque adeo donec tempestas saeva coortast. « 
fit quoque uti montis vicina cacumina caelo 

460 quam sint quoque magis , tanto magis edita fument 
adsidue furvae nubis caligine crassa 
propterea quia , cum consistunt nubila primum , 
ante videre oculi quam possint , tenvia , venti 
portantes cogunt ad summa cacumina montis : 

465 hic demum fit uti turba maiore coorta 
et condensa queant apparere et simul ipso 
vertice de montis videantur surgere in aethram 
nam loca declarat sursum ventosa patere 
res ipsa et sensus , montis cum ascendimus altos. 

470 praeterea permulta mari quoque tollere toto 
corpora naturam declarant litore vestes 
suspensae , cum concipiunt umoris adhaesum. 

quo mag^s ad nubis augendas multa videntur 
pbsse quoque e salso consurgere momine ponti : 

475 nam ratio consanguineast umoribus ollis. 
praeterea fluviis ex onmibus et simul ipsa 
surgere de terra nebulas aestumque videmus , 
qnae velut halitus hinc ita sursum expressa feruntur 
suffunduntque sua caelum caligine et altas 

480 sufliciunt nubis paulatim conveniundo : ^ 

urget enim quoque signiferi super aetheris aestus 
et quasi densendo subtexit caerula nimbis. 
Iit quoque ut huc veniant in caelum extrinsecus illa 
corpora quae faciunt nubis nimbosque volantis : 

485 innumerabilem enim numerum summamque profundi 
esse infinitam docui , quantaque volarent 
corpora mobilitate ostendi quamque repente 
inmemorabile per spatium transire solerent. 
haut igitur mirumst , si parvo tempore saepe 

490 tam magnae molis tempestas atque tenebrae 
coperiunt maria ac terras inpensa supeme , 
undique quandoquidem per caulas aetheris omnis 
et quasi per magni circum spiracula mundi 
exitus introitusque elementis redditus extat. 

495 Nunc age , quo pacto pluvius concrescat in altis 
nubibus umor , et in terras demissus ut imber 
decidat , expediam. primum iam semina aquai 
multa simul vincam consurgere nubibus ipsis 
omnibus ex rebus , pariterque ita crescere utrumque , 

500 et nubis , et aquam , quaecumque in nubibus extat , 
ut pariter nobis corpus cum sanguine crescit , 
sudor item , atque umor quicumque est denique membri& 
concipiuut etiam multum quoque saepe marinum 
umorem , veluti pendentia vellera lanae , 

505 cum supera magnum mare venti nubila portant 
consimili ratione ex omnibus amnibus umor 
tollitur in nubis. quo cum bene semina aquarum 
multa modis muUis convenere undique adaucta , 
confertae nubes imbris ^emittere certant 

610 dupliciter: nam vis venti contrudit, et ipsa 

LUCRETIUS. 12 

copia nimborum turba maiore coacta 
urget , de supero premit , ac facit effluere imbris. 
praeterea cum rarescunt quoque nubila ventis 
aut dissolvuntur , solis super icta calore , 

5J5 mittunt umorem pluvium, stillantque, quasi igni 
cera super calido tabescens multa liquescat. 
sed vemens imber fit , ubi vementer utraqne 
nubila vi cumulata premuntur et impete venti. 
at remanere diu pluviae longumque morari 

520 consuerunt , ubi multa cientur semina aquanim , 
atque aliis aliae uubes nimbique rigantes 
insuper atque omni vulgo de parte feruntur, 
terraque cum fumans umorem tota redhalat. 
hic ubi sol radiis , tempestatem inter opacam , 

525 adversa fulsit nimborum aspargine contra , 
tum color in nigris existit nubibus arqui. 

Cetera quae seorsum crescunt seorsumque creantar, 
et quae concrescunt in nubibus , omnia , prorsam 
omnia , nix , venti , grando , gelidaeque pruinae , 

530 et vis magna geli , magnum duramen aquarum ,« 
et mora quae fluvios passim refrenat euntis , 
perfaciiest tameu haec reperire animoque videre 
omnia quo pacto fiant quareve creentur, 
cum bene cognoris elemcntis reddita quae sint. 

535 Nnnc age , quae ratio terrai motibus extet 
percipc. et in primis terram fac ut esse rearis 
suptcr item ut supera ventosis undique plenam 
speluncis , multosque lacus multasque lucunas 
in grcmio gerere et rupes deruptaque saxa : 

640 multaque sub tergo terrai flumina tecta 

volvere vi fluctus summersaque saxa putandumst : 
undique enim similem esse sui res postulat ipsa. 
his igitur rebus subiunctis suppositisque 
terra supeme tremit magnis concussa ruinis , 

545 subtcr ubi iugentis spcluncas subruit actas: 
quippc cadunt toti montcs , magnoque repente 
concussu late disserpunt inde tremores. 
et 'Aicrito , quoniam plaustri concussa tremescun^ 

tecta, viam propter, non magno pondere tota, 

^50 nec minus exultant , et ubi lapi' cumque via! 
ferratos utrimque rotarum succutit orbes. 
fit quoque , ubi in magnas aqtiae vastasque lucunas 
gleba vetustate e terra provolvitur ingens , 
ut iactetur aquae fluctu quoque terra vacillans ; 

555 ut vas inierdum non quit constare , nisi umor 
destitit in dubio fluctu iactarier intus. 

Praeterca ventus cum per loca subcava terrae 
collectus parte ex una procumbit et urget 
obnixus magnis speluncas viribus altas , 

560 incumbit tellus quo venti prona premit vis : 
tum supera terram quae sunt extructa domorum , 
ad caelumque magis quanto sunt edita quaeque , 
inclinata abeunt in eandem prodita partem , 
protractaeque trabes inpendent ire paratae. 

565 et metuunt magni naturam credere mundi 
exitiale aliquod tempus clademque manere , 
cum videant tantam terrarum incumbere molem ! 
quod nisi respirent venti , vis nuUa refrenet 
res neque ab exitio possit reprehendere euntis : 

570 nunc quia respirant alternis inque gravescunt 
et quasi collecti redeunt ceduntque repulsi, 
saepius hanc ob rem minitatur terra ruinas 
quam facit : inclinatur enim retroque recellit , 
et recipit prolapsa suas in pondera sedes. 

575 hac igitur ratione vacillant omnia tecta 

summa magis mediis , media imis , ima perhilum. 

Est haec eiusdem quoque magni causa tremoris , 
ventus ubi atque animae subito vis maxima quaedara 
aut extrinsecus aut ipsa tellure coorta 

580 in loca se cava terrai coniecit , ibique 

speluncas inter magnas fremit ante tumultu 
versabundaque portatur, post incita cum vis 
exagitata foras erumpitur et simul altam 
diffindens terram magnum concinnat hiatum. 

585 in Syria Sidone quod accidit et fuit Aegi 
in Peloponneso , quas exitus hic animai 

disturbat urbes et terrae motus obortus : 
multaque praeterea ceciderunt moenia magnis 
motibus in terris , et multae per mare pessum 

590 subsedere suis pariter cum civibus urbes. 

quod nisi prorurapit , tamen impetus ipse animai 
et fera vis venti per crebra foramina terrae 
dispertitur ut horror et incutit inde tremorem; 
frigus uti nostros penitus cura venit in artus , 

595 concutit invitos cogens treraere atque movere. 
ancipiti trepidant igitur terrore per urbis , 
tecta superne timent , metuunt inferne cavemas 
terrai ne dissoluat natura repente , 
neu distracta suum late dispandat hiatum 

600 atque suis confusa velit complere ruinis. 

proinde licet quamvis caelum terramque reantnr 
incorrupta fore aeternae mandata saluti : 
et tamcn interdum praescns vis ipsa pericli 
subdit adhuc stimulum quadam de parte timoris , 

605 ne pedibus raptim tellus subtracta feratur 

in barathrum, rerumque sequatur prodita summa 
funditus , et fiat mundi confusa ruina. 

II Principio mare mirantur non reddere maius 
naturam , quo sit tantus decursus aquarum , 

610 omnia quo veniant ex omni flumina parte. 
adde vagos imbris tempestatesque volantes , 
omnia quae maria ac terras sparguntque rigantque 
adde suos fontis : tamen ad maris omnia summam 
guttai vix instar erunt unius adaugmen ; 

615 quo minus est mirum mare non augescere magnnm. 
praeterea magnam sol partem detrahit aestu. 
quippe videmus enim vestis umore madentis 
exsiccare suis radiis ardentibu* solem : 
at pelage multa et late substrata vidcmus. 

620 proinde licet quaravis ex uno quoque loco sol 
umoris parvam delibet ab aequore partem: 
largiter in tanto spatio tamen auferet undis. 
tum porro venti quoque magnam tollere partem 
umoris possunt verrentes aequora , ventis 

625 una nocte vias qaoniam persaepe videmus 
siccari moUisque luti concrescere crustas. 
praeterea docni multum quoque toUere nubos 
nmorem magno conceptum ex aequore ponti , 
et passim toto terrarum spargere in orbi , 

6dO cum pluit in terris et venti nubila portant. 
postremo quoniam raro cum corpore tellus 
est , et coniunctast , oras maris undique cingens , 
debet^ ut in mare de terris venit umor aquai , 
in terras itidem manare ex aequore salso : 

636 percolatur enim virus , retroque remanat 
materies umoris et ad caput amnibus omm's 
confluit , inde super terras redit agmine dulci 
qua via secta semel liquido pede detulit undas. || 
Nunc ratio quae sit , per fauces montis nt Aetnae 
, 640 expirent ignes interdum turbine tanto , 

expediam: neque enim mediocri clade coorta 
flammea tempestas Siculum dominata per agros 
finitimis ad se convertit gentibus ora , 
fumida cum caeli scintillare omnia templa 

645 cementes pavida complebant pectora cura, 
quid moliretur rerum natura novarum. 

Hisce tibi in rebus latest alteque videndum 
et longe cunctas in partis dispiciendum , 
ut reminiscaris sunmiam rerum esse profundam , 

650 et videas caelum summai totius unum 

quam sit parvula pars et quam multesima constet , 
nec tota pars , homo terrai quota totius unus. 
quod bene propositum si plane contueare 
ac videas plane , mirari multa relinquas. 

655 numquis enim nostrum miratur , siquis in artus 
accepit calido febrim fervore coortam 
aut alium quemvis morbi per membra dolorem? 
9pturgescit enim subito pes , arripit acer 
saepe dolor dentes , oculos invadit in ipsos, 

660 existit sacer ignis et urit corpore serpens 

quamcumqne arripuit partim , repitque per artus, 
nimirum , quia sunt multarum semina rerum , 



182 VI 

et satis haec tellus nobis caelumque mali fert, 
unde queat vis fnmiensi procrescere morbi. 

665 sic ig^tur toti caelo terraeque putandumst 
ex infinito satis omnia suppeditare , 
unde repente queat tellus concussa moveri 
perque mare ac terras rapidus percurrere turbo , 
ignis abundare Aetnaeus , flammescere caelum : 

670 id quoque enim fit , et ardescunt caelestia templa , 
et tempestates pluviae graviore coortu 
sunt , ubi forte ita se tetulerunt semina aquarum. 
'at nimis est ingens incendi turbidus ardor.' 
scilicet , et fluvius quivis est maximus ei 

675 qui non ante aliquem maiorem vidit , et ingens 
arbor homoque videtur , et omnia de genere omni 
maxima quae vidit quisque , haec ingentia flngit , 
cum tamen omnia cum caelo terraque marique 
nil sint ad summam summai totins onmem. 

680 Nunc tamen illa modis quibus inritata repente 
flamma foras vastis Aetnae fornacibus efflet , 
expcdiam. primum totius subcava montis 
est natura , fere silicum sufi^ulta cavernis. 
omnibus est porro in speluncis ventus et aer. 

685 ventus enim fit , ubi est agitando percitus a^r : 
hic ubi percaluit calefecitque omnia circum 
saxa furens , qua contingit , terramque , et ab ollig 
excussit calidum flammis velocibus ignem, 
tollit se ac rectis ita faucibus eicit alte. 

690 fert itaque ardorem longe , longeque favillam 
difi^ert , et crassa volvit caligine fumum , 
extruditque simul mirando pondere saxa; 
ne dubites quin haec animai tnrbida sit vis. 
praeterea magna ex parti mare montis ad eius 

695 radices frangit fluctus aestumque resorbet. 
ex hoc usque mari speluncae montis ad altas 
perveniunt subter fauces. hac ire fatendumst 
et penetrare maris penitus percocta in apertum 
atque efflare foras , ideoque extollere flammam 

700 saxaque subiectare et arenae tollere nimbos. 

in summo sunt vertice enim crateres , ut ipsi 

nominitant; nos quod fauces perhibemus et ora. 

Sunt aliquot quoque res quarum unam dicere caasam 

non satis est , verum pluris , unde una tamen sit ; 
705 corpus ut exanimum siquod procul ipse iacere 

conspicias hominis , iit ut omnis dicere causas 

conveniat leti , dicatur ut illius una : 

nam neque eum ferro nec frigore vincere possis 

interiisse neque a morbo neque forte veneno , 
710 verum aliquid genere esse ex hoc quod contigit ei 

scimus. item in multis hoc rebus dicere habemus. 
Nilus in aestatem crescit campisque redundat , 

unicus in terris Aegypti totius aranis. 

is rigat Aegyptum medium per saepe calorem , 
715 aut quia sunt aestate aquilones ostia contra , 

anni temporc eo qui etesiae esse feruntur , 

et contra fluvium flantes remorantur et undas 

cogentes sursus replent coguntque manere. 

nam dubio procul haec adverso flabra feruntur 
720 flumine , quae gelidis ab stellis axis aguntur : 

ille ex aestifera parti venit amnis ab austro , 

inter nigra virum percocto saecla colore 

exoriens penitus media ab regione diei. 

est quoque uti possit magnus congestus arenae 
725 fluctibus adversis oppilare ostia contra , 

cum mare permotum ventis ruit intus arenam ; 

quo fit uti pacto liber minus exitus amni 

et prociivis item Gat minus impetus undis. 

fit quoque uti pluviae, forsan, magis ad caput e! 
730 tempore eo fiant , quod etesia flabra aquilonum 

nubila coniciunt in eas tunc omnia partis : 

scilicet , ad mediam regionem eiecta diei 

cum convenerunt , ibi ad altos denique montis 

contrusae nubes coguntur vique premuntur. 
735 forsitan Aethiopum penitus de inontibus altis 

crescat , ubi in campos albas descendere ningues 

tabificis subigit radiis sol omnia lustrans. 

Nunc age , Averna tibi quae sint loca cumque lacusque 

expediam, quali natura praedita constent. 

740 principio , quo Averna vocantur nonune , id ab re 
inpositumst , quia sunt avibus contrarta cunctis , 
e regione ea quod loca cum venere volantes , 
remigi oblitae pennarum vela remittunt , 
praecipitesque cadunt molli cervice profusae 

745 in terram , si forte ita fert natura locorum , 
aut in aquam , si forte lacus substratus Avemist. 
is locus est Cumas apud , acri sulpure montes 
oppleti calidis ubi fumant fontibus aucti ; 
est ut Athenaeis in moenibus , arcis in ipso 

750 vertice, Pailadis ad templum Tritonidis almae, 
quo numquam pennis appellunt corpora raucae 
cornices , non cum fumant altaria donis : 
usque adeo fugitant non iras Palladis acris 
pervigili causa , Graium ut cecinere poStae , 

755 sed natura loci vi ibus officit ipsa suapte. 
in Syria quoque fertur item locus esse videri , 
quadripedes quoque quo simul ac vestigia primum 
intulerint , graviter vis cogat concidere ipsa , 
manibus ut si fit divis mactatu^ repente. 

760 omnia quae naturali ratione geruntur , 
et quibus effiant causis apparet origo ; 
ianua ne Puteis Orci regionibus esse 
credatur , post hinc animas Acheruntis in oras 
ducere forte deos manis infeme reamur , 

765 naribus alipedes ut cervi saepe putantur 
ducere de latebris serpentia saecla ferarum. 
quod procul a vera quam sit ratione repulsum 
percipe : nam de re uunc ipsa dicere conor. 

Principio hoc dico , quod dixi saepe quoque ante ^ 

770 in terra cuiusque modi rerum esse figuras ; 

multa , cibo quae sunt , vitalia , multaque , morbos 
incutere et mortem quae possint adcelerare. 
et magis esse aliis alias animantibus aptas 
res ad vitai rationem ostendimus ante 

775 propter dissimilem naturam dissimilisque 
texturas inter sese primasque figuras. 

multa meant inimica per auris , multa per ipsas 

insinuant naris infesta atque aspera adactu , 

nec sunt multa parum tactu vitanda neque autem 
780 aspectu fugienda saporeque tristia quae sint. 

Deinde videre licet quam multae sint homini rcs 

acriter infestae sensu spurcaeque gravesque ; 

arboribus primum certis gravis umbra tributa 

usque adeo , capitis faciant ut saepe dolores , 
785 siquis eas supter iacuit prostratus in lierbis. 

est etiam magnis Heliconis montibus arbos 

floris odore hominem taetro consueta necare. 

scilicet , haec ideo terris ex omnia surgunt 

multa modis multis multarum semina rerum , 
790 quod permixta gerit tellus discretaque tradit. 

noctumumque recens extinctum lumen ubi acri 

nidore offendit nares , consopit ibidem 

concidere et spumas qui mor bo mittere suevit. 

castoreoque gravi mulier sopita recumbit , 
795 et manibus nitidum teneris opus effluit ei , 

tempore eo si odoratast quo menstrua solvit. 

multaque praeterea languentia membra per artus 

solvunt atque animam labefactant sedibus intus. 

denique si calidis etiam cunctare lavabris 
800 plenior et laveris , solio ferventis aquai 

quam facile in medio Gt uti des saepe ruinas ! 

carbonumque gravis vis atque odor insinuatur 

quam facile in cerebrum , nisi aquam praecepimus ante ! 

at cum membra domus percepit fervidior vis , 
805 tum fit odor viri plagae mactabilis instar. 

nonne vides etiam terra quoque sulpur in ipsa 

gignier et taetro concrescere odore bitumen ; 

denique ubi argenti venas aurique secuntur , 

terrai penitus scrutantes abdita ferro , 
810 qualis expiret Scaptensula subter odores? 

quidve mali fit ut exhalent aurata metalla! 

quas hominum reddunt facies qualisque colorcs ! 

nonne vides audisve perire in tempore parvo 

quam soleant, et quam vitai copia desit, 

815 quos opere in tali cohibet vis magna necessis^ 
hos igitur tclius omnis exaestuat aestus 
expiratque foras in apertum promptiEique caeli. 

Sic et Avema loca alitibus summittere debent 
mortiferam vim , de terra quae surgit iu auras , 

"820 ut spatium caeli quadam de parte venenet ; 
quo simul ac primum pennis delata sit ales , 
impediatur ibi caeco correpta veneno , 
ut cadat e regione loci , qua derigit aestus. 
quo cum conruit, hic eadem vis illius aestus 

825 reliquias vitae membris ex omnibus aufert. 

quippe etenim primo quasi quendam conciet aestum: 
posterius Gt uti , cum iam cecidere veneni 
in fontis ipsos , ibi sit quoque vita vomenda 
propterea quod magna mali fit copia circum. 

830 Fit quoque ut interdum vis haec atque aestus Averni 
aera, qui inter avis cumquest terramque locatus , 
discutiat, prope uti locus hic linquatur inanis. 
cuius ubi e regione loci venere volantes , 
claudicat extemplo pinnarum nisus inanis , 

835 et conamen utrimque alarum proditur omne. 
hic ubi nixari nequeunt insistereque alis , 
scilicet , in terram delabi ponderc cogit 
natura , et vacuum prope iam per inane iacentes 
dispergunt animas per caulas corporis omnis. 



840 frigidior porro in puteis aestate fit unior , 
rarescit quia terra calore , et semina si quae 
forte vaporis habet proprii , dimittit in auras. 
quo magis est igitur tellus effeta calore , 
fit quoque frigidior qui in terrast abditus umor. 

845 frigore cum premitur porro omnis terra coitque 
et quasi coucrescit , fit , scilicet , ut co^undo 
exprimat in puteos si quem gerit ipsa calorem. 

Esse apud Hammonis fanum fons luce diurna 
frigidus et calidus nocturuo tempore fertur. 

650 hunc homincs fontem nimis admirantur et acri 
Bole putant supter terras fervescere raptim , 
nox ubi terribili terras cah'gine texit. 
quod nimis a verast longe ratione remotum : 
quippe , ubi sol nudum contractans corpus aquai 

855 non quierit calidum supera de reddere parte , 
cum superum lumen tanto fervore fruatur , 
qui queat hic supter tam crasso corpore terram 
percoquere umorem et calido donare vapore? 
praesertim cum vix possit per septa domorum 

860 insinuare suum radiis ardentibus aestum. 

quae ratiost igitur? nimirum , terra magis quod 
rara tepet circum fontem quam cetera tellus , 
multaque sunt ignis prope semina corpus aquai. 
hoc ubi roriferis terram nox obruit umbris , 

865 extemplo penitus frigescit terra coitque : 

hac ratione fit ut, tamquam compressa manu sit, 
exprimat in fontem quae semina cumque habet ignis , 
quae calidum faciunt aqiiae tactum atque saporem. 
inde ubi sol radiis terram dimovit obortus 

870 et rarefecit cah'do gliscente vapore , 

rursus in antiquas rcdeunt pnmordia sedes 
ignis , et in terram cedit calor omnis aquai. 
frigidus hanc ob rem fit fons in luce diurna. 
praeterea solis radiis iactatur aquai 

875 umor et in lucem tremulo rarescit ab aestu : 
propterea fit uti quae semina cumque habet ignis 
dimittat; quasi saepe gelum, quod continet in se, 
mittit et exolvit glaciem nodosque relaxat. 

Frigidus est etiam fons , supra quem sita saepe 

880 stuppa iacit flammam concepto protinus igni , 
taedaque consimili ratione accensa per undas 
conlucet , quocumque natans impellitur auris. 
nimirum , qnia sunt in aqua permulta vaporis 
semina , de terraque necessest funditus ipsa 

885 ignis corpora per totum consurgere fontem 

et simul exspirare foras exireqae in auras , 
fion ita multa tamen , calidus queat ut fieri fons, 
propterea dispersa foras erumpere cogit 
vis per aquam subito sursumque ea conciliari. 

890 quod genus endo marist Aradi fons , dulcis aquai 
qui scatit et salsas circum se dimovet undas: 
et multis aliis praebet regionibus aequor 
utilitatem opportunam sitientibu' nautis , 
quod dulcis inter salsas intervomit undas. 

895 sic igitur per eum possunt erumpere fontem 
et scatere iila foras in stuppam semina ; quo cum 
conveniunt aut in taedai corpore adhaerent , 
ardescunt faciie extemplo , quia multa quoque in se 
semina habent ignis stuppae taedaeque latentis. 

900 nonne vides etiam , noctuma ad lumina linum 
nuper ubi extinctum admoveas , accendier ante 
quam tetigit flammam, taedamque pari ratione? 
multaque praeterea prius ipso tacta vapore 
eminus ardescunt quam comminus imbuat ignis. 

905 hoc igitur fieri quoque in illo fonte putandumst. 
Quod superest, agere incipiam quo foedere Gat 
naturae , lapis hic ut ferrum ducere possit, 
quem Magneta vocant patrio de nomine Grai , 
Magnetum quia Gt patriis in Gnibus ortu. 

910 hunc homines lapidem mirantur: quippe catenam 
saepe ex anellis reddit pendentibus ex se. 
quinque etenim licet interdum pluresque videre 
ordine demissos levibus iactarier auris , 
unus ubi ex uno dependet supter adhaerens , 

915 ex alioque alius lapidis vim vinclaque noscit : 
usque adeo permananter vis pervolat eius. 

Hoc genus in rebus Grmandumst multa prius quam 
ipsius rei rationem reddere possis , 
et nimium longis ambagibus est adeundum ; 

920 quo magis attentas auris animumque reposco. 

Principio omnibus ab rebus , quascumque videmus , 
perpetuo fluere ac mitti spargique necessest 
corpora quae feriant oculos visumque lacessant: 

perpetuoque fluunt certis ab rebus odores ; 

925 frigus ut a fluviis , calor ab sole , aestus ab undis 
aequoris , exesor moerorum , litora propter : 
nec varii cessant sonitus manare per auras : 
denique in os salsi venit umor saepe saporis , 
cum mare versamur propter , dilutaque contra 

930 cum tuimur misceri absinthia , tangit amaror. 

usque adeo omnibus ab rebus res quaeque fluenter 
fertur et in cunctas dimittitur undique partis , 
nec mora nec requies interdatur ulla fluendi , 
perpetuo quoniam sentimus et omnia semper. 

935 [cernere odorari licet et sentire sonare] 

Nunc omnis repetam quam raro corpore sint res 
commemorare ; quod in primo quoque carmine claret . 
quippe etenim , quamquam multas hoc pertinet ad res 
noscere , cum primis hanc ad rem protinus ipsam , 

940 qua de disserere adgredior , firmare necessest 
nil esse in promptu nisi mixtum corpus inani. 
principio fit ut in speluncis saxa supeme 
sudent umore et guttis manantibu' stillent. 
manat item nobis e toto corpore sudor , 

945 crescit barba pilique per omnia membra , per artus. 
diditur in venas cibus omnis , auget , alitque 
corporis extremas quoque partis unguiculosque. 
frigus item transire per aes , calidumque vaporem , 
sentimus , sentimus item transire per aurum 

950 atque per argentum , cum pocula plena tenemus. 
denique per dissepta domorum saxea voces 
pervolitant , permanat odor frigusque vaposque 
ignis , qui ferri quoque vim penetrare suevit 
denique qua circum Galli lorica coSrcet. 

955 morbida visque simul, cum extrinsecus insinuatur, 
e tempestate in terra caeloque coortast , 
in caelum terrasque remotas iure facessunt ; 
quandoquidem nil est nisi raro corpori' nexu. 
Huc accedit uti non omnia , quae iaciuntur 

960 corpora cumque ab rebus , eodem praedita sensu 
atque eodem pacto rebus sint omnibus apta. 

principio terram sol excoquit et facit are , 
at glaciem dissolvit et altis montibus altas 
extructasque nives radiis tabescere cogit : 

965 denique cera liquefit in eius posta vapore. 

ignes item liquidum facit aes aurumque resolvit ^ 
at coria et camem trahit et conducit in unum. 
umor aquae porro ferrum condurat ab igni , 
at coria et carnem mollit durata calore. 

970 barbigeras oleaster eo iuvat usque capellas , 
effluat ambrosiae quasi vere et nectari' linctus v 
qua nil est homini quod amariu' frondeat esca. 
denique amaracinum fugitat sus et timet omne 
ungentum : nam saetigeris subus acre venenumst ;: 

975 quod nos interdum tamquam recreare videtur. 
at contra nobis caenum taeterrima cum sit 
spurcitics, eadem subus haec iucunda videtur^ 
insatiabiliter toti ut volvantur ibidem. 

Hoc etiam superest , ipsa quam dicere de re 

980 adgredior quod dicendum prius esse videtur. 
multa foramina cum variis sint reddita rebus , 
dissimili inter se natura praedita debent 
esse et habere suam naturam quaeque viasque. 
quippe etenim varii sensus animantibus insunt , 

985 quorum quisque suam proprie rem percipit in se - 
nam penetrare alio sonitus ah*oque saporem 
cernimus e sucis , alio nidoris odores. 
praeterea manare aliud per sa.xa videtur , 
atque aliud h'gnis , ah'ud transire per aurum , 

990 argentoque foras aUud vitroque meare : 

nam fluere hac species , illac calor ire videtur , 
atque aliis ah'ut citius transmittere eadem. 
scih'cet , id fieri cogit natura viarum 
multimodis varians , ut paulo ostendimus ante , 

995 propter dissimilem naturam textaque rerum. 

Quapropter , bene ubi haec confirmata atque locata 
omnia constiterint nobis praeposta parata, 
quod superest , facile hinc ratio reddetur , et omnig 
causa patefiet , quae ferri peUiciat vim. 

1000 principio fluere e lapide hoc pennulta necessest 
semina , sive aestum , qui discutit a^ra plagis , 
inter qui lapidem ferruraque est cumque locatus. 
hoc ubi inanitur spatium multusque vacefit 
in medio locus , extemplo priraordia ferri 

1005 in vacuum prolapsa cadunt coniuncta , Gt utque 
anulus ipse sequatur eatque ita corpore toto. 
nec res ulla magis primoribus ex elementis 
indupedita suis arte conexa cohaeret 
quam vahdi ferri natura et frigidus horror. 

1010 quo minus est mirum , quod ducitur [ex elementis] , 
corpora si nequeunt e ferro plura coorta 
in vacuum ferri, quin anulus ipse sequatur; 
quod facit, et sequitur, donec pervenit ad ipsum 
iam lapidem caecisque in eo compagibus haesit. 

1015 hoc Gt idem cunctas in partis, unde vaceGt 
cumque locus , sive e transverso sive superne 
corpora continuo in vacuum vicina feruntur: 
quippe agitantur enim plagis aliunde , nec ipsa 
sponte sua sursum possunt consurgere in auras» 

1020 huc accedit uti, quare queat id magis esse , 
haec quoque res adiumento motuque iuvctur, 
quod , simul a fronte est anelli rarior a€r 
factus inanitusque locus magis ac vacuatus , 
continuo Gt uti qui post est cumque locatus 

1025 aer a tergo quasi provehat atque propellat. 
semper enim circumpositus res verberat a^r: 
sed tali Gt uti propellat tempore ferrum , 
parte quod ex una spatium vacat et capit in se. 
hic , tibi quem memoro , per crebra foramina ferrr 
^030 parvas ad partis subtiliter insinuatus , 

trudit et inpellit , quasi navem velaque ventus. 
denique res omnes debent in corpore habere 
a^ra , quandoquidem raro sunt corpore et a£r 
omnibus est rebus circumdatus adpositusque. 

.035 hic igitur, penitus qui in ferrost abditus a^r, 
sollicito motu semper iactatur eoque 
verberat anellum dubio procul et ciet intus,. 

scilicet: ille eodem fertur, quo praecipitayit 
iain semel et partem in vacuam conamina sumpsit. 

1040 Fit quoque ut a lapide hoc ferri natura recedat 
interdum, fugere atque sequi consueta vicissim. 
exultare etiam Samothracia ferrea vidi 
et ramenta simul ferri furere intus ahenis 
in scaphiis , lapis hic Magnes cum subditus esset : 

1045 usque adeo fugere ab saxo gestire videtur. 
aere interposito discordia tanta creatur 
propterea quia , nimirum , prius aestus ubi aeris 
praecepit ferrique vias possedit apertas , 
posterior lapidis venit aestus et omnia plena 

1060 invenit in ferro , neque habet qua tranet ut ante : 
cogitur oiTensare igitur pulsareque fluctu 
ferrea texta suo ; quo pacto respuit ab se 
atque per aes agitat , sine eo quod saepe resorbet. 
Illud in his rebus mirari mitte , quod aestus 

1055 non valet e iapide hoc ahas impellere item res. 

pondere enim fretae partim stant ; quod genus auroiL 
et partim raro quia sunt cum corpore , ut aestus 
pervolet intactus , nequeunt inpellier usquam ; 
lignea materies in quo genere esse videtur. 

1060 interutraque igitur ferri natura locata 

aeris ubi accepit quaedam corpuscula , tum fit, 
inpellant ut eam Magnesia flumine saxa. 
nec tamen haec ita sunt aliarum rerum aliena, 
ut mihi multa parum genere ex hoc suppeditentur^ 

1065 quae memorare queam inter singillariter apta. 
saxa vides primum sola colescere calce. 
glutine materies taurino iungitur uno , 
ut vitio venae tabularum saepius hiscant 
quam laxare queant compages taurea vincla. 

1070 vitigeni latices aquai fontibus audent 

misceri , cum pix nequeat gravis et leve olivom. 
purpureusque colos conchyli iungitur uno 
corpore cum lanae, dirimi qui non queat usquam; 
non si Neptuni fluctu renovare operam des ; 

1075 non , mare si totum velit eluere omnibus undis 



Yl 193 

(ienique non auro res aurum copulat una , 
aerique aes plumbo flt uti iungatur ab albo? 
cetera iam quam multa iicet reperire ! quid ergo ? 
nec tibi tam iongis opus est ambagibus usquam , 

1080 nec me tam multam hic operam consumere par est. 
sed breviter paucis praestat comprendere multa. 
quorum ita texturae ceciderunt mutua contra , 
ut cava conveniant plenis haec iliius iila 
huiusque inter se , iunctura haec optima constat. 

1085 est etiam, quasi ut aneilis hamisque plicata 
inter se quaedam possint coplata teneri ; 
quod magis in iapide hoc fieri ferroque videtur. 
Nunc ratio quae sit morbis , aut unde repente 
mortiferam possit ciadem conflare coorta 

1090 morbida vis hominum generi pecudumque catervis 
expediam. primum multarum semina rerum 
esse supra docui quae sint vitalia nobis , 
et contra quae sint morbo mortique necessest 
multa volare : ea cum casu sunt forte coorta 

1095 et perturbarunt caelum , flt morbidus a^r. 
atque ea vis omnis morborum pestilitasque 
aut extrinsecus ut nubes nebulaeque superne 
per caelum veniunt , aut ipsa saepe coortae 
de terra surgunt , ubi putorem umida nactast 

IJOO intempestivis pluviisque et solibus icta. 
nonne vides etiam caeli novitate et aquarum 
temptari procul a patria quicumque domoque 
adveniunt ideo quia ionge discrepitant res? 
nam quid Brittannis caelum differre putamus , 

1105 et quod in Aegypto est, qua mundi claudicat axis, 
quidve quod in Ponto est differre , et Gadibus atque 
usque ad nigra virum percocto saecia coiore ? 
quae cum quattuor inter se diversa videmus 
quattuor a ventis et caeii partibus esse , 

i 110 tum color et facies hominum distare videntur 
largiter et morbi generatim saecia tenere. 
est elephas morbus qui propter flumina Nili 
gignitur Aegypto in media, neqne praeterea usquam. 

LUCRETIUS. 13 

Atthide temptantur gressus , uculique in Achaeif 

1115 iinibus. inde aliis ahus locus est inimicus 

partibus ac membris : varius concinnat id aSr. 
proinde ubi se caelum quod nobis forte ah'enum 
commovet atque a6r inimicus serpere coepit , 
ut nebula ac nubes paulatim repit et omne 

1120 qua graditur conturbat et immutare coactat, 

ht quoque ut , in nostrum cum venit denique caelam y 
corrumpat reddatque sui sunile atque alienum. 
haec igitur subito clades nova pestilitasque 
aut in aquas cadit aut fruges persidit in ipsas 

1125 aut alios hominum pastus pecudumque cibatus , 
aut etiam suspensa manet vis aSre in ipso , 
et , cum spirantes mixtas hinc ducimus auras , 
iila quoque in corpus pariter sorbere necessest 
consimili ratione venit bubus quoque saepe 

1130 pestilitas et iam pigris balantibus aegror. 
nec refert utrum nos in loca deveniamus 
nobis adversa et caeli mutemus amictum , 
an caelum nobis ultro natura alienum 
deferat aut aliquid quo non consuevimus uti , 

1135 quod nos adventu possit temptare recenti. 

Haec ratio quondam morborum et morti' fera 
finibus in Cecropis funestos reddidit agros 
vastavitque vias , exhausit civibus urbem. 
nam penitus veniens Aegypti finibu' morbus , 

1140 aera permensus muitum camposque natantis , 
incubuit tandem populo Pandionis omni. 
inde catervatim morbo mortique dabantur. 
principio caput incensum fervore gerebant 
et duplicis oculos suffusa luce rubentes. 

1145 sudabant etiam fauces intrinsecus atrae 

sanguine , et ulceribus vocis via saepta coibat , 
atque animi interpres manabat lingua cruore , 
debiiitata malis , motu gravis , aspera tactu. 
inde ubi per fauces pectus complerat et ipsum 

1150 morbida vis in cor maestum confluxerat aegris, 
omnia tum vero vitai ciaustra lababant. 

spiritus ore foras taetrum volvebat odorem , 
rancida quo perolent proiecta cadavera ritu. 
atque animi prorsum tum vires totius , omne 

1155 ianguebat corpus , leti iam iimine in ipso. 
intolerabilibusque malis erat anxius angor 
adsidue comes et gemitu commixta querella. 
singultusque frequens noctem per saepe diemque 
corripere adsidue nervos et membra coactans 

1160 dissoiuebat eos, defessos ante , fatigans. 
nec nimio cuiquam posses ardore tueri 
corporis in summo summam fervescere partem , 
sed potius tepidum manibus proponere tactum 
et simul ulceribus quasi inustis omne rubere 

1165 corpus , ut est per membra sacer dum diditur ignis. 
intima pars hominum vero flagrabat ad ossa , 
flagrabat stomacho flamma ut fornacibus intus. 
nil adeo posses cuiquam leve tenveque membris 
vertere in utilitatem , at ventum ct frigora semper. 

1170 in fluvios partim gelidos ardentia morbo 

membra dabant , nudum iacientes corpus in undas. 
multi praecipites lymphis putealibus alte 
inciderunt , ipso venientes ore patente : 
insedabiliter sitis arida , corpora inurens , 

1175 aequabat multum parvis umoribus imbrem. 
nec requies erat ulla mali: defessa iacebant 
corpora. mussabat tacito medicina timore , 
quippe patentia cum totiens ac nuntia mortis 
lumina versarent oculorum expertia somno. 

1180 multaque praeterea mortis tum signa dabantur, 
perturbata animi mens in maerore metuque , 
triste superciiium , furiosus voltus et acer , 
sollicitae porro plenaeque sonoribus aures , 
creber spiritus aut ingens raroque coortus , 

1185 sudorisque madens per collum spiendidus umor, 
tenvia sputa minuta , croci contacta colore 
salsaque, per fauces raucas vix edita tussi. 
in manibus vero nervi trahere et tremere artus 
a pedibusque minutatim succedere frigus 

13* 

iI90 non dubitabat : item ad supremum denique tempus 
conpressae nares , nasi primoris acumen 
tenve , cavati oculi , cava tempora , frig^da pelUs 
duraque, inhorrescens rictum, frons tenta tumebat. 
nec nimio rigidi post artus morte iacebant. 

1195 octavoque fere candenti lumine solis 
aut etiam nona reddebant lampade vitam. 
quorum siquis vix vitarat funera ieti , 
ulceribus taetris et mgr^ proluvie aivi 
posterius tamen hunc tabes letumque manebat , 

1200 aut etiam multus capitis cum saepe dolore 
corruptus sanguis expletis naribus ibat : 
huc hominis totae vires corpusque fluebat. 
profluvium porro qui taetri sanguinis acre 
exierat , tamen in nervos huic morbus et artus 

1205 ibat et in partis genitalis corporis ipsas. 
et graviter partim metuentes limina ieti 
vivebant ferro privati parte virili , 
et manibus sine nonnulii pedibusque manebant 
in vita tamen , et perdebant lumina partim : 

1210 usque adeo mortis metus his incesserat acer. 
atque etiam quosdam cepere oblivia rerum 
cunctarum , neque se possent cognoscere ut ipsi. 
multaque humi cum inhumata iacerent corpora supra 
corporibus , tamen alituum genus atque ferarum 

1215 aut procul apsiliebat , ut acrem exiret odorem , 
aut , ubi gustarat , languebat morte propinqua. 
nec tamen omnino temere illis solibus ulla 
comparebat avis , nec tristia saecia ferarum 
exibant silvis : languebant pleraque morbo 

1220 et moriebantur. cum primis (ida canum vis 
strata viis animam ponebat in omnibus aegre : 
extorquebat enim vitam vis morbida membris. 
nec ratio remedi communis certa dabatur : 
nam quod ali dederat vitalis aSris auras 

1225 volvere in ore licere et caeli templa tueri, 
hoc aliis erat exitio letumque parabat. 

Illud in his rebus miserandum magnopere unum 

aerumnabile erat, quod ubi se quisque videbat 

implicitum morbo , morti damnatus ut esset , 
1230 deficiens animo maesto cum corde iacebat , 

funera respectans animam amittebat ibidem. 

quippe etenim nullo cessabant tempore apisci 

ex aliis alios avidi contagia morbi , 

lanigeras tamquam pecudes et bucera saecla. 
1235 idque vel in primis cumulabSt funere funus. 

nam quicumque suos fugitabant visere ad aegros , 

vitai nimium cupidos mortisque timentis 

poenibat paulo post turpi morte malaque, 

desertos , opis expertis , incuria mactans. 
1240 qui fuerant autem praesto , contagibus ibant 

atque labore , pudor quem tum cogebat obire 

blandaque lassorum vox mixta voce querellae. 

optimus hoc ieti genus ergo quisque subibat. 

incomitata rapi cernebant funera vasta , 
1245 inque aliis alium populum sepelire suorum 

certantes : lacrimis lassi luctuque redibant : 

inde bonam partem in lectum maerore dabantur. 

nec poterat quisquam reperiri , quem neque morbus 

nec mors nec luctus temptaret tempore talei. 
1250 Praeterea iam pastor et armentarius omnis 

et robustus item curvi moderator aratri 

languebat , penitusque casa contrusa iacebant 

corpora paupertate et morbo dedita morti. 

exanimis pueris super exanimata parentum 
/255 corpora nonnomquam posses retroque videre 

matribus et patribus natos super edere vitam. 

nec minimam partem ex agris maerons in urbem 

confluxit labes , quem contulit agricolarum 

copia conveniens ex omni morbida parte. 
1260 omnia conplebant loca tectaque ; quo magis aestu 

confertos ita acervatim mors accumulabat. 

multa siti protracta viam per proque voluta 

corpora silanos ad aqnarum strata iacebant 

interclusa anima nimia ab dulcedine aquarnm , 
1265 multaque per populi passim loca prompta viasque 

lang:iiida senianinio cnm corpore membra Yideres 
horrida paedore et pannis cooperta perire , 
II corporis inlavie, pelli super ossibus una, || 
ulceribus taetris prope iam sordique sepulta. 

1270 onmia denique sancta deum delubra replerat 
corporibus mors ezanimis onerataque passim 
cuncta cadaveribus caelestum templa tenebat , 
hospitibus loca quae conlplerant aedituentes. 
nec iam religio divom nec numina mag^i 

1275 pendebantur enim : praesens dolor exsuperabat. 
nec mos ille sepulturae remanebat in urbe , 
quo pius hic populus semper consuerat humari : 
perturbatus enim totus trepidabat , et unus 
quisque suum pro re conpostum maestus humabat. 

1280 multaque mors subita et paupertas horrida suasit : 
namque suos consanguineos aliena rogorum 
insuper extructa ingenti clamore locabant, 
subdebantque faces, multo cum sanguine saepe 
rixantes potius quam corpora desererentur. 

